
Mangida oeloe ni hobaran on „Tolbok Haleon'', ta- 
-oeken ma i ro di roha ni dongan na doea toloe, man- 
t dok nangkan nihobarkon, taringot toe haleon na masa 
di sada hoeta sanga di sada loeat; tai ale dongan na 
doea toloe nada son-gon i. Di bagasan. ni liobaran 
on saotik pe nada adong nangkan mandjamitahon, ta- 
ringot toe na songon i. I ma dibaen djoemolo hoepa- 
djodjor di son, anso oelang liloe pangarohai ni na 
doea toloe. Tai dja do ia toetoe harang hoebaen „Tol- 
bok Haleon'* oeloe ni hobaran on, marningot haleon 
na masa di loeatta, di salonggoni ni Tapanoeli on. 

„Tolbok Haleon" halak hita taringot toe sinaloan, 
tolbok haleon taringot toe parbinotoan, tolbok haleon 
taringot toe rim ni tahi, asa tolbok haleon taringot toe 
hobaran na masa di hatiha na sannari. 

Bangso w^ leban iiiadoeng mardonaon, dibaen i ma 
anso hoetoeget-toegeti pararat hobaran on, asa hoe- 
baen oeloena „Tolbok Haleon," anso oelang magosi- 
an pangarohai ni dongan na doea toloe, mandok na 
masa tolbok haleon di hita on, moese anso rap tadjalahi 
dalan, sanga songon dia anso tolbok haleon i, niago 
sian tonga-tonga ni bangsonta, asa hasidoengarina mar- 
donaon hita soede. 

Horas be, 

SOETAN PaNGOERABAAN. 

Padang Sidimpoean, 1 Augustus 1916. 



I 
Tarsiiigot di iia djolo- 

Nada dope sadia dan sadia lolot, bonggal toe djae 
toe djoeloe sap toe desa na waloe, di poesot ni Tapanoe- 
li on, na bahat pangomoan, marragam marbage-bage 
pandaraman. Mambege i manamboes ma halak na ro, 
adong na tandang mardjagal, tombal na malo majoerat 
ro ibana mandjalahi haredjo djoeroe toelis, adong an- 
tong na gabe djoeroe toelis ni Oelando, adong moese 
na gabe karani ni soedagar. 

Halak na hoem saotik do sinaloanna manjoerat, tai 
sorana na gogo, bohina marrintop, pamatangna togos, 
bitisna toemboer, taoeken na lakoe ma ibana gabe 
mondoer. Ise na so malo di tangan hoem gogona do 
adong, laing dapot ibana pinomat hoem haredjo mar-- 
koeli-koeli. 

Indoe, di dolok-dolok an, sian siambirang laho toe 
Kampoeng Toboe, di si ma djongdjong sada bagas na 
godang. Moeda hoem torang sidoemadang ari manam- 
boes ma djolma ro toe bagas i, sasadia halak Bolanda^ 
Djao, Malajoe dohot halak hita marsibaen haredjona. 

Manamboes di si djolma na marpinfoeloen nada mar- 
sipatoe dongar-dongar sorana mandok: „Boengkoes on^ 
momos i, porsan on, oban i!" ningna laho toedoe-toe- 
doetoebarang na margoendalo-goendalo nadi bagas i. 

„Bohal sampoeloe borngin oelang loepa !" ningna 
moese dope laho mamoetar toengkot simamboe, na 
tiop di tangan siamoenna. 

Moeda tarbakta mata ni ari, marroan moese ma toe 
bagas i sasadia Oelando dohot halak hita, na marka- 
sajahon pena, tinta dtitiot partolot, doeng pe goeling. 
mata~ ni ari anso marmoelahan toe bagasna be. 

Antong nada pipot taoeken bagas i ma i, na nidok- 
ni halak kantor goenoeng, asa toean goenoeng i ma 
na pariboerkon Padang Sidimpoean, nada hoem i boti 
soridadoe pe bahat, officier adong dope na marpang-- 
4<at kapitein. 



Tano lapang na di Sihitang nipaoeli-oeli dope i, 
ambaen parmeden-medenan dohot parloemboan koedo. 

Sikola radja (kweekschool) adong moese, moeritna 
na poso-poso hapairanna, ria ringgas pagajoeng alang 
simangido, patantan" simandjodjak, mamoloes maroe- 
doer-oedoer, marriak martata di tonga ni siloemimpang 
dalan, di hatiha giot loesoet sidoemadang ari. 

Bagas ni halak pe habahatanna na imbarde dope, 
di bagas na markantor sai na mar|)andjar ma ni'da ka- 
rosi mangkaliangi medja boendar, di gindjangna i lam- 
poe gantoeng na markombang api. 

Moeda hoem mangkoelingsese, mardjolnang ma dji- 
lam ni lampoe, marsinondang toe gambaran na dje- 
ges-djeges na marpalitan di dingding i. 

Mangkoek na marisi tes pe, madoeng pajak di gin- 
djang medja, asa- nampoena bagas i madoeng goelang 
di karosi malas, mamasa boekoe sanga soerat kobar. 

Nada ba hoem halak Oelando na mambaen songon 
i, tai halak hita pe songon ir moese do, hara ni momo 
ni pangomoan, nada sadia 4odja iba mandaram, taoe- 
k^n doempang ma hangoloean. 

Na marsaba dempak i, nada haroe diampirkon do- 
ngan, halak na mandjama tano nidok ma i halak hoeta. 

Di sirpang dalan toe Kampoeng Djao, djongdjong 
sada, bagas na martaroep idjo.ek, markantor saotik, 
hoem roehoet inganan parangin-anginan, Moeda ni- 
patangkas sitoetoe pangalaho ni bagas i dohot barang 
na adong di bagasan, manigor tolbok do di roha niba 
mandok: „Halak na mian di bagas i na djolo, tardok 
do .halak na maradong boti na sonang roha/' 

Moeda hoem martaktahoeak pangoeloe do manoek, 
ngot ma anak boroe na satonga tobang na margoar 
Nai Lilian Lolosan, na di bagas i, hoeroemna madoeng 
raatoemona markeroet asa oebanna madoeng saboer 
dangka, mamoeioes ibana pagara api, tahganna nada 
mar^na-so mambaen haredjona. Dohoer-dohoer ma so- 
ra ni hoehoeran, satongkin madoeng didjamasa itak 
dohot goelo laloe dibolgangsa; adong moese dope sa- 
hoedon nari pisang sitambatoe dohot sahoeali onde- 
onde. 



" Halak na sabandjar i na laho toe aek dope; tai ang- 
goanak boroe Nai Lilian Lolosan, madoeng mamajak- 
kon djagalanna di djolo ni bagas i; lope boegis, pi- 
sang na nibolgang dohot. onde-onde. 

„Toengkoes di aoe lope boegis i, di aoe onde-onde!"^ 
ning koeli-koeli ni toean goenoeng na laho kehe toe 
harangan, anso adong panganonna manjogot i di to- 
ngan dalan. 

Moeda adong dope na so lakoe, disoeroe anak bo- 
roe i ma daganak maroban-oban markaliang laloe sai 
diendehonsa: „Lope boegis, onde-onde!!" 

Hara ni madoeng sap halak mamboto dai ni lope 
boegis dohot onde-onde i, djop ma roha ni halak ma- 
noDoesi, mari-ari aptong diboto halak na ias pandja— 
ma ni anak boroe i, dibaen i ma anso nada djabat 
boeroek bari djagalan ni Nai Lilian Lolosan i. 

Sinoean toenas ni anak boroe i, na sada simandjoe- 
djoeng, asa haholongan ni rohana boti dongan sagoar- 
na, na margoar si Lilian Lolosan, na so ro di xlia da 
iadi haredjo, oelang be mangoeroepi inangna na ma- 
toea boeloeng, salakoe laing tongtong do ia mangar— 
sak roha ni inangnia i. Ganop ari do ibana mangido 
hepeng ambaen aboerkononna, baen na djop rohana 
marria-ria dohot donganna na poso-poso. 

Bolas do nidok nada marnamodjak ia di bagas i, 
moeda ro la angkon tang panganon, doeng sidoeng 
maugan, na langka ma ia ba toe toroe. 

Di dia halak na maroedjar-oedjaran, na marbiola na 
marsoeling, na marsikambang na marsitogol, anggo si 
Lilian Lolosan na doeng adong ma ia di si. -Na mar- 
dikir saropal anam i ma na djoemop roha nia, hara ni 
i moeda adong halak na maoloep sanga na markordja^ 
laing na nitarik ni si Lilian Lolosan ma kambihi i, ropa- 
no i pe taroe na dotjek-dotjek, doboer-doboer ma di- 
baen ia, maranak marsien^k-eneki. Tintin na di dj^ri. 
manis i pe, > markilap-kilap markillo-hillo ma songon sa- 
limpotpot bomgin; mari-ari moeda bahat na manon- 
doer, nada be diboto bajo on pardjoegoekna, taroe na 
mopeng-openg doma oeloe i, bia ma songon boeloeng: 
langge na majoep, boti sora nia taroe songon na ni- 



boeloe-boeloehon do, soeangkon sora ni amparoboeng 
djara-djara. 

BaeiT denggan ni sora ni si Lilian Lolosan boti ha- 
ra ni io nia mardikir, tarmaoek tarbonggal ma di ta- 
no roera ni Angkola, djabat ma marpoeloe poeloe ha- 
lak na po^-poso margoeroe toe sia; dibaen i laing 
na hadjedja ma ia da toe boeta-hoet^, manoendjoengi 
anak sis^an nia i. Moeda di pokeri godangdohot di 
poken Komis, laing na marlagoet-lagoet ma na poso- 
poso dibagas. ni halahi i, djabat do hoehoel marbo- 
las etongan dongan-dongan nia i mangan'arian di ba- 
gas i, adong moese na djabat marborngin. 

Tardok ma na so holang ia marbajo, asa manjega- 
hon toe haredjo ni inangna na matoea boeloeng, boti 
dope mambaen haroeroegi, kehe indahan- kehe koee 
djagalan dipangamr^na poso-poso i. 

Djotdjot do ni'ah~tttp1ungotN4nang?nia ia, anso moe- 
ba parange nia i, tai nada ditangihon bajo na poso 
rohaon, harani nados do di sia arian dohot ari potang, 
djana laing na napa do dilala ia tompoeon di gintjat 
portibi on. 

Nada djabat piga boelan, laing na maroroek-oroek 
i di bagas nisi Lilian Lolosan i, . moer markantjit ma 
da inangna na toea boeloeng, angke haroe songon dia 
pe gogo nia mambaen djagal-djagalan, laing nasoede 
do labona idlintjop anakna na so manjarihon i, nada 
be hoem labo na kehe, tai madoeng songon pardjagal 
ni Dja Hapoendoeng, ditangko pahgkal oedjoeng, 

Oelan^loiifos di na soada. 

Di malom Sinajan torang ni boelan taroe songon 
arian doma baen denggan ni ari, masoek ma torang 
ni boelan i, sian rio-rio nidingding ni bagas ij haroe 
pe lampoe madoeng niintopan, laing tioer-tioer bon- 
tar do di bilik podoman hi Nai Lilian Lolosan i. 

Laho papitpit simanjolong ibana, tarsingot ma di 

^.^^^^pai'^Qentoengan pardangolan rarat toe parsoeadaan: ,,Ah, 

intjd^ot ari onan ma, aha doma loeani baja hoebaen 

panoboesi jasiak dohot sira, hepengkoe hoem 3 sea 

doma na adong. Inda be 'ntong ilana nilala ihtjogot, 
nioeda sen i nigararkon sada toe lasiak, doea toe sira, 
baen somalna hepeng laino do ditoboeskon halak. Ang- 
go dahanon adong dope nian hoem boetong toloe ha- 
lak nari hoemomosi/' ning anak boroe na dangol i 
markoesari di bagasan. 

Doeng torang sigat sidoemadang ari, djoegoek ma 
ia da di tangga pargintjat, marsak ma ate-atena pasa- 
ri-sari hepengna na toloe sen i, boti mangida dongan 
na sabandjar i madoeng marsigonti abitna, liadangan 
pe madoeng sangkot di abarana. 

„Keta Me na toe pokenv^n, Nai Lilian Lolosan!'' 
ning angka dadaboroe i. 

„labo, padjolo hamoe ma da kele, adong dope pa- 
inteonkoe!" ning Nai Lilian Lolosan mangaloes. 

Moer gindjang ari, moer marsak roha ni anak bo- 
roe i, sioebeon pe moer manjiak. „Ia mardahan aoe 
sannari, bia ma he pamondoet ni indahan i sambing, 
hoem sira nada 'dong. Ia mangido iba, tanda ma 'ntong 
parsoeadaan niba; di poken godang mangido lasiak 
dohot sira. Ah, gonan ma aoe langge oelang lang- 
gojoe, gonan ma aoe -mate oelang mangoloe/' ning 
roha ni Nai Lilian Lolosan/ 

„Dia do angkang, baen na so kehe dope ho toe po- 
ken?" ning Datoe Monggop na dompak mamoloes di 
tongan dalan i. 

„Ah, na giot kehe ma da aoe anggi; tai hepeng po- 
tja nada 'dong, maroban hepeng potja de he ho, anso 
toekar djolo hepengkon/' ning Nai Lilian Lolosan, 
laho mangapoes iloena na perek. 

^oe pe toemboek do indon ringgit sada hoeoban," 
ning Datoe Monggop laho. mamoloek tjakoena, reng 
ningna sora hi hepeng. '^ 

„Bo, indon hape sen doea, sadoka ni Malim Maoele 
napotangin, baen kandoeri ia. Na, dfi ho ma toe si on, 
nangkon be sai toekar,'' ning Datoe Monggop, laho 
disoerdoehon ia hepeng na doea sen i toe tangan ni 
Nai Lilian Lolosan. 

Djongdjong anak boroe i kehe toe bagasan mam- 
boeat hadangan, laloe kehe ibana toe pbken, anggo 

godang ni rohana, nada be na boti-boti, baen madoeng^ 
gonop hepeng nia i. 

Di na hoemara hos mata ni ari, moeli nia ia siani 
poken, di djolo ni bagas i dope madoeng ro na ma- 
ngarsak roha nia, harana si Lilian Lolosan madoeng; 
djoegoek margondjak-gondjak dohot donganna pitoe 
halak. 

„Aha do dioban ho inang na sian poken i?" ning 
si Lilian Lolosan. „Djabat aha ma he amang hatoboe- 
san aoe hepeng so adong/' ning inangna i mangaloes. 

„Antong mardahan ma ho inang, na so mangan do- 
pe hami manjogot on,'* ning anakna i. 

„labo amang, hoeompotpe mardahan," ning inang- 
na i, laho mangkadang pangoehatan, laho managoek 
toe soemoer na di aek Rongkare. 

„Ia 'le, aha ma baja hoebaen, tamba ni dahanon na 
toloe takar i, oelang patar domasongon indahan di^ba- 
langa parsbeadaan niba on/' ning roha ni Nai Lilian 
Lolosan", laho djoegoek, di gindjang ni batoe na go- 
dang na di topi aek i. 

Doeng adong ma sangombas doea ngombas, maos 
pangidoepan sabatang, masas bperangir sangkababa, 
laing djoegoek anak boroe i, pasari-sari pardangolan, 
rarat ma pangarohaina, songon api di padang; djabat 
ibana songon na marnipi. 

Djoep! ningna ma da madaboe ia toe loeboek i, ta~ 
roe goemadjaboer doma. „Daboe rohamoe amang!'"^ 
ning ia, laho mandarat, parabiton nia maretek-etek. 

Doeng di darat didjomoer ia doma djolo abit nia i,. 
diroha moeli maila ia marabit na loepoek. 

Hoem hiang-hiang gota dope abit nia i, digohi ia 
pangoehatan i langka ia moeli. Di tongan dalan padoem- 
pang ia dohot anak boroe na margoar si Gandoria, 

„Namboroe! dongani ma aoe djolo mangalap daha- 
non toe losoeng aek an, loengoen hoeida dalan on/' 
ning anak boroe na marbadjoe i. 

„la bo maen, tai tiboe hita moelak, aoe giot mar- 
dahan/' ning Nai Lilian Lolosan. . 

Doeng tolap halahi toe losoeng aek i, didjama-dja- 
ma Nai Lillian Lolosan ma dahanon i, bia ma na sak- 

sak boti hortang-hortang. 

„Enie si aha de he on maen?'' ning Nai Lilian Lo- 
losan. 

„On^a da boto ho naniboroe, erne sikopal tjino/' 
ning a^ marbadjoe i. 

„Eme sikopal tjino? On dope hoebege goar ni erne 
na songon i. Anggo na hoeboto sipahantan do na 
djoemeges dahanon di Angkola on!'' 

Ro aloes ni anak boroe i: „Na nitongos ni dainang 
do da on namboroe sian Mandajiing, baen baroe sim- 
poel manjabi halahi; tai anggo di sadoe adong dope 
erne na djoemeges saragani nari, goarna siboroe omas/' 
ning si Gandoria. 

„01o da maen, djop rohamoe na mandjagit tongo- 
san i/' 

„Laing na dodas do i manongos halahi lima-lima 
boban'', ning anak boroe i, laho dibaensa dahanon i 
doea soloep toe balbahoel. 

„Oban da namboroe dahanon on di ho, anso dai 
djolo sikopal tjino on," ning na marbadjoe i moese. 

„Tama ma i da maen,'' ning Nai Lilian Lolosan la- 
ho mandjagit dahanon i dohot moga ni rohana, asa 
oedoer ma halahi moeli. 

Di tongan dalan i disapai si Gandoria ma: „Biasi 
he naniboroe adong di son erne ^sipahantan; goar ni 
hoeta do i hoebege di Mandailing Djoeloe." 

„Hobar ni halak hoebege, adong lakna halak Boe- 
nga Bondar na markooem toe Pahantan; djeges diida 
ia erne i di sadoe, bo dioban ia toe son laloe dibaen 
ia same; hara ni i ma da anso margoar sipahantan/' 

„0, antong i ma lakna na margoar eme hinan di 
^-idoe." 

Nada sadia honok bolkas ma halahi toe hoeta, mar- 
dahan manggoele ma Nai Lilian Lolosan, doeng ma- 
sak dioloi ia ma mangan sinoeanna toenas, rap dohot 
dongan-dongamia i ^o^ev ^^ - ^ . . . . . .- . ..... 

Ill 

Soiiaiig (Ijana moga. 

Mata ni ari madoejng loesoet, naposo-poso marlaho- 

an toe tonga ni siloemimpang dalan, daganak na inar- 
giri, marsipolong, niargala mardera, baen torang ni 
sitoemondang boelan, Nai Lilian Lolosan djoegoek di 
bagas martalokoeng, mandok batjo-batjoan painte ko- 
toe Isa. 

Teng! teng! ning lontjeng hoeroengan pitoe noli, 
marbalos moese sian tangsi ni soridadoe, dongoeng 
ma sora ni na bahang di masodjit godang, tanda ni 
kotoe Isa madoeng dapot; soembajang ma Nai Lilian 
Lolosan. Hoem sidoeng ia mandoa, masoek ma anak- 
na na sada simandjoedjoeng toe bag^s i, laloe mar- 
panjogon. Doeng simpoel ibana marngan, mangkoe- 
ling ma inangna na matoea boeloeng: Amang na so 
hoeparmoeda sajang, sarihon ma amang inamoe na 
matoea boeloeng on. Paoeba ma amang parangemoe, 
baen pamatangkoe nada be haroe margogo. Intap laing 
marangin sipoerpoeron nian amangmoe na maponggol 
di harapotan i, hoeparkoedjadjing dope i. 
f Na maol ma da amang lomo-lomo ni inamoe, tari- 

hoetkon ho pambaen ni mandiang amang mi, pino- 
mat ihoet-ihoet siborok. Dibaen aha i anggo dom- 
pak di ngoloe ni amangmoe, tardok do i hita na so- 
nang; hara ni na ringgas ia mandaram mardjagal-dja- 
gal toe Sitindjak dohot di pasar on. Marpantang do 
i amang di sia, manoboesi ihan iba di onan; tardok 
do ganop borngin ia kehe mandjala toe Sihitang. Na 
lodja doma da amang inamoe dompak i paoeli-oeli 
goelaen na nidjala ni mandiang amang mi." 

„0n, oelang be nian djabat songon i ho amang; tai 
mangarsak dope ho di inamoe na madangol ni an- 
__ doeng on,'* ning Nai Lilian Lolosan, laho mangapoes 
iloena di djolo ni sinoean toenasna. 

„Inang, na lambok marlidoeng, aha ma he inangna 
tama baenonkoe; anggo martaroe gogo, mangoentja- 
gahon pir ni holi-holi, nada lobas aoe, hara ni pama- 
tangkoe nada haroe margogo baen na nipaendjeng mi 
sian menek laloe magodang/' 

„01o, toetoe do i antong amang, anggo martaroe go- 

^ go nada angkan na lobas ho; tai dalanna pe so hoe- 

paboeat ho na onom taon on, margoeroe masipoda 

toe sikola, anso oelang be antong malodjotoe ho man- 
daramkon sioebeon/' 

„Ningmoe amang, madoeng . toniat sikolamoe, tai 
laing so binoto do oendjoer bohangna. la on amang, 
na bahat do hoebege halak na mandjalahi na malo 
ditangan; songon toean goenoeng, laing na hoerangan 
halak do ibana." 

,,hiang, nada lobas aoe i na kehe toe harangan torn- 
bak silongo-longo paihoet-ihoet toean goenoe^^ i/' 

„Natoeari sada (natoearina i ningna di Mandailing) 
kehe aoe toe bagas ni toke G. T. Tji, mangido pan- 
daraman pinomat mangkiskis hoelim, anso adong ha- 
ngoloeanta na doea simandjoedjoeng; tai ro dok nia 
di aoe: „Nada he adong daganakmoe na malo manjoe- 
rat anso hoebaen gabe karani?'' ning ia, 

„Anggo ning rotiangkoe amang, pade ma ho toe si 
markaredjo: moeda denggan haredjomoe, * ise mambo- 
to i anta ra do ia mangalehen poko di ho toe poedi on/' 

„Ia bo moeiia na songon i ningmoe inang, olo ma 
aoe di si. Kehe ma ho inang intjogot mandoksa di to- 
ke i," ning si Lilian Lolosan laho midjoer toe toroe. 

Hoem torang sigat sidoemadang ari, langka ma Nai 
Lilian Lolosan toe bagas ni toke G. T. Tji, asa ma- 
moeloes ibana masoek toe bilik panjoeratan. Tarpaida 
ma di toke i dompak margoetoe mandjama boekoe, 
niboeat boekoe na sada nipajakkon i, niboeal na sa- 
da nari, nibasa soerat, nioelahan manjoerat; songon i 
ma nada hasolatan taroe djongdjong djoegoek doma 
toke i, nada dodal di karosi i. 

Dompak manaili toke i toe Nai Lilian Lolosan, na 
djongdjong di pintoe ni bilik i, mangkoeling ma anak 
boroe i: „Tabi toke!" ning ia. Tai -baen sosak ni ha- 
redjo ni toke i, boti baen bahat ni pasari-sgrionna, nada 
dibegesa hata ni Nai Lilian Lolosan i. Nada sadiadan 
tarbege ma di anak boroe i toke i mandok „soesa.'' 

„Tabi toke!'' ning Nai Lilian Lolosan moese, dom- 
pak moergap oeloe ni toke_i laho marpikif. 

Mondok toke i saotik; tai sandok hata pe nada tar- 
dok ia, hara ni bahat ni haredjona. 

„Na sosak lakna haredjo ni bajo on, nada markoti 

laoeken na doeng Joepa ma ia di doenia na denggan 
on, hara ni toenggomna toe haredjo niandjalahi doeit 
i," ning roha ni Nai Lilian Lolosan. 

Doeng loemangga ma haredjo ni toke i,Mi si dope 
anso mangkoeling ia: „Aha do baen na ro hamoe 
manjogot-njogot?'' 

„Taringot di daganak ki do da toke, madoeng mang- 
kobar aoe dohot ia, ra do ia na markaredjo i dohot 
toke i.'^ ' 

,Jabo, moeda na songon i, soeroe ma ia naron toe- 
son, anso sadari on matoemona ia markaredjo, hara- 
na karani na dison i naron kehe toe Singkil, sada, 
padoeana baen sadari on toemboek pangkal ni boelan, 
boti taon na imbaroe i ma 1 Januari 1882. Antong 
tama ni aha do i sadari on ia masoek, anso songon 
na nidok ni dongan: „taon, taon baroe, karani, karani 
baroe, asa moeba nian toe na baroe, bo salaho toe 
boniaga dohot toe rasoki," ning toke i. 

Moelak Nai Lilian Lolosan toe bagas, didapot ia si- 
noean toenasna, dompak djoegoek tondt) martoengkol 
isang, painte-inte haroro ni inangna, boti madoeng 
manjiak^sioebeon, angke ari pe madoeng tarbakta radja. 

,,Amang, lomo-lomo ni inamoe, madoeng mangko- 
bar aoe nangkin dohot toke i, tama do roha nia. An- 
tong amang, sadari on ma ho mamoengka markare- 
djo," ning Nai Lilian Lolosan, laho diboekasa kotan 
sahopolan, na nitoboesannia di djamboer ni Dja Bolkas. 

„Iabo inang^ kehe pe aoe naron," ning si Lilian 
Lolosan laho dipangansa kotan i. 

„Amang, djago ho da di haredjomoe, ingot ho di 
adjar poda ni inamoe, oelang ho manoeboehon haha- 
ila, mambaen boban na dodok." 

„lnang na matoea boeloeng, pos ma rohamoe da di 
aoe, nada i ampang hoepaila ho," ning si Lilian Lo- 
losan. 

„M(3eda songon i hatamoe amang, djop^ djana go- 
dang ma rohangkoe; tai baen ho amang nangkan si- 
angkoep ni toke i ma, dok ma djolo di aoe songon 
dia parange asa pangalahomoe na tama, na toemboek 
toe haredjo mi?'^ 

„Anggo i ba nada hoeboto i inang, hoem parange 
na denggan do na hoeboto." ^<^ . . . 

„Iabo, moeda na song on i tangihon ma amang deng- 
gan-dengganansa^ioepadjodjor di ho tangkas tang- 
kas. Marragam marbage-bage jdo da amang, djohna 
na di gintjat portibi on, asa ganop-ganop pangkat 
sanga haredjo na binaen, nada sai dos parange dohot 
parroha on di si/' 

„Bia ma he inang bagi-bagian ni hadjolmaon?" 

„D]ohiia on amang adong: radja pagaoe (malim, 
sanga pandita), oeloebalang (di na maroeiando on mar- 
goar paradjoerit), sipartiga-tiga (saoedagar), pardjoedji 
(djoearo, panjaboeng, parkaoet dohot pardaioe), ha- 
lak na bahat (sitoean na torop) d. n, 1. 

Soedena i, rap marsiboan parangena dohot panga- 
lahona be. Moeda iba radja, nada tola parange niba 
songon pangalaho ni djoearo sanga oeloebalang; bi- 
naen parange niba parange ni radja.'' 

„Inang, parange dia ma na tama hoeobankon?" 

„Rohai ma da djolo amang, sanga masoek toe ba- 
gian dia ma ho, moeda doeng masoek ho annon g'abe 
siangkoep ni toke i." 

„Ning rohangkoe inang, gabe oeloebalang (paradjoe- 
rit), baen aoe nangkan mandjago do oelang ro ma- 
ngarampas barang-barang nia i, asa mangondingi, an- 
so boniaga i songon boeloe tolang di hoiboeng, naso 
haliap halimpoer-poeran, padao haroeroegi do aoe, pa- 
donok parlaboan." 

„Antong moeda na songon i, onom ragam amang 
na tama obankononmoe, naso tola haloepahononmoe.'' 

„Padjodjor ,ma da inang," ning si Lilian Lolosan, 
laho mamboeat partolot dohot karotas sansibak." 

„Pardjolo amang, angkon gindjang pingkiran, bahat 
sinaloan, padoeana oelang parbiar, patoloena ingot, 
oelang loepa, padpatna togoe roha oelang margedoek, 
palimana oelang margaboes, paonomna lambok mar- 
kobar oelang porting sora. Doeng i moese amang, na 
so tola baenon ni halaklahi, doea ragam; sada na lo- 
sok, padoeana rempot." ^ 

„Denggan ni hatami inang, hoesoeratkon pe i s^e- 
de, anso hoedalpakkon di dingding ni bilik podoman 
ki, anso oelang hoehaloepahon, arian, na borngin, so- 
got na pdtaiTg/' 

Doeng i langka ma si Lilian Lolosan midjoer toe 
toroe mamoeloes ibana toe bagas ni toke G. T. Tji. 
Didapot ia dompak hasimboeranna ma koelj-koeli mar- 
karedjo, adong na mangisi poti, adongna manimbang 
kodje, majang dohot gitan. Padati pe adong do doea 
poeloe di alaman i na marboengkar dohot na mar- 
moeat. 

„Tabi toke!", ning si Lilian Lolosan, laloe dipaoen- 
doeksa oeloena, mangalehen pantoen toe toke i. 

„Tabi kalani!, madoeng ro ho hape,'' ning toke i, 
laho disoeroesa djoegoek si Lilian Lolosan di gindjang 
karosi, di djolo ni medja panjoerafan. 

„Salin ma djolo on!" ning toke i moese, laho di- 
soerdoehonsa karotas, na marrokom di soehi-soehina^ 
goar ni toke i dohot hoeta ingananna. 

Baen dompak di sikola tardok do na pistar si Lilian 
Lolosan, asa laing na pakoejoe-koejoehon do ibana-di 
dongan siadosanna, na marsiradoe marsiroboet man- 
d}agit adjar poda ni goeroena, mari-ari salaho toe na 
manjoerat, laing na tarpasoeroeng tarpalobi ma iasna 
dohot djegesna dibaen ia. 

Leter na marboenga-boenga i, na djopan roha nia 
mambaensa, panarik ni hoeroep na godang i taroe mo- 
lol do dibaen ia, hona moese dibontoek dohot aloes 
ni hoeroep"], hara ni i ma hoem santongkin do disoe- 
ra^ia, haredjo na nilehen ni toke i. 

„Madoeng sidoeng toke!," ning ia laho disoerdoehon 
ia toe tangan ni toke i. ^ ' 

„Maoeii ate kala^ni," ning toke i laho didjagit asa 
di paresosa, na nisoerat ni si Lilian Lolosan i. Aha 
antong saotik soeada salana. boti ias djana djeges/ 
dia_ ma_ songon na nidjama ni begoe. ° _ __ 

„Napistar do bajo on," ning roha ni toke i asa di- 
lehen ia moese soeraton na asing. 

Sintap i toe poedi, laing na niadjaran ni toke i ma 
si Lilian Lolosan, mandjama boekoe-boekoe parboni- 

agaan nia i. Baen nialona si Lilian Lolosan, boti na 
denggan rohana dohot parangena, dibaen toke i ma 
ia songon- anggi nia sitoetoe, asa gadji nia pe moer 
dipagodang toke i. Doeng i sonang ma si Lilian Lo- 
Josan dohot inangna na toea boeloeng nada be halahi 
hoerang di balandjo. 

IV 

Doiiipak di pardalanau. 

Toek ne ma sataon si Lilian Lolosan na markare- 
djo dohot toke i, nada oendjoeng ia mambaen na so 
tama di roha ni indoek somang nia i, sanga na dia 
pe na binaen nia salaho toe boniaga, laing na toem- 
boek ma roha ni G. T.Tji, ho salaho toe boekoe- 
boekoe dohot pangatoerkon ni barang-barang laing na 
mehelehel ma toke i, baen denggan dohot simpanna 
dibaen karani i. 

Saoelak dompak manjoerat si Lilian Lolosan, na so^ 
niambang-ambang ro ma toke i markahak-kahak mar- 
tata hara ni ria ni rohana: ,,Kalani, on bo hoedjagit 
kaot sian Singapoera/' ning toke i, laho dilehen ia 
toe^ngan ni si Lilian Lolosan. 

Dibasa si Lilian Lolosan hata ni kaot i, mandok na 
mangido barang gota angkon bahat nitongos, argana 
marlipat sian na somal. 

„Dia do akal bisoekna anso doempang hita barang 
bahat?" ning toke i. . 

„Hoeboto„ ma toke, tapabahat agent-agent ganop 
loeat dohot hoeta-hoeta; ganop agent i nilehen porse- 
hot (voorschot) anso 'dong lehenonna di halak na ke- 
he toe harangan,'' ning karani i. 

„01o, tama ma i; tai angkon ho sandiri do kehe 
patoeresa laloe mandjadjang halak, anso ringgas toe 
harangan/' 

„Pade ma i, anso hoetorangko.n di sasoedena argent- 
agent, sanga songon dia dalanna anso oembahat doem- 
pang barang i/' 

^Antjogot ari Arba, toemboek pantjalong ni poken 
di Sipirok lang^a ma ho djolo toe si, harana di adoe 

ma na bahat agent; boti anso soeroe agent na di si i 
deba langa toe Padang Bolak." 

„Pade,-' ning si Lilian Lolosan, laho mangondok. 

Mata ni ari madoeng tarida rara di djae an oedaro 
na mangalehen hatorkisan pe riiadoeng ro, namboer 
na marlokotan di doehoet-doehoet boti markilo-hilo 
songon parmato/ matoemona talgang ma. Di dolok na^ 
hintjat songon Loeboek Raja dohot Sanggar Oedang^ 
madoeng tarida sinondang ni mata ni ari na djeges i, 
mambaen tompa ni harangan i nitatap rara poso, dja- 
na pasonangkon parnidaan. Maratoes marriboe oeng-- 
gas mangaloempat-loempat laloe marende-ende hara 
ni moga ni rohana mangida haroro ni mata ni ari na 
songon danak na niparorot i. Pasar dohot hoeta pe 
matoemona ma moelak riboer, harana djolma madoeng 
roengkar, sian ingananna papitpit simanjolong. 

Di parik ni bagas na godang na djongdjong di par- 
bagasan ni toko Henneman na sannari, ad^ng sada 
koedo bolang na lomlom di bagasan kandang; gental 
ibana hara ni boetongna mangah roepoet na tabo asa 
na poso; 

Santongkin i, di tanggoroe ni koedo i madoeng dal- 
kop palano baoenan ni halak Oenggoris, selabarak do- 
hot amban na olitdi boltokna i lakan na godangarga. 
Moeda nipamanat barang i, tarida ma sasadia hoeroep- 
mandok goar ni na mambaen barang na godang arga i. 

Sian bagas i midjoer ma sada bajo na poso pama- 
tang na maroemoer 19 taon, bohi ni bajo i Ian, pis- 
tar idaon; hoem di lagangna i madoeng tarida, nada 
dope oendjoeng ibana mandai hamarsahan di gindjang 
portibi on. <^ . 

Di indora ni bajo na poso boeloeng i, oh*t rante ni 
arlodji sere na gorgor sitoetoe, di abarana sian si- 
amoen laloe loe ak siambirang, olit bobak na aloes, 
di oedjoengna i gantoeng botol na hembang na nipa^ 



loet dohot bi loeftrg. Si patoe kombet rfa m armef ek T. 
H, S- madoeng djorong di simandjodjak. Sambok go- 
ta na marpoetar-poetar, na margeldok-geldok songon 
oelok dari songka, golom di tangan siambirang, 
" „Hoetoer sanggoel!" ning bajo na poso boeloeng i. 

Mambege hata i mopeng-openg ma oeloe ni koedo i, 
patna mangkais-kais asa lai-laina mangkirpas-kirpas^ 
tanda ni djop asa nioga ni rohana, mangida toeanna 
na doeng mangoas mamake i. 

„Djago, djimat ho hoetoer sanggoei, djago-djago di 
panoeatan, ingot-ingot di panolpingan, dalan nangkan 
boloeson on na nianangkok mangarobaen, oelang ho 
mambaen hahaila, dapotan toea ho nian. Porkis di- 
ngin dingin, pahembang rere di alaman; horas tondi 
niadingin, dapotan sere hita na mrirdalanan/' ning si 
Lih'an Lolosan laho mangaloempat toe goeroeng-goe- 
roeng ni koedo sfhoetoer sanggoei i. 

,,Paloea!'' ning ia adop toekang koedo i, nianigor 
^ho ematipak m a mandoeo-doeo sihoetoer sanggoei, so- 



ngon na mhoer3o^lTMr^lToTn^^ bajo na poso 

boeloeng i. 

i^nggo bajo toekang koedo i, songon dok ni na 
gamboera, taroe ngangang doma diabat loesoet am- 
poloe di pamanganna, manatap koedo sihoetoer sang- 
goei na mangalangka mangalamoti. Halak na baroe 
ngot dope, laho midjoer ibana toe toroe, ; niatoeroe- 
boes madaboe, dadaboroe na patoedoek manoek, tar- 
songgang ia, laing tedak tanganna, manoekna madoeg 
manjampiar mnrsilodingan. 

Sandok djolnia na mangida sihoetoer sanggoei, na 
nilomboel ni bajo na poso boeloeng i, homang soede, 
angke taroe songon mandera doma fai-lai i mangkiap- 
kiap, oeloena i soeangkon padoek ni doran. Boti an- 
tong hona di pangalomboet, sarongkap na markoedo 
ciohot hadjaranna. 

Hira-hira poekoel 4 andos potang, bolkas ma ibana 
toe Sipirok, manioelocs manodjom toe bagas na di 
lamboeng ni poken i. 

Mangamboer ma Dja Doeang-Daing na dompak ma- 
nimbang gitanasa ditangkoepsa kokang ni koedo si- 
hoetoer sanggoei. 

„Batoe! boeka pakean ni koedo on anso baen toe 
kandang/' ning Dja Doeang-Daing, adop anak somang 
nia. 

„Iabo/' ningsiBatoe laho diboekasa palano ni koe- 
do i. 

firing djolo lambat-lambat ialoe laho-lahohon, anso 
oelgng boeloes so di kandang; nangke na lodjaan i sa- 
iiari on/' ning si Lilian Dolosan: „Naron djalahi djolo 
erne panganonna/' ning ia moese. 

„Adong do roepoet na djeges, oma na niarbaoer 
monto/' ning Dja Doeang-Daing mangaloes. 

„Bope songon i angkon na mangan erne do i, na- 
da he dilehen halak di son eine di koedo?'' 

„Di aha do i, moeda nada adong roepoet, nilehen 
boeapak/' ning Dja Doeang-Daing laho manaili toe 
bagasan. 

„Madoeng siap!'' ning si Boersok anak somang ni 
Dja Doeang-Daing mangaloes, baen niangarti do ia 
dipanaili ni indoek somang nia i. ^ 

„Manaek hita toe bagas!'' ning Dja Doeang-Daing 
laho oedoer halahi, kopi pe madoeng pajak di gin- 
djang medja. 

„Moeda nilehen dabo erne deba panganon ni koe- 
do, taoeken martamba gogona, poelik imboeloena mar- 
linoe/' ning si Lilian Lolosan. 

„Dompak lodja he koedo i, hoem maradian mamoe- 
loes nilehen mangan erne tama de he \7' ning Dja 
Doeang-Daing laho didjamasa kopi i, sanga laing mi- 
Ja's dope^ „Mare tainoe.m ale'' ning ia moese. 

„Sep!" ningna diinoem karani i kopi i, ,,regep" ning- 
nasorani koee dihilkil ia, Ialoe mangkoeling ia: „Ang- - 
go hoem maradian ba nada tama nilehen -eme di ha- 
djaran i, ra do i gajang manigor marnjae. Da adi moe- - 
da koedo na lodja, nada tola nipainoem? Laing so- 
ngon i do na mangalehen eme di koedo, doeng pe 
mangan- doehoet ia djolo, bagi torang ari anso nilehen 
eme panganonna/' 

Sarsar ma hobar di hoeta i, mandok ro karani ni 
loke i, hara ni i nada-djabat-san^offtbas- madoeng mar- 
lagoet agent-agent na di loeal i ro toe bagas ni Dja 
Doeang-Daing mangalo-alo haroro ni karani i, songon 
dia radja-radja mandjagit haroro ni toean bosar, sanga 
rsongon goeroe-goeroe mangalo-alo sipektoer (Inspec- 

toer,) songon i ma pangilalaan ni agent-agent i, ma- 
ngida si Lilian Lolosan, _l.. 



„Naron doeng sidoeng soembajang Isa ro hamoe 
soede toe son, anso martahi hita!" ning karani i adop 
sasoedena agent i. 

„Iabo!" ning halahi mangondok laloe midjoer toe 
toroe, baen taboe kotoe magorit pe madoeng mang- 
koeling. 

Hpem doeng simpoel soembajang Isa, marlagoet 
ma sasoedena agent i, toe bagas ni Dja Doeang-Daing 
djana markaliang ma halahi manangihon tahi i. 

„Sannari ma di son soede dongan-dongan, tapatoe- 
mona ma mangkobarsa/' ning si Lilian Lolosan. Dom- 
pak di na mangkoeling i la taroe sip ma halahi mana- 
ngihon, soegari nibingkaskon sinapang pamoeras di 
taroema, nada be i angkan dibege halahi hara ni poi- 
ngitna, angke madoeng giot tiboe halahi mamboto sa- 
nga aha na nitoentoen na nitopot ni karani i, sai dan 
ma sai lolot nada oendjoeng ro soeroean ni toke i, 
„Kaot madoeng ro, mandok marlipat arga ni barang, 
bia do lajak bahat do doempang hamoe barang i sa- 
poken on?'' ning karani i moese. 

Ro aloes ni Dja Doeang-Daing: „Aoe adong do 
ba 5 pikoel hoem gitan sadjo asa 10 pikoel majang 
toembaga doempang aoe," ning ia. 

„Aoe sa-on pikoel," ning na^sada, marsidok di iba- 
na halahi, ^ 

„Songon dia do dalan bisdekna, anso tloempang hita 
dao loemobi barang sian na sannari, i ma da tahionta 
sada," ning si Lilian Lolosan. 

„Ning rohangkoe, di ari na intjogot, tabonggalkon 
ma na doeng manaek arga ni barang, anso ringgas ha- 
lak kehe toe harangan,'' ning Dja Degol-Degol na 
djoegoek di soehi-soeh i. 

MarkoesorTJmpoen Soemoeroehg sian dfngdtn^ pa- 
ngoentjandaran nia, laho mangkoeling ibana: „Tama 
ma da i songon i, tai pade moese do ning rohangkoe 
nilehen voorschot, di halak na kehe toe harangan, an- 
so porsaja halahi, boti moese anso 'dong balandjo ni 

pomparanna na tinggal di hoeta/' ning ia manjolat ha- 
ta^ni Dja Degol-Degol i. 

^Madoeng hami pareso^i to r Si mintjalcjTia.na^a^ 



hat majang, bati hoeida di kaart nada magotap tor i 
<ii Tapanoeli on, santak dope tehe toe Bengkoelen, 
i ma nanidok ni halak Boekit Barisan/' ning karani i: 

„Denggan ni aha do i, soegari toe si halak kehe 
markarangan/' ning ia moese. 

„Toetoe do i antong nian, tai di Padang Bolak pe 
dabo nada angkan na hoerang gota, saratna do na 
denggan argana/' ning Dja, Kodair, parroha na doear 
dair, 

„Mare hita marbagi, deba di son, deba langka toe 
Padang Bolak,'' ning Golang-Golang Sotoemboek laho 
manjertek api-api. 

„Tania do da i songon i,'' ning Dja Doeang Daing, 
laho manaili ia toe pintoe dapoer. 

Manigor tjoeka-tjake ma si Boersok dohot si Batoe 
mangatak mangkoek di djolo ni halahi. 

Hobar ni Dja Degol-Degol: „Aoe ma dohot Dja 
Kodair kehe toe Qoenoeng Toea, moese doea halak 
hamoe toe Siboehoean,'' ning ia laho dipadonok ia 
kopi i samangkoek toe sia. 

„Tama ma i,'' rap ning halahi. 

„Ari Sabtoe na ro on, toemboek ari ,onan di Goe- 
iioeng Toea, toko hamoe ma da kaot sian Sidimpoean, 
mandok na doeng magodang arga ni gota,'' ning Dja 
Kodair adop karani i. 

„Haoea ma kaot, tai na doeng binoto hinan do na 
rinagodang arga ni gota," rap ning halahi. 

„Ha ha! i ma da boto ham.oe p^rmanisonna, moeda 
iioem ro soerat kaot i toe aoe, hoetiop-tiop ma i toe 
poken i, asa hoedok ma na doeng manaek arga ni ba- 
rang. Nada lakna diboto hamoe, anggo di halak hita, 
moeda hata ni kaot na bonggalan i, boti diagan do- 
ngan do iba na pege, moeda mandjagit kaot," 

Kakak! ning halahi soede, soemongkoer-songkoer 
martata." „Hona> hoelala bisoek ni Dja Kodair i," rap 
tning halahi soedena, 

^Indon garar ni gota, on bo voorschot," ning kara- 

ni i doeng torang Ar\, adop agent-agent i soede, aha 
antong tame roengreng doina ringgit ni halahi rap 
moga be, angke djabat do marlipat labona. 

„Potang ma ari, kehe aoe djolo marlahp-laho pa- 
rintak-rintak oerat, boti taroe so niboloes dope hoeta 
on soede/' ning si Lilian Lolosan na dompak baroe 
ro maridi sian aek milas, djana inanggonti parabiton. 

„Pade do da i, anso a^ong moese djamitaonkon toe 
lombang an/' ning Dja Doeang-Daing. 

„Bia he dohot si Boersok dongan mcenoe?" ning la 
moese. 

„Nangkon, sada aoe pe/' ning karani i laho pama- 
soek sipatoe T. H. S. 

Mata ni ari giot loesoet ma, las ni ari na manjoro- 
njoro sadari i madoeng mago, asa marsorin dohot 
oedaro na ngali, angin mangomboes asok-asok. Son- 
dja pe ro ma marsinondang rara gorsing, manambai 
djeges ni djolma na mamoloes. Sitti Bajani djoegoek 
manoelpe-noeipe di djandela parangin-anginan, ma- 
nindo foe dalan na godang. 

„lse do indoe bajo na mamoloes an?" ning roha ni 
boedjing i, hoem mamoloes di djolo ni bagas i, bajo 
na bontar haboe-haboe, hona di panggindjangdi pang- 
godangna, soeangkon toktohon hajoe andele na so ma- 
hait so matoeda, halalaho loemondoet tano, donjet- 
donjet sipatoe kombet songon sora ni ontjit-ontjit. 
Marsoeo ma di panaili moendoek ibana santongkin, ga- 
dobak, gadoboer! ning taroktok ni bajo dohot boedjig 
i, pat hoemotar-kotar, songon na saborat ni tano do- 
ma pangilalaan ni si Lilian^ Lolosan pat nia mangalang- 
ka, madoeng songon na hona pitonggang ia. 

Haroe nada oendjoeng dope taragak di roha ni Sitti 
Bajani, giot mangkoelingkon naposo-poso, anggo di- 
hatiha i, madoeng songon na nipakoehon toe ate-ate 
nia; soegari nada hara ni ila ni roha nia, madoeng di- 
padjolo ia mangkoelingkon bajo.na mamoloes i, mari- 
ari toebbe di roha nia: „Di aha ma tehe tama bargot 
manandangi sige?'' 

• Lopoes mago bajo i sian mata nia, nada ia hoemi- 
dop, mantjadi maraek doma mata i, doeng nada be 

tarida alimosna, dipajakkon ia doma iba nia di gin- 
djang nf podoman, maloea ende oengoet-oengoet: 



„Sian dia moela ni doejoen, 

,ySian simata na marrante; 

„Sian dia moela ni loengoen, 

„Sian mata toe ate-ate. 

„Moeda doeng nisalong simarata, 
„Nihorot boeloeng ni paria; 
„Moeda doeng disolong mata, 
„Di balik tor l^ng niida/' 

Doeng i markoesari ma ia di bagasan: „Ise ma loe- 
anibajo doli-doli i; ise ma loeani bajo na mamoloes 
i?'' songon i ma maroelak-oelak marsapa di roha ni 
Sitti Bajani. Na denggan ma tompani bajo i. Ah, ah, 

soegari soegari ia ma mamboeat aoe, saotik 

pe nada aoe manjolsol aropkoe, ah taoeken songon i 
ma i na nidok ni halak Oendan^doea sadjoli. 

„Intap siala ma di pahoe, 
„Timbako ni Goenoeng Toea; 
„lntap ia ma antong di aoe, 
„Tilako i manggabe toea." 

Sannari tangkas ma basa na so niambang-anrbang^ 
haholongan ni roha ni anak-boroe i, madoeng lokot 
toe bajo na so binoto goar i, bajo na so oendjoeng 
dope diboto ia pangalaho dohot hoeta ingananna. 

„Ning rohangkoe, bajo na tandang marepal-epal do 
j toe hoeta on,'' ning roha ni Sitti Bajani moese. 

„Ah, soegari ro ia menjapai pamatang badan on, 
denggan ni aha do i, aropkoe manigor hoeolohon do^ 
soegari mamoloes pe ia mangoelahi, madoeng hoe- 
pangkoelingkon," ning roha nia laho dilindo» ia moe- 
lak sian djandela i; tai aha soeada niida na mamo- 
loes, dipajakkon ija iba nia moelak di podoman i, laloe 
mamoesoer tasik ia modom saborngin i. 

Toek ma djolo tapadjodjor salaho toe si, keta djola 
'le dongan na doea toloe, taparajak bajo na mamoloes il 

Doeng bolkas ibana toe bagas ni Dja Doeang-Daing 
!, nada be dibotosa djamaonna, madoeng songon na 
homang-homang ia, pa^nalang nia lambok, di niata nia 
laing markalinde-halinoe oroman maoeli boeloeng i, 
bohina tar djoentoel saotik asa Ian, tanda ni na pistar 
asa na denggan basa, matana bontar, na lomlamna i 
tar rata, salibonna songon tadji ni manoek rangga ba- 
lian; oboekna lomlom niaringgom-inggom songon ha- 
bong ni honjet toenggal, bibirna rara songon na ni- 
sajat ni ria-ria, di antarana i toeboe ipon niarbandjar 
bontar marhillo-hillo'-songon lefan na mangkirdjopi di 
bagasan aek. 

„Sai dan'ma sai lolot, nada dope oendjoeng aoe 
mangida anak boroe na songon i djegesna/' ning roha 
ni doli-doli i, laho goeloeng ibana toe parate bosi na 
doeng nipasingkop ni Dja Doeang-Daing hinan amba- 
en podomanna. 

la 'le nada podo lakna diboto bajo i ende ni na 
poso boeloeng: 

Salak-salak na mata, 
I ma salak na tonggina; 
Moeda doeng disolong mata, 
I ma halak na djogina. 

„Nada markoti taoeken roemboek roha ni dainang, 
marparoemaen anak boroe i,'' ning roha nia moese. 

Madoeng martahoeak manoek pardjolo, anggo bajo 
na mardjeng on, laing na so tarpodom dope, marra- 
gam marbage-bage ma angan-angan di bagasan roha 
nia, hoehoel madoeng rara boh i nia, hoehoel ma so- 
ngon na mabiar ia, hosa nia pe dongos-dongos. 

„Ah, madoeng ro di son parloengoen ni Badjoeng- 
gen maloengoen mambariba i," ning roha ni doli-doli 
na so ra tarpodom i. 

Ale dongan na mamasa, na doeng rap, taboto ma 
nian, sasoedena barang na adong di gindjang portibi 
on, marsitarik-tarihan, marsiela-elaan do na sada do- 
hot na leban, asa laing songon i moesejJo toe hadjolma- 
on, hoem padoempang panaili ni halahi, madoeng ma- 

rela toe holong dohot loengoen ni roha. Pangalaho 
na songon i ma na nidok mardjeng maloengoen, lobi 
do i songon njae na tiboe mangalan gkoti, a sa_saiig 
ise na bona njae mardjeng maloengoen i, nada haroe 
markasaja di ibana bonda na djeges-djeges na di por- 
tibi on, soedena sinadongan nada haroe diantoeskon-- 
sa. Haroe songon dia pe djeges ni sora ni biola, mar- 
domoe dohot gitar, dioedoerkon sora ni bajo moese^ 
manarik logoe karohtjong, nada i manambai hariangan 
toe bagasan ni rohana; tai hoem songon na manjahiti 
doma i toe ate-atena, mangarkari halaloengoen toe oro- 
man maoeii boeloeng i; harana antong hoem i doma 
na niingotna arian dohot borngin. 

Maiidjilik doiigaii matobaiig. 

„Daganakta madoeng godang pamatangna, nada ha- 
roe tolapsa markaredjo, lobas ia hoem mardjo-ardjo 
pahae-pahoeloe songon hambeng na oelohon. Na ro- 
hangkoe ranan ma taloeloei paroemaenta/' ning Dja 
Manjingkadoet mandok dongan saripen'a na dgmpak 
pagara api. 

„Aoe pe da tama ma i na rohangkoe, ise mamboto 
i, betak intjogot dorha na hadoean niba, anso adong 
doma panjahantan ni rape-rape niba na samontjit i," 
ning dmpoe api i. 

„Na rohangkoe, moeda hoem moeh" eme na di saba 
an, oelang so tabaen be nian haredjo i/' ning bajona 
satonga tobang i, laho dipasoernatsa djoegoek toe 
lamboen? tataring i, hara ni tondikna boti haba-haba 
matoeboesboes. 

„Ia 'le, mangompot ma boroe ni iboto niba menek- 
menek soede, soegari inda madoeng momo, on toe 
dia ma hoeboto nidjalahan," ning dadaboroe i laho 
manaili mangaranga-ranga fnangarohai. 

„Soegari pe da antong, hoerang tama do hoelala^ 
mamboeat boroe toelang— manjolkot daganakta i, na^ 
rohangkoe gonan do mamboeat boroe ni halak na le- 
ban (manombak), angke godangan do songori i labona/'' 

„Dia ma baen na nidokmoe songon i; tai soede 

halak, poran do rohana mamboeat boroe toelang, ang- 

— kon na -SQeada pe i, anso niandjalahi toe na asing/' 

„I ma da salana di halak hita, na doeng nipareso 
ni halak na pistar ma nian, anggo na samoedar nada 
tama nipatomoe, manjegahon do i toe pomparanna. 
Padoeana moese, moeda boroe ni halak na asing bi- 
noeat, pantoen toe iba dohot toe daganak niba i, pa- 
toloena pabolak boeloeng panganan/' 

„Ah, na sala do i na nidok mi, soegari na adong 
gonan ma da mamboeat boroe toelang manjolkot, !a- 
bana oi^ ma: 1. nada be iba niandjalahi roha, 2. sa- 
godang-godang .ni bada anggo manggotap tali piroen- 
toen i na rnaol ma dilalasa, 3. djoedjoerajina hoemoe- 
rang." 

„Nada hoeboto be sanga dia i na toemama/' ning 
halaklahi i. Bia he habhi na di sirpang toloe an, ta- 
siee ambaen paroemaenta?'' ning ia moese. 

„Aoe pe tehe, toemboek ma hoelala i, na dengga- 
nan roha ni anak boroe i; boti pe inangna i na deng- 
gan basana, amangna i maradong moese do, boti mar- 
kooem na bahat/' ning dadaboroe i laho mangondok- 
ondokkon oeloena baen moga ni rohana. 

„Amang tobang, di son do angkangkoe si Galoeng- 
goeng?" ning bajo doli-doli laloe masoek toe bagas i. 

„Nada di-Si^nHa; di aha he modjak ia di bagas on 
borngin/' ning Dja Manjingkadoet. „Djoegoek ho da,'' 
ning ia moese. 

„Di bohi moenoe hoeida songon na adong djop ni 
roha moenoe, dia do i amang tobang?'' Tiing bajo do- 
li-doli i laho djoegoek ibana di gindjang aiiipata'n na 
nipahembang ni Nai Galoenggoeng. 

„Aha ma he pola amang na hami boto djop ni ro- 
ha, eme do, laing ampar do sagean di saba an, so ro 
ho mangoeroepi,'' ning dadaboroe i mangaloes. 

„Ah, hami pe da inang tobang, na so simpoel do- 
pe, songon na rian ibo rohangkoe mangida dainang, 
taroe moende-oende doma sada ia na mardege i, las 
ni ari pe taroe mardoting, songon dia na di amboe- 
boe niba doma mata ni ari i.'' V, 

„Inangmoe antong gogo dope, bia ma iba hoem 
holi-holi manggong doma bobak manjapoeti/' 

„Kakak, na parsianjang ma. ho antong inang tobang, 
bia he boeat paroemaenmoe, anso 'dong doma siang- 
koepmoe/' 

„1 ma da amang na hami hobar pandapotmi nang- 
kin. Ise de he na Majak taloe-taloe rohamoe dohot 
angkamoe, na lajak ra saparkantjitan dohot hita?'' ning 
Dja Manjingkadoet manjolat hata ni doli-doli i. 

„Moeda adong roera, adong singkoroe, moeda adong 
hoeta, adong boroe," ning doli-doli i laho mikim ma- 
noek tata hambeng. 

„01o, toetoe do i amang; tai hoem hita ma di son 
nada on begeon ni halak na asing. Bia he boroe ni 
Dja Matnali na di sirpang toloe an, lajak roemboek 
de he roha ni angkamoe di si?'' ning Ama ni Qa- 
loenggoeng, laho rango-rango matana manaili toe pin- 
toe i, bagi adong halak ro^, asa 'dipadonoksa toe bajo 
na poso boeloeng i. ^ 

„Songon limatok na magoelang toe biring ma i 
'ntong pangilalaan nia," ning doli-doli i. 

„Anggo songon i dok ma di angkamoe anso nisa- 
paan," 

„labo amang tobang!'' ning doli-doli i, laho midjoer 
toe toroe asa markipas ma ia kehe toe sopo podo- 
man an. 

Doeng laloe ia toe sopo podoman i mangkoeling 
ma ia: „Biade he baen na modom ho sannari, so siala 
songon i?'' ning si Bingkaroeng, baen i ma dabo^goar 
ni doli-doli i. 

„Marsak boto ho rohangkoe," ning si Galoenggoeng 
laho djoegoek. . 

„Na, mangidoep ma ho, adong doj^eeob^ di ho 
oebat ni namaloengoen,'' ning si Bingkaroeng laho 
mart-ata. 

,^Ho djt, na parsianjang do ho, diogap ho do iba 
annon di darat on.'' 

„0n dope aoe ro sian bagas an, didok amanta ni- 
sapaan ma di ho boroe sipitoe djeges i.'" ^ 

„Ah, ho pe 'ntong pasoenggoel-soenggoel doejoen 

do ho, manjarsar asar ni sipagol, pasoenggoel-soeng- 
goel loengoen do ho, manjarsar soede ni na dangol." 

„Biasi he didok ho songon i, hata na tobang ma Sa 
na hoedok i/' _ 

„Aoe pe da na toetoe ma na hoedok i, angke aoe 
pe na doeng lodj? ma aoe dibaen i/' 

„Lodja biade he?" ning si Bingkaroeng laho dipa- 
donok ia toe si Galoenggoeng. 

„Aropkoe dabo anak boroe i, na so por dope ro-^ 
hana mangkoelingkon naposo-poso." 

„Biasi didok ho songon i; tai na doeng boedjing; 
ma ia, moeda ni'da pamatangna i, nada be tardok na 
hoem boedjing marsiadjar mangias/' 

„Haroe bia pe boto ho hoebaen giot mangkoeling- 
kon i, nada diampirkon ia. Hoehoel djabat do sangomr 
bas hoesirik, laing nada ia pordigii." 

„Nipangkoelingkon ra do ia?" 

„Hoehoel hoeambat di kotoe magorit, laho moelak 
ia sian aek, hoepangkoelingkon dialoesi ia do; tai na- 
da aloes naposo-poso; i ma anso hoedok na so por 
dope roha nia mangkoelingkon naposo-poso/' 

,,Betak na hoerang tama do pangkoelingmoe," 

„Nada ba, na so hoebotp do sanga na bia anak 
boroe i, hoehoel madoeng milas rohangkoe, giot hoe- 
pasang ma toedjoe golang-golang i." ^ ^^ 

„Ah, biasi ma pola songon i rohamoe, aropkoe ba,. 
ra do i denggan anggo doeng laloe hata i." 

,^Nada hoeboto be, on dohot moese ma ningmoe 
amanta, bolkas do hoeida maila sadjo hita soede, bo 
nada tarligi dongan saoelak on di hoeta on/' 

„Oelang pola gamang ho, nada i lajak maila hita. 
Moeda nitimbang angkon songon dia moese dope he 
parbagasan ni i, nada songon na mamoedji na nira- 
bar tarsongon hita on doma djolma, moeda lobi sian 
i angka .doma di harangan i." 

„01o nian anggo ning iba; tai binoto he roha ni 
djolma on. Angke songenna nidok i do: oeloe do na 
rap lomlom, roha paasing-asing. Tai bo songon i na- 
da mahoea dok ma di amanta na roemboek rohangkoe; 
tai ba dongan batin do Bn sanga lilis bagi toe dia."' 

„Pos ma rohamoe, nada be da pardjamitaan ho di 
parrohaonkoe; angke na doeng rap taboto ma hata na 
songon on angkon na boeni." 

„Iabo, moeda na songon i ningmoe sada ina, pes 
ma rohangkoe. Singkam i ma djolo, pisang siholot 
tabarbari; sintap i ma djolo potang intjogot taoelahi/' 

„Antong modom be ma hita, madoeng songon na 
ringkot hoelala mata i giot modom/' 

Dompak majogot-njogot, painte indahan masak, djoe- 
goek ma Dja IVtatnati dohot dongan saripena mang- 
kobaf^hobar taringot di erne na sataon i tardok ma 
nada 'dong halak na hoemolos, bahatan do na manaek 
bangkitan ni sabana baen hona di nofiatna dohot di 
ari logona. 

Di na mangkobar-hobar i halahi rarat ma dihobar 
halahi toe boroena Sitti Bajani boedjing na lambok 
na basa i. 

„Na sapoken on songon na adong dabo hoeida mar- 
sak ni roha ni boroenta," ning inangna i. 

„Dia ma baen na nidokmoe songon i?'' 

„Nada hoeida toere haredjo nia, ^ martonoen pe na- 
da ro roha nia, lobas ia hoem djoegoek sad jo, soea- 
da go elang ia d[_bijij< podoman nia i/' 

„Betak na adong do njae nia?'^ 

Dongan-dongan nia i djotdjot do l^oeida ro toe ba- 
gas en; tai haroe songon dia pe riak dohot tata oi 
dongan-dongan nia i; anggo ia laiag tarida di bohi 
nia adong marsak ni roha." 

„Binoto he roha ni daganak on ampct adong hagiot 
nia nada dioloi ho; angke ho pe hoehoel na njeng- 
njengan ho/' 

„Nada 'dong da hoelala na hoerang -nia. Pakean nia 
laing na loemobi do binaen sian halak. Piga taon ma 
he diingot ho oemoer nia?'' 

„Adongna ia di taon 1866 sannari taon 1882, gabe 
sannari hoem 19 'taon dope oemoer nia/' 

„Soegari adong halak na ro manise ma nioloan, 
atehe?" 

„Anggo niida da parroha ni halak sannari, deba 

nangkon djabat songon i oemoer ni boroena inadoeg: 
dilehensa; tai anggo aoe asing do." 

„Bia ma asingna?" 

„Hoebasa dabo di boekoe, afiso tama nipabagas bo- 
roe angkon djabat nian maroemoer 20 taon, moese 
halak lahi maroemoer 25 laon/' 

„Na gandjil ma boekoe mi, anggo di hita on moe- 
da pola 20 taon ma didok halak boedjing na tobang." 

„Aha he anggo di hita on, na so marpanggoeroean 
ma antong. Di halak na doeng padage-dage hapista- 
ran asa mamareso pangalaho ni hadj'olmaon, na doeng 
binotona ma soede pangalaho ni djolma manoesia/' 

Toehanta dabo na doeng manontoehon ma toe hita 
djolma, saoelak 7 taon angkon adong ma na masa na 
moeba di hita. > . 

le. Daganak oemoer 7 taon mapipil iponna. 

2e. „ „ 2 noli 7 taon moeda halak 

Icihi sorana gordong, ia moeda dadaboroe matoemona 
mangida boelan. ^ 

3e. Oemoer 3 noli 7 taon marrintop sisoengoetna. 

4e. ~^— ,, 4 noli 7 taon balkamon. 

5e. „ 5 noli 7 taoi^ haredjona totop, parro- 

hana pe sada. Moeda na kajo di si ma i djoempangsa 
hakajoan IT Moeda laing manjapoekoetibanadi oe- 
moer 35 taon i, na doeng tombom ma i tartano na 
gorsing. 

6e. Oemoer 6 noli 7 ta(>n gogo ni pamatang pe 
hoerang ma. Haroe songon dia pe pir ni botohon 
dohot pamatang na mangedjeng-edjeng, moeda hoem 
maroemoer na sai mamoeloes hendoer ma; sasoedena 
hagiot moeba ma, papodom pe boti. 

7e. la oemoer 7 noli 7 taon manjalpoe ma. 

8e. Oemoer 8 noli 7 taon lambok ma pamatang i 
nada be margogo. 

9e. Oemoer 9 noli 7 taon tondi i pe lambok so- 
ngon na habang doma roha i, asa ^oede balik pangi-^ 
lalaan: 

lOe. Oemoer 10 noli 7 taon mintop ma hosa i so- 
ngon na niomtoeskon. 

„Tai adong do hoeida djolma na lobi sian 70 taon 



oemoerna." 



„Toetoe do i na nidpkmi; tai habahatan ni hadjpl- 
maon songpn na hoepadjodjor i ma. Dibaen i ma da 
anso hoedok nangkin angkon ioek nian 3 noli 7 taon 
oemoer ni daganak dadaboroe anso nipabagsa, sanga 
pinomat nian hoerang saotik 20 taon/' 

„Amang, ro bajo di kantor i!'' ning si Bistoer bo- 
roe ni Dja Matnali sianggian i, ro marlodjong-lodjong 
toe dapoer. 

„Soeroehon ro toeson! ning amangna i laho pahem- 
bang amak djoegoehan. 

„Djoegoek hamoe da Dja Manjingkadoef, aha do 
baen na ro hamoe manjogot-njogot!?'' ning Dja Mat- 
nali laho nianjoerdoehon timbako. 

„Aha ma he baen na pola ro aoe simbalikkon ni 
na hoemolos," ning Dja Manjingkadoet laho dipoloek- 
sa tjakoena, mamboeat timbaho laho disoerdoehonsa. 

„Madoeng da mangidoep aoe, songon na adong do 
hoeida topot-on moenoe dok hamoe ma da.'' 

„Songon on do da toenggane, bope halak daom- 

poeng; na giot hoesoeroe do da halak ro manopot 

hamoe. Tai moeda ro lakna solkot ro do poeraga^ 

-liara-ni i-ma gonan doma aoe tehe kehe- manopot ha- 

lahi ning rohangkoe ma da boto hamoe. 

la on pe da toenggane baen bere moenoe si Ga- 
loenggoeng madoeng godang pamalangna, oii^hoeida 
sai markoesip-koesip ia dolmt dongan-dongan nia i giot 
langka toe Doli. Baen i ma ning rohangkoe, toe ha- 
moe on doma hoe^'asahat, angke paroemaenkoe pe 
m.a godang hoeida di hamoe on. 

Nian da moeda nisarihon parsoeadaan on'^nada ang- 
go na binoto, angke anggo sannari di tome, kihik do- 
ma pamorsanan. ~Tai bo he songon i, na soeada i ni- 
paradong-adongkon; songon i ma da tahi nami dohot 
iboto moenoe," ning Dja Malijingkadoet. 

„Tama ma da hoebege hata moenoe i halak Dja 
Manjingkadoet; tai bia binaen saotik ma saiana, pa- 
roemaen m.oenoe i dabo hoem pamatangna do i na 

godang, angke na doelas siboekna, anggo boti pe ta- 
roe aha soeada do balantjam ni i/' 

„01o, mangarti do aoe toenggane na nidok moenoe 
i, aoe pe na hoeboto hinan do i; tai bo he na songon 
dia, moeda iba poena hinan i toe dia nisimbilkon. 

On pe da toenggane baen dompak mangoloe dope 
aoe dohot iboto moenoe, nada polada dohonon moe- 
noe songon i." 

„Oelang songon na manjoeadahon da dipangidoan 
moenoe i, nada anggo tarpaloea aoe dope paroematn 
moenoe i; tame na danahan dope roha ni i, hoem na 
doea nada dibotosa dope. Tai moeda lajak tarpainte 
hamoe 3 taon on anso tatahi." 

„Nada songon i dabo, nitahi ma djolo, moeda na 
rap roemboek he roha ni daganak toe dia he baenon 
j/' ning dadaboroe i, manjolat hata ni na nisondoek- 
konna i. 

„I ma da ompoeng, hona ma hoelala na nidok moe- 
noe i, mardjoeroes do hoelala na hoetopot i, antong 
haroro nami ma ro toe son mangelek-elek paroemaen 
nami i/' ning Dja Manjingkadoet. "n 

Doeng i langka ma Dja Manjingkadoet moelak, asa 
doeng moelak bajo i mjnxkojelin^ ma Dja Matnali: 
Nangkin dope tahobar nada tama nipabagas boroe 
anggo so toek oemoerna 20 taon; on hoebege songon 
na olo do ho di parkobaran i." 

„Di dia he tarihoetkon i, angke ma toemboek roha 
niba, nada be hoelala adong ririton, amangna mara- 
dong, inangna denggan rohana, bangsona boti, tom- 
pa tama; moeda na nipatoemboek ni Toehan tabaen 
haiahi mardjagal/' 

Di ari patoloena doeng na mangkobar i haiahi, di- 
soeroe Dja Manjingkadoet ma doea halak ina-ina ma- 
ngelek-elek Sitti Bajani, tai sandok hata pe nada di- 
oloisa. Inang nia i pe dohot mandok hata i nada di- 
ampirkon ia. 

„Haroe; na magoelang pe oeloe sian abara, anggo 
marbagas di loeat on, taroe na so olo do aoe," ning 
boedjing na djeges i. 

„Na doeng toe dia ma he loeai si Lilian Lolosan^ 
doeng moelak ia sian Sipirok, bia do loeai pangala- 
ho nia doeng na padoempang i ia dohot boedjing i?"' 
ning roha ni sipamasa aropkoe. Olo toetoe do i an-- 
tong nian giot tiboe iba mamboto pangalaho ni haloe- 
loengoen ni halahi na hoem hara ni na niela ni panali. 

labo, moeda na songon i mare ma taparajak djolo 
si Lilian Lolosan. Aha lakna doeng bolkas ia toe Pa- 
dang Sidimpoeang, nada be haroe tontoe haredjona, 
loenibang doma holi-holi nia dilala ia. Sasadari laing: 
na markalinoe-halinoe ma di mata nia tompa ni anak 
boroe i, asa nada 'dong paetong-etongon nia simbalik- 
kon ni ari Arba. Na pitoe ari i taroe songon na pi- 
toe taon ma pangilalaan nia. Djotdjot do kehe ia 
marlabo-laho toe oedjoeng ni Kampoeng Djao, (baen 
di hatiha i bahat dope di si Oelando, angka onder 
officier na pansioen), paria-ria roha nia; tai haroe di- 
ida ia pe di si mareotan boroe Malajoe dohot boroe 
Djao martebangan kobajakna, adong na gabe njai adong 
na gabe baboe; oempe sada i na mandos-dosi pangi- 
lalaan ni si Lilian Lolosan dohot tompa ni boedjing 
na nihaloengoenkon nia i.. 

Arian dohot barngin laing marsorin-sorin asa doem- 
pang ma ari Arba, langka ma karani i markoedo ma- 
ridjak-idjak, manangkok manoeat toe riapa-napa ni Si- 
boeal-boeali asa mamoeloes manodjom toe bagas ni 
rokananna na margoar Dja Doeang-Daing, aha an- 
tong didapot iadompak marlagoet-lagoet ma sasoede- 
na agent-agent i, djana marnonang-nonang painte haro- 
ro nia. 

„Bia do, bahat be do doempang hamoe barangi?''^ 
ning si Lilian Lolosan laho mangamboer sian goeroeng- 
goeroeng ni koedo sihoetoer sanggoel. 

„Gaboek so bahat be dapot hami," rap ning halahi 
soede. 

„Ant~ong intjogot doma 'le tatimbang, * na lodjaaii 

hoelala; angke "mata ni ari taroe songon na di amboe- 
boe niba doma sadari on/' ning karani i laho manaek 
toe bagas laloe minoem kopi, na doeng nipasingkop 
ni Dja Doeang-Daing hinan. 

Mata ni ari giot loesoet ma, sese na di tombak si- 
toemaloem madoeng mangkoeling, anak ni manoek 
marampiok, hara ni indoekna marsilodingan marsipo- 
gasan baen maradoe marsidjolo-djoloan giot masoek 
toe bara, ina-ina pe markehean ina toe aek roengreng 
garigit di abarana, odji dohot lobe maroedoer-oedoer 
kehe toe masodjit, baen madoeng donok kotoe ma- 
gorh. Midjoer ma si Lilian Lolosan sian bagas ni Dja 
Doeang-Daing maniop toengkot simamboe, mamoeloes 
manodjom toe sirpang na niartoloe an; anggo arop ni 
Tohana oelang be nian so padoempang di dalan do- 
hot boedjing na lambok na basa i, anso tarpamanat 
doma oroman maoeli boeloeng i, djana anso dibotosa 
gindjang pondok ni anak boroe i. 

Tai bia binaen, nada toeloes hagiot nia i, angke 
dao dope ia madoeng tarpaida di sia, laing talak do 
djandela paranginan i. Haroe pe songon i laing djop 
do roha nia: „Nada lakna baja hoem lodja sadjo aoe, 
taoeken djoegoek ma i naron na hoehaloengoenkon i 
di djandela paranginan an, songon na hoeida di art 
.Arba na sanoli," ning roha ni bajo na poso boeloeng 
i, laho dipatotop ia pangalangka nia, songon-songon 
na so di si roha nia na mardalan i; tai anggo matd 
nia taroe songon piloek-piloek do manatap toe djan- 
dela an. Maroentoeng do ale dalan baloboeng i dom- 
pak mamolingit, angke taboe kotoe magorit madoeng 
mangkoeling. Soegari ba adong djolma na soelang 
sali di dalan i, taoeken tardogo-dogo si Lilian Lolosan 
do, baen na so manaili i ia toe ambirang toe amoen. 

Bia do loeai pangalaho nj^ Sitti Bajani boedjing na 
lambok na basa i, na tola parsorminan i? Keta djolo 
'le dongan na doea toloe tatoengkir toe bagas podo- 
man nia an. Ah, hape di poekoel Jima i nangkin, na 
doeng boesa-base ma ia, djongdjong djoegoek di ba- 
gas i: „Di ari Arba na sanoli, tarsongon on ari ma 
mamoloes, bajo toemboek ni roha i, na hona di gin- 

djang godangna i, na t^ma di toptopan i, na pade 
toengkot di na landit i, na toepa soeloe di ari golap 
i, na denggan oebat loengoen: i, na tama rontkap ni 
tondi i, inganan parsigantoengan i, parsigantoenigan ni 
pamatang badan on," ning pangarohai ni boedjing i, 
laho manindo toe dalan na godang, manatap bagi na 
doeng ro do bajo na so binoto goar i. 

„Pontjodoehoer da indoe bajo na doea an, gari di- 
alap begoe i, ma daboe rohangkoe'' ning roha nia 
angke diida ia si Galoenggoeng do dohot si Bingka- 
roeng malat-alat di dalan i laho kehe toe djae, "asa 
manigor satongkin i do dipintoehon ia djandela i, an- 
50 oelang tarpaida ia naposo-poso na doea halak i. 

„Anggo pado di si Galoenggoeng an do, gonan ma 
aoe di tintin idjoek na ranan mago oelang doempang," 
ning roha ni Sitli Bajani. 

Doeng holip ma naposo-poso na doea i, asa ma- 
doeng lajak dao; di si dope anso mdelak dipatalak ia 
djandela i, djana manili ia toe djoeloe malap-alap 
made-ade doma simanjolongna songon simarpangpang 
di dapoer, manot-noti halak na maraer moeli na moe- 
lak sian aek. „Na poran ma i, sahonokkoe mangoloe 
nada be lakna baja nangkan idaonkoe bajo na mamo- 
loes ai ari Arba na saoelak," ning roha nia, laho ma- 
daboe ma pangilalaan ni ate-ate nia. 

Marsak ni roha nia i sangkidop mata do madoeng 
marsorin dohot moga ni roha „gadobak gadoboer,'' 
ning taroktok nia, margoedekdek doma pangilalaan nia 
moedar i, manjintak di tangkoehoek, angke maralimos 
ma ro sian djoeloe an bajo na manoenggal sadalanan: 

„Nada be i ampang markoti, taoeken ibana ma 
adoe!'' ning roha nia. „01o, baja! o, ompoeng na mar- 
toea-toea, sai ala-a!ai ma djolo anso ibana nian indoe 
horas ni tondingki, anso oelang doma marnjiang si- 
boek pamatang badan on, ning roha ni boedjing i la- 
ho maloea ende oengoet-oengoet: 

„Mandjarar ma hoeridap, 

„Na mangan gala ni pege; 
„Tompa ni bajo i giot hoeida, 
^'„Sorana i nian* giot hoebege/' 

Nada boeragan madoeng dobos si Lilian Lolosarr 
djongdjong di dalan na godang i, taroe tontang sadja 
doma toe djandela paranginan i. 

Anggo songgotna dilala Sitti Bajani nada be na^hoti- 
boti, giot dipaholip ia nada be tarbaen; salakoe nada 
be tarorotkon ia sian djoegoehan i: „Allah toean! ba- 
ginadoeng binege nia^do aoe na maroengoet-oengoet 
i," ning roha nia „Nada i-tehe^baen na asohan do 
hoebaen," ning roha nia. Tai antong na sai donok on toe 
dalan i, ah, ah, ning roha nia moese, bohi nia ma- 
doeng langan songon mare-mare na nipaspas, bibirna 
songon na nisajat ni ria-ria i madoeng bontar songon 
hapas, soegari nisojot santetek moedar pe nada be ra 
menetek, 

„Nandigan de he karani i ro?'' ning Dja Kodair,. 
parroha na doear-dair, na dompak padoempang dohot 
si Lilian Lolosan pala tongkon di djolo ni djandela ni 
boedjing i. 

„Nangkin di poekoel 4 i," ning karani i. „Hamoe 
nandigan do hamoe ro na sian Padang Bolak i?'' ning 
ia laho manjirik ia toe boedjing na djoegoek di djan- 
dela i, aha toemboek moese padoempang mata ni ha- 
lahi, laloe mambaen taraktok goemadoboek. 

„Aoe pe nangkin do aoe ro," ning Dja Kodajr. 

„Bia do nian barang i bahaf do dapot, hamoe ma 
ia na niaropkon; oelang maila hita di toke i," ning. 
karani i laho diomboeskonsa timoes ni soeroep sian 
pamanganna, bia ma na niarboeldak asa monggoes- 
onggoes doma, laloe toe bilik podoman ni boedjing i. 

„Haha^ ^nggo na saoelak on ba marsigesehan; taroe 
mardamoro .doma dilala soedagar Pargaroetan i. Moe- 
da hoem ro barang i dioban halak toe pasar i, mani- 
gor diharimoeni halak Pargaroetan i ma mangeret-ereti 
argana; tai moeda ro aoe mcnigor manjigat doma ha- 
iahi songon omboen manjogot; angke siloan doma 
mata i mangaligi kaot na tatoko i na mandok manaek 
arga,'' ning Dja Kodair laloe gonggong ia martata 
baen mogana iana mardjamita i. 

„0h, margoso ma dilala hamoe tehe, angke toke ni 
halak Pargaroetan i pe dabo di lombang an, doeng. 

hami djagit kaot na ro di poken na solpoe i, toe ha- 
mi doma i manoelak barang/' ning karanj i laho ma- 
naili ia moelak 4oe djandela i; ""tai tolpoek roha nia 
madoeng lakna dipintoehon boedjing i nada diboto sL 
Lilian Lolosan, baen tabona pangetjet ni Dja Kodair i. 

„Lajak ma 'ntong taloe gaham halahi hoebaen/' 
ning Dja Kodair. Hoedok antong di halahi, angka 
moenoe ma da aoe anggo di boniaga on, angke di- 
boto hamoe do toke nami na gogo, tardok ma da 
anggo di boniaga gota on do toke nami i ma ia ran- 
dockna, torloek nia torloek on ningkoe/' ning Dja 
Kodair laho mehel-ehel. 

„Bo, dia ma 1e baen na djabat songon i didok ha- 
moe, na milas i hoebege hata i," ning karani i laho 
manjerbeng ia saotik toe djandela i. „Eh, gang-gang 
saotik djandela an, taoeken na manoengkiri do i bce- 
djing i sian bagasan," ning roha nia laho markoesor 
ia moelak mangadopkon Dja Kodair. 

„01o 'ntong nada he milas roha niba, songon sa- 
Tionokna on ma he, haroe bia bahat ni barang i, mare 
dongan mardame hita arga i, sanga tabagi dosdos na- 
ron barang i anso oelang kita maralo, boti goemo- 
dang do i dapot hita labo songon i. On moeda laing 
tapoernoek maralo, taoeken hoem parbasbas ni halak 
ma Wta, ro ma i songon ende ni naposo-poso: Oe- 
joep-oejoep paroepoek, na solot di sopo saba; holi- 
holi mapoek-poek, na niomo pe soeada, ningkoe man- 
dok halahi; „tai oempe dipinggol halahi na nidok i,'' 
ning Dja Kodair, ^„Anggo on ba mardoemon oet ma 
dilala halahi, taroe mate pisi i hoebaen,'' ningia moese. 

„Songon i rna da na bahat dongan taroe so ra do 
marsipaihoet-ihoetan, lobi-lobi di boniaga on, taroe 
songon na porang godang do, ditaonkon dongan do i 
nangkon marlabo; tai da intap pade tahi niba, tR si 
ma na mangkoroesi labo i,"^ ning karani i. „Na laho 
^oembajang de he hamoe nangkin, painte hamoe aoe 
naron di djambatan an, anso^ oedoer hita toe pasar,'' 
ning si Lilian Lolosan moese. — „01o hoepainte pe 
hita,'' ning Dja Kodair laho mangondokkon roeng- 
■koengna. Doeng i marsarak ma halahi. 

Sasoedena hobar-kobar ni halah i, tangkas do i di-r 
bege Sitti Bajani, angke hoem djandela do nanipintoe' 
nia, anggo ia laing djoegoek do di si manoengkiri asa 
manangihon ketjet ni bajo i: ^Toetoe ma na di ro- 
hangkoe na sanoli bajo na tandang marepal-epal do i 
toe hoeta on; tai sian dia ma loeani i?" ning roha ni 
boedjing i. . . 

„Di lombang an/' ningna hoebege nangkin „gakkoe 
dabo di Sidimpoean ma i, ah, ah, soegari di si ma 
nian inganan niba da soemonang do i pangarohai,'' 
ning roha nia di bagasan, laho diapoes ia hodok nia, 
angke taroe moembang doma hara ni ilana na ompot 
i bajo. i toe tontang ni djandela^afanginan-anginan i. 

„Kehe aoe djolo 'le toe toroe marsipoerpoer,'' ning 
roha ni boedjing Nai Mandoegoe Porang i, baen i ma 
goarna boedjing. 

„Bia ma he antong loeai hoebaen anso dalan tar- 
pangkoelingkon aoe bajo na hoehaloengoenkon i,'' ning" 
roha nia laho soernat ia djoegoek di gindjang batoe 
na godang, na pajak di toroe ni oente hasoembo na 
di parik ni bagas i. 

,Ja adat nami anak dadaboroe, na dao do. paasing- 
asing oelang anak haiak lahi, tola do nidok songon 
arian dohot borngin. Anggo halak lahi sanga ise 
toemboek ni^ rohana, tardok ia do dohonon nia, bope 
na so giot boroe i, saratna laloe hata nia, madoeng 
somboe roha nia; on bia ma hoeboto hoebaen, niro- 
ha niserkean nada i tama, baen anggo adat nami da- 
daboroe, na niida angkon nipaoela so niida, na bine- 
ge nipaoela so binege: Ah, ah, hoetiop do patik na- 
mi i togoe, hoedjago do baja goarkoe, anso oelang. 
di hata halak. Pateret ni bajo na songon i," ning ro- 
ha ni boedjing Nai Mandoegoe Porang, asa mamoe- 
loes djongdjong ibana laho manaek toe; bagas. 

„Oelang dok aoe boedjing na djarodjo,'' ning doli- 
doli i laho mangamboer sian dalan godang i, toe to- 
-i^oe ni oente -h — - — : — -'■ - 

Mambege hata i dohot mangida bajo i, taroe goe- 
madoboek dorr^aMaroktok ni boedjmg i, matoedotdot 
pamangan nia, hoem hara ni na so larpangangang ia 



39 



doma pamangan nia, baen na so manganggoek ia hara 
ni biarna; anggo ning roha nia betak begoe do i ma- 
njaroepai songon djolma. 

„Biasi he sip sadjo ho boedjing^; salang anak ni 
manoek moeda piok-piok laing nipaoeli, moer ina he 
pomparan niba mangkoeling, nada nialoesan/' ning: 
bajo doli-doli i. 

Diapoes Sitti Bajani indora nia laho marbalik ia 
patangkas sora i. „Eh, betak na si Galoenggoeng do 
i;" ning roha nia moese moelak roha nia asa manga- 
langka ia laho manaek toe tangga i. 

„0, boedjing! laboe ma he Yohamoe, na so manga^ 
loesi hobar ki/' ning doli-doli i, laho dipadonoksa toe 
lamboeng ni Sitti Bajani, djana ditangkoepsa basaen 
nia sian poedi. 

„Nada da boedjing, hara ^ni lajas ni rohangkoe ba- 
en na poeloek pe aoe, mandjama basaen mon; tai ha- 
ra ni godang ni rohangkoe do boedjing, bope da boe- 
djing didok ho aoe balangka padang na so meloes 
didadang api, bia hoebaen i,'' ning doli-doli na gairi. 

Marbalik Sitti Bajani mangadopkon doli-doli i, laho 
mangkoeling ia dohot sora na so haroe loeas hara ni 
biarna: „Ise do bajo on, hoepiohon ho naron panang- 
ko,'' ning ia. 

„Nada be he di tanda ho oeloe ni manoekmoe boe- 
djing," ning bajo i. 

Moer dipatangkas Nai Mandoegoe Porang, moerdo- 
sar-dosar taroktok nia, pat nia matoedotdot hara nt 

liana: „Allah toeeeen, hape hape i do bajo 

on," ning roha nia, moer manamba dope ilana dilala 
ia, djabat moembang hodok nia songon na maridi. 

„Anggo aoe da boedjing, halak sanggoel baboto do 
aoe, angkon nisanggo so binoto," ning doli-doli i la- 
ho manaili toe dalan baloboeng i, betak adong halak 
na ro. 

Oejom saotik Sitti Bajani mambege hata i; tai hoem 
dj^ngdjong ia songonJ__so_eangkon toenggoel boeta na- 
da tarbaen ia mangkoeling. 

„Pitoe habornginan ma da boedjing, manjipat ni ha- 
rianan, laing na hoehaloengoenkon denggan ni basa 

mi/' ning bajo doli-doli i dohot sora na lambok asa 
maribo-ibo. 

„lnang, songon i ma lakna parroha ni halak lahi, 
nada dibotosa na maila mandok hata na songon i/' 
ning roha ni boedjing i, baen anggo ia haroe lobi pe 
pangilalaan nia sian na nitanggoengkon ni bajo i, na- 
da ra ia paloeaskon, malai diporom ia di bagasan^ 
asa dibaen ia songon dja hoera-hoera mangkoedoekkon 
por ni rohana. 

„la boti he kan dia do hamoe na satoetoena?" ning 
boedjing i dohot sora padoea na oengoet, baen hoe- 
rang ma taroktok nia na goemadoboek i, asa pama- 
tang nia pe, madoeng matoemona marraoedar pangi- 
lalaan nia. 

,jHalak na liloe do aoe da boedjing, halak na so 
markoela marga, diomboeskon alogo simarangin-angin 
la[oe toe banoea on,'' ning bajo na poso boe1oerrg + 
dohot sora na maribo-ibo, asa martorot-torot giot-giot 
so loeas. 

„Amben ma pola songon i gindjang ni hata nioe- 
noe?" ning boedjing Nai Mandoegoe Porang. 

„Nada da boedjing na marlfotang na lindjang aoe, 
angke hoeboto do moeda markotang na lindjang ta- 
oeken marolit-olit. Boti pe hosa do pangidoon lin- 
djang, anggo hobar gonan do pondok," ning doli-doli 
i laho mikim manoek. 

„Ke ma hamoe ni, moeroek annon amanta, na doeng 
ro do halahi toe bagas on," ning boedjing i laho ma^ 
naek ia toe bagas. 

„Oelang haloepahon aoe da boedjing," ning bajo 
na poso boeloeng i, mandok boedjing na mangoeng- 
kap pintoe i. 

„He he/' ning boedjing i tata hambeng „bar" ning- 
na pintoe i dipintoehon ia. 

Sora ni pintoe na^bar i, songon na nigirikkonma 
toe soeping^ni si Lilian Lolosan, dbkdok doma dilala 
ia pat i mangalangka asa dajoek doma tano i didege- 
hon ia songon ombik; taroe moldeng-oldeng doma ia 
ra mardalan i, songpn dia na maboek dibaen taeak 

na di Sibolga Djoeloe; songon i ma ia laloe toe djarn- 
batan an. 

„Hamoe de he i Dja Kodair, gakkoe madoeng ngol- 
ngolan hamoe paima aoe," ning karani i. 

„Nada 'le, aoe pe baroe toe son dope, angke hoem 
sidoeng do[>e 'ntong soembajang Isa/' ning Dja Kodair^" 
parroha na doear dair, laloe oedoer halahi mardalan. 

„Bia de he na djop do roha moenoe marlaho-laho 
sabola toe Padang Bolak?" ning si Lilian Lolosan adop 
Dja Kodair. 

„Dalan i ma da na so tolap i, moeda di las ni ari 
taroe songon na nisale do pangilalaan niba, hajoe 
sangkabonape soeada ambaen parsilaoengan. Ia moe- 
da di ari paroedan, lonong do sasoedena gabe paja- 
paja rodang-rodang, hoehoel niagan na pedjet niboloes^ 
bo gadjoeboer ma iba loesoet di ombik i; anggo so- 
ngon htta da, nada haoeanta toe si. Angkon na so- 
^igt)Ti aoe on ma halakna parkoli-holi bosi, anso tolap 
na mar-Padang Bolak i," ning Dja Kodair. ^ 

„Lakna he taroe na napa do dalan i?" 

„Di aha do i, manangkok manoeat, songon dalan 
Naboendong na nidohan i-ma he, taroe djongdjong 
doma songon dingding dorpi, bati moese dope dohot 
landitna. Oih, moeda niingot i,^ nada haoea da toe 
si," ning Dja Kodair laho mopeng-openg. 

„Nada he nihorsik dope dalan toe si?'' 

„Sian dia moese do dapot dalan na songon i di si^ 
oelang pala manjigati pe iba nian, di sanggar na boe- 
roek marapean i, ma daboe roha niba. Na baroe ma- 
roelando ma he, di aha ma i toere dalan." 

„01o tehe, taon 1874 dope halahi mamoengka ma- 
roelando,'' ning kararii i. c„ Gakkoe na so maroendang- 
oendang dope halahi,'' ning ia moese. 

„Nada podo ba, laing sapandjang adatidope dige- 
sek halahi; moeda rapot halahi nadjoboe ma ba ton- 
doeron, ngoemngam songon i marsidok di ibana. Na 
robi dope ningna na ribperna dompak rapot di Pasir 
Bara, angkon na marloehoet do sasoedena radja-radja 
sian Piriarik toe Pinarik, dohot moese do i sitoean na 
torop na djadji, margondang marogoeng soeroet-soe- 

roetdalan, nipajoengan radja i dohot pajoeng rarangan^ 
niatir sian siamoen, dohot oeloe balang na maniop 
tombak, sian siambirang oeloebalang na maniop po- 
dang. Di na laho boeat i sian hoeta, mangkoeling ta- 
boe rarangan dohot doal sitinggoeang di larigit- dohot 
halto-halto so lodja, boerbar sora ni mariam, toertar 
sitenggaron, marlagoet na pitoe paioeangan djae, na 
pitoe paioeangan djoeloe, hara-heroe sitoean na torop, 
maroedoer ina-ina, sidara boedjing, sidara doli sasoe- 
dena, pataroehon toe balian ni hoeta. Ganop ari do 
halahi mamoenoe horbo sanga lomboe, anibaen goele 
di dalan, hoehoel da hoem tar pitoe pal do tarboloes 
sadari, baen lambatna; taroe na di si potang di si mo- 
domna do halahi. Aha he 'ntong na soeada, na male 
soemampe mangan, na njangoeas soemampe minoem 
dj halahi di tonga dalan i,'' ning Dja Kodair. 

„Na habat do i aropkoe djolma i doeng marlagoet 
toe Pasir Bara!" 

„BoIas ma ba nidok, songon halilinge tonan bahat 
ni djolma i, marlagoet ma antong radja na paradja- 
radja, soetan na pasoetan-soetan, oerang kajo toemong- 
goeng, sitiop gantang pangoeroeri, sitambai na hoe- 
rang, sihoroes na lobi, dohot oeloe balang sa oeloe 
balangna, datoe na baham-bahamon, na taoe di adji 
patoelidi dohot ro di goroek-goroek hapinis sasoede- 
na/' ning Dja Kodair parroha na doear-dair. 

„Bo ise ma le di si radja na godongna, sanga pe- 
ngatoeo ni rapot i (President ning halak Bolanda)/' ning 
si Lilian Lolosan manjoht h^ ni Dja Kodair i. 

„Patoean Djoemalo Alom na markasangapan di Por- 
tibi, baen ibana ma da dompak i radja panoesoenan 
di salonggom ni Padang Botak. 

„Aropkoe ia ma i na bisoekna, poelik na maradong-^ 
na atehe?" 

„Nada ba hoem songon i, boti na martoea, moeda 
pola mangkoeling ia, oempe sada na mandongoek, 
songon na nidohan i pala ditoedoe ia boesoek, hobar_ 
nia sandok pe gabe oebat.'' 

„Hamoe da, bahat do i naron ditambai hamoe pa- 
moedjina/' 

„Nada da, taroe na peto ma na hoedok i\" ., 
„Moese he doeng lagoet halahi di Pasir Bara, bia 

ma oedjoengna?'' 

Di pamoengkaan ni rapot i mangkoeling ma Maroe--. 

hoem Kahar i, baen i ma dabo goar ni na oeli boe- 

loeng i doeng hoemolip; ibana/' 

„Nangkin ning moenoe rapot adat do/' ning karani 
i manjolat hobar ni Dja Kodair i. 

„01o ma da, tai nada podo laloe 'ntong toe oe- 
djoengna/' 

,fAntong palaloe hamoe ma/' 

„Di son ma hamoe sasoedena na mora-mora on." 

„So djolo, hoesapai hamoe djolo saotik; sian dia 
tna haroroan ni hepeng he di radja bolon i?" 

„Anggo i da 'ntong na so hobaron be^l; taroe na 
songon moeal do haroroan ni sinadongan i, -horbo ma- 
marpar songon batoe di pasir, lomboe songon longa 
tinoengtoeng, so lodja ia patoere i toekdo halak man- 
djamasa/' 

„Iabo, palaloe hamoe ma hobar moenoe nangkin/' 
„Oelang songon na moelak toe poedi hata i, di son 
ma hamoe na mora-mora on soede; sada ma na hoe- 
soengkoen hoesapai di hamoe; adong he i na ro toe 
tanonta on, halak na tandang badjo-badjo, na giot pa- 
gara-gara misena, patidahon pir ni botolion dohot toem- 
boer ni bitisna?" ning na oeli boeloeng i. 

Koeoeoeoeoe !!!! Hoedjoedjoeng do djari-djari sam- 
poeloe, mangadopkon radja nami na sangapna badia. 
Di dia he laning adong toenggar na manggakgak. Ise 
he na poeloek manontang haradjaanta on, angke soe- 
de do tording balokta on mamboto bolak ni haradja- 
anta sagoeman na toeboean sibagoeri; ise dope na 
poeloek mangantoek i," ning radja-radja na marratoes 
marpoeloe i, laloe marsipaoendoek oeloena mansadi 
dais toe tano i. 

„K'Or, kor!!! ning batoek ni na oeli boeloeng i, adong 
he i di haradjaan moenoe be, parik na hasopsopan 
dalan toe aek na potpotan, babiat na moeba bolang, 
harambir ha moeba saboet, na paoeba-oeba gantanj 

dohot djoeal!" ning na oel^e bueloeng na so haliap 
halimpoerpoeran i. 

„Koeoeoeoe !!!!!" ning radja-radja i. Di tano adoet 
songon on, di adoe songon i f ningna sada-sada mar- 
sidok di ibana halahi, asa marsidok pangadoeanna be^ 
songon i ma halahi margonti-gonti marsidok na sang- 
kot di rohana asa oehoem mangoehoem, lopoes doem- 
pang hapoetoesan." 

„Na djeboe i antong, maroendang-oendang de he 
cehoeman ni halahi i?" 

„Laing songon na maroendang-oendang do ba, so- 
ngon di hita on ma, ise na manangko nioehoem, ma- 
ngihoetkon pangalaho ni panangkoan nia i do borat 
ni oehoemanna, songon na nidok i mangihoetkon bar- 
gotna do goealna. 

Di adoe pe laing songon i do. Ise na mambaen ha- 
saiaan na dapot di bondoel na opat, goemodang oe- 
hoemanna oelang na hoem oene maloejoen, halihi 
markoeik. Moese goemodang do oehoeman ni halak 
na manangko tanggal, oelang na manangko boeboc; 
songon i moese na manangko djomoer di andoen goe- 
modang oehoemanna oelang djomoer di amparan/' 

„Eh, -na gandjil ma i, anggo di na maroendang- 
oendang on, tiroe di godang ni na nitangko do oe- 
hoemanna; on hoebege na nidok moenoe i doemok-^ 
dok oehoeman ni na oemmotik na nitangkona, balik 
ma 'ntong songon tot ni manoek." 

„Moeda hoepadjodjor da naron dalanna ambaen so- 
ngon i, hona do i lalala, saotik soeada sintjalon." 

,,labo, padjodjor hamoe ma!'' — 

Djadi; tai hoebaloen djolo pangidoepan kon, moer 
ngali hoelala,'' ning Dja Kodair parroha nadoeardair. 

„Indon timbaho, tinibaho aha de he idoepon moe- 
noe?" 

„Aoe da na so haroe toemboek do rohangkoe ma- 
ngidoep timbaho Djao, laing na toemabo ma hoelala. 
timbaho Panaoengan i, mari-ari songon on ngalina." 

„Bia moese he timbaho Panaoengaii?'' 

„Laing timbaho bangkal do da i tai toetoe on, na ni- 
oban ni halak sian Panaoengan goar ni hoeta do i in- 

doe di loeat harangan an, donokkon ni Gadoe, asa ma- 
soek toe koeria Baringin do i. Bagi na bia pe i, laing 
na toemabo ma timbaho sian i." 

„0h, songon timbaho Daret ma da i, laing na toe- 
mabo do timbaho Kamang, djaroe pe dos tompana do- 
hot timbaho Pajakoemboeh. Sanga bia pe baen na so- 
ngon i nada binoto." 

„Aropkoe pe tar songon i ma pangalahona. 
Di aoe djolo 'le santjertek api-apinta i, losok rohang- 
koe mangaloting/' 

„Na bo, adong do lakna loting moenoe he?'* 

„Adong salang goarna sisoerboe paja/' 

„Ammang na godang i pangidoepan moenoe i !" 

„Bo, na menekna dope on, anggo aoe ranggo do 
mangidoep, tai ba sapala hoebaen^ na mangidoep i, 
angkon djabat ba sasigadon, angkon tartoetoeng an- 
tong talektek di pangidoepan i baen garana." 

„Kakak, na beteng i. Palaloe hamoe le ketjet moe- 
noe nangkin/' 

,, Songon on ma da dalanna, baen na goemodang 
oehoeman ni halak na manangko tanggal oelang na ma- 
nangko boeboe. la tanggal i hoem boeloe saroeas pe 
ma tarbaen tanggal, asa soede do halak malo mamba- 
ensa. Antong-ise na ra manangko tanggal, i ma da 
partandana bajo i na losok, boti moese na hoem anjok 
ni roha nia do i, baen na nitangko nia tanggal i, ha- 
rani i ma da anso doemokduk oehoeman ni i." ^ 

„Na denggan i antong oehoeman i. Bia moese ma 
're~ baen na goemodang oehoeman ni na manangko djo- 
moer di indoeri oelang di amparah?" 

„Ha, anggo i do songon on moese. Da adi hara ni 
soeaaana ma i di anak boeroe i, baen na pola ia ra 
mandjomoer di indoeri. Soede halak dabo, anggo na 
toek do djomoeron nia laing na ranan ma ia mandjo- 
moer di amparan. Bo halak na songon i ma he nipa- 
nangkoan, nada he na mangolitkon tali ma { toe tolo- 
nan ni daganak ni anak boroe, na siak panomoean \y 

„Olo tehe- Tai moeda nidaboe oehoeman toe iba to- 
la dope he nioerahan; songon na maroendang-oendang 
diida"" hamoe tola iba graatsie (gratie)/' 

,,Di adoe pe da tola do i, saratna do selet hata niba, 
niokoe hasalaan niba bolas ma i oetang i nioerahan, 
„nihorahon" ning halak di adoe; tai antong adong do 
di adat: „Moendoek-oendoek ditorqe ni boeloe, moe- 
da na toendoek oelang niboenoe/' 

,,I soede adat ni haradjaan dope hoebege, bia do 
pangalaho ni adat na asing, dos de he dohot di Sipi-- 
rok on?'' 

,,Anggo i da nada sadia imbarna, songon adat pa- 
bagas boroe ma djolo tahobaf, nada hoeida adong par- 
kotianna/' 

,,Hem'' ning roha ni karani i, manjogar tangkoehoek 
nia, asa taringot ma ia da toe oroman mioeli boeloeng 
i: „Hoetangihon djolo bagi bia do adat ni na mam- 
boeat boroe di son, ning roha nia laloe marsapa ia:'' 

,,Bia moese pangalaho ni i?" ning ia. 

„Sian adat ni naposo-poso ma djolo tahobar, ansa 
bandjar sapola sian toroe toe gindjang." 

„1 ma da giot kj/' ning roha ni si Lilian Lolosan, 
tai ba nada ra ia paloeassa. 

„Adat do da i di loeat on, ro naposo-poso martan- 
dang toe bagas podoman ni boedjing-boedjing tan- 
dang markobar-kobar pariang pangarohai. PoeHk pe 
di si ma i doli-dojj mangintchon pan^laho^^ohot la- 
gang ni boedjing-boedjing, asa boedjing i pe di si ma 
ia mangariiit bajo sipartandang i, na denggan rohana 
sanga na garoak, na lambok pangkoelingna sanga na 
parboeristing; tai djaroe pe songon i ba; anggo halak 
hoeta balian sanga bajo na ro sian loeat na leban, nada 
tola hoem roha-rohana sambing ro martandang toe po- 
doman ni boedjing-boedjing, djaroe pe na taloe-taloe 
roha nia ra boedjing i pamasoek ia toe bagas i, sa- 
nga mangkoelingkonsa pe di alaman i, salakoe angkon 
djoemolo do i bajo-bajo na di hoeta i, mandok ibana 
na giot martandang. Moeda toemboek ma roha ni ba- 
j6-baj6 i, taoeken di patama ia ma i naposo-poso do- 
ngan ni bajo na ro i. Anggo di roha-rohasa sadjo 
songon i, giot mangkoelingkon boedjing-boedjing i, 
moeda tarpaida di halak, dopak do i oeloe i dioemban 
hal^k, mapdeltak sanga margasa nada hata hoemata^ 

moeda mate ibana songon dia na madaboe sian gala- 
gala nada mararga," ning Dja Kodair laho mangilkil 
ngadoL 

„Astaga, ma sambang di son, singit doma so mar- 
gota na bara iba lakna nangkin" ning roha ni karani 
i asa goemadoboek taroktok nia. 

„Moeda tama asa roemboek di roha niba boedjing 
na hipartandangan i, di si dope anso nipadalan hata 
niba toe amang ni boroe i," ning Dja Kodaff moese 
palaloe djamita nia i. 

,, Lakna sasoedena boroe na marbag;as sian baxioea 
on, angkon na djoemolo de lie nisapaan amangna.?" 

„Nada nian, laing adong do i bcroe na gilo toe par- 
bagasanna, na so binoto ni ama inana. Adong moese 
na hoem amang dohot inangna mamboto, na songon i 
margoar boroe na nilodjongkon. 

„ Adong moese na nipaboeat; anggo i na maradat 
godang ma i, toempoe kahanggi dohot kooem paboeat- 
sa, singkop di barang pinggan dohot mangkoekna do- 
hot ro dipakajan pakojoen, na koemaran koemoroen, 
markaboeatan horbo mardapoton horbo moese. Pondok- 
na maratar-atar paboeatsa." 

„Saratna do na dapot aoe hagiot ni rohang ki, pa- 
diar nigilohon randjar toe ipar ni laoet siborang, nang- 
kon sai na nipaboet,'' ning roha ni karani i laho mang- 
koeling ia. 

„Hamoe dabo hoebege na malo do hamoe na mang- 
kobar adat i, boti sai dangkoel do i didok hamoe ha- 
ta na robian i/' 

„Tar midoek do ba hoeboto hata na robian i, soe- 
gari he dompak di langga ni haredjo, da ro do i aoe 
mandongani hita modom, toe bagas ni Dja Doeang 
Daing an, anso hoetoerihon di hita, toerian ni si Adji 
O^rang Mandopa, na markaradjaan Soetan Naposo Di- 
langit, Radja Maria Monang, Radja Manentja Sigala- 
gala, na taloe mangalo dongan, na monang markasoe- 
hoeton, anggo i taoeken manamboes ma i tabege, ha- 
ta dohot oempama ni halahi na di bornginan i." 

„H€-he, di dia moese do i^digoeroe hamoe, salang- 
hoem goiarrrrari ma djeges begeon." 

„Tai antong, i ma oedjar-oediaran dl Padang-Bolak 
di sopo godang i, hoehoel margondang marogoeng, 
hoehoel maralong-along. 

„Tai)na do^ i saoelak on martoeri hita," ning karani 
i, doeng i bolkas ma halahi toe bagas ni Dja Doeang 
Daing, asa didapot halahi madoeng lagoet di si sasoe- 
dena agent i mangetjet boniaga i. 

Ale na mamasa! nangkon be tapadjodjor di son, sa- 
nga aha hobar ni halahi salaho toe boniagai, mare ma 
taoelahi tahobar haloeloengoen ni na posoboeloeng i, 
anso oelang songon na magotap barita ni na maroe- 
alang i. 

Haroe pe lakna hoem ramboes laos songon pantja- 
long ni na hapogan, na marsipangkoelingan i si Lilian 
Lolosan dohat boedjing^ Nai Mandoegoe Porang i, ma- 
doeng toek pangilalaan ni lialahi, gabe oebat ni na ma- 
loengoen na mardondon i. Tai lakna hape hoem san- 
tongkin do mangasi daon loengoen i, angke ^nada dja- 
bat piga ngombas moelak do moengkap haloeloengoen 
magotap oboek i, asa tamba ari tamba pasang do pangi- 
lalaan ni na poso boeloengi; salakoe mamolngit doma 
portibi on pangilalaan ni halahi, mansadi mardjinggo- 
lo doma pamatang ni halahi na doea, boti milas ma- 
tondik. 

Sasoedena sora na binege ni na doea simandjoe- 
djoeng, manambai haloeloengoen do i toe ibana, tar- 
pasoeroeng tarpalobi moese dope, mambege taktahoe^ 
ni manoek rangga balian dohot kotek-kotek ni manoek 
djara-djara di hatiha arian raja, anggo i djabat ma i 
mangantor toe poesoe-poesoe. 

Loendoe-loendoe balian, 
Madaboe liboeng toe sampoeran; , 
Loengoen-loengoen arian, 
Madaboe iloe toe ampoean. 

Djbaen i ma moeda hoem doempang ari Arba, laing 
na mandohoek ma karani i manangkok, asa nada lio 
di na giot loesoet sidoemadang ari, nada be maranta- 
poelang laing na langka ma ia marlaho-laho songon 

na parintak-rintak oerat, hasidoenganna mamolues di 
sirpang na martoloe an. 

Songon dia na nipadan, bcedjing Naj Mandoegoe 
Porang i pe laing na nioentil nia ma djoegoek di djan- 
dela parangin-anginan i. Hoehoel moeda di na samon 
ari, kehe ma boedjing i toe parik ni bagas i djong- 
djong, songon-songon na adong na mago nia. 

Id karani on pe, moeda laho moelak nada ia loepa 
mamoloes sian lamboeng ni ajongdjongan ni boedjing 
na lambok na basa i. Na maol ma sandok hata be 
halahi marsipangkoelingan, pjiiomat ehem marsibalos 
balosan, asa sirik marsisirihan maroban toe haloe- 
loengoen. 

Salamba lolot ni ari, muer mago ma i hahaila ni na 
doea simandjoedjoeng, nada be i sai na poran, alang- 
alang soeroet-soeroetan songon na mamoloes namboer 
manjogot, moer masolkot ma pangilalaan ni halahi, asa 
moer matogoe do i haloeloengoen, hara ni i ma moe- 
da di danga ni halak na mamoloes, markobar-kobar 
ma halahi na doea asa sapo marsisapoan, lopoes 
marsipaindjaman barang. 

Tintin na di djari manis ni bajo doli-doli i, na mar- 
parmalo na godang arga, na marbatangkon sere sibo- 
dak, madoeng lokot di djari manis ni boedjing i, bia 
ma na rehem sadjo, angke 'ntong moeda nisoehat ha- 
lahi, dos do panggindjang godangna; ia moeda nitim- 
bang, dos do dokdok ni siboekna, bolas ma ba nidok 
nada binoto pilion. 

VIl 

HANGALAN. 

Songon dia na somal di Sipirok, moeda di hatiha 
degeon laing na mandjontang ma ari logo; tai sannari 
erne madoeng moeli, mata ni ari i pe noemma so- 
ngon na mardandi, nada be haroe tarida sinondangna 
na milas i, baen madoeng ro ari nonat. 

Dompak manjogot-njogot, matoeboesboes ma haba- 
haba, boti ro oedan rimboes-rimboes mambaen tondik 

ni ari, sasoedena djolma giot so tarbaensa be morof 
sian bagas, hoem mardjoegoehan doma di lamboeng 
tataring marsisoedoe. 

Di bagasan bagas na martaroep idjoek na di lam- 
boeng ni batang ni dalimo an, djoegoek sada anak 
boroe, haroe pe ibana madoeng satonga matobang, 
hoem di lagang ni tompana i tangkas ma tarida, oe- 
moer nia i nada pola manjegohon toe siboekna, hara- 
na oboekna i laing lomlom dope maringgom-inggom^ 
moese bibirna i pe rara dope songon bibir ni na mar- 
badjoe-badjoe. Parange ni anak boroe i na denggan, 
rohana na lambok msri-ari moese di halak na dangol, 
na lobi gojak roha nia di hadjahatan, na djop rohana 
mambaen hadengganan. Tardok moese do na giot ia 
di oegamo, na ra ia manadingkon toga asa na giot 
mangkaredjohon soeroe. — ^__ 

Tai sannari hoem di bohi ni anak boroe na deng- 
gan roha i, madoeng tarida marsak ni roha na boting 
sitoetoe. Hatd na mandok bagia na bia pe pangalan- 
tjap dohot pangelek di Sitti Bajani, laing nada ra ia 
inangoloi hata i, taroe moeda nidok di sia hobar i hoem 
mangoepir-oepir ia songon daldal, i ma da na mam- 
baen marsak ni roha ni anak boroe na lambok panga- 
rohai i. „Na bia ma he loeai paroentoengan ni anak 
ki?'' ning roha nia: „Na bahat ma na nipatoedoehon 
boroe di si Galoenggoeng on, nada i adong toemboek 
ni roha nia, oempe sangkiboel na so niintjahan nia, 
m^arragam marbage-bage do i hasalaanna diida ta, 
adong ma i na sala di gindjang godangna, sala di ti- 
has dohot landong. 

Salolotna on, djabat do aoe lodja manjoeroe oeda 
nia i, mandok hata di sia; tai oempe diampirkon ia. 
On gondjak do hoelala mandok hobar i na b^roe on 
di si Bingkaroeng, mamoeloes ma diolohon anak ki, 
hape nada giot boroe. 

„Ois da, inda bfe 'ntong damoelna be i hoelala na 
maranak i," ning roha ni Nai Galoenggoeng na dom- 
pak mamanoeti haroeng na matomboek, djoegoek di 
lamboeng tataring i laho mangalompa indahan manjo- 
got, marsak ni rohana nada na kapalang, salangmari-- 

<ii halis doma pangilalaan nia aek sian pamatangTTTaT 

„Pala bia ma he, baen na songon j ho Nai Galoeng- 
goeng?'' ning^^TTia ni Qaloeng^o^ng-ro-isian toroe, la- 
loe soernat toe lamboeng ni tataring i giot marsisoedoe, 

„Bia he aoe diida ho?'' ning dadaboroe i mangaloes 
<lohot marsak ni rohana. ^ 

yfUgi ma api mon, taroe medep doma manjoeroek 
lanok/' ning ama-ama i laho diomboessa api i, „Aha 
de he na nilompa mon, bagi na doeng hiangdo aekna 
i nada diboto ho,'' ning ia. 

„Bo, inggoeng-inggoengmoe pe ma mosok nada di- 
boto ho'', ning ama-ama i moese. 

„Indahan na doeng masak ma, boeloeng botik doma 
i palampotkonsa." 

„Tapoes na hoeboan na sian Lombang i he adong 
dope, anso djoemoeroer doma annon. Songon na po- 
tangin nada lobas aoe, na mangan di bagas ni Ma- 
nanti Malim an, angke gajok doma hoelala djoehoet 
manoek i, baen djotdjotna na panggiian mandai oeloe 
taon i sangontjap on," ning Dja Manjingkadoet, „anggo 
hita pala mandai oeloe taon, ranan ma taboengkas 
koela ni tobatta. i, toemabo do i dilala dongan bope 
na hoem borintjak i," ning ia moese. 

„Ro dipanganon dope ho 'ntong songon on panga- 
lahona." 

,^Aha he pasari-sari on, anggo doeng do moeii 
ementa i, ma daboe rohangkoe, simaratai doma oelag 
so loemampot ingkajoe niba. Salang modom di'da 
ho, anggo soeada torang ari, nada aoe na tarsoeng- 
goel, Soegari loemogo ari on, ma kehe hita toe ko- 
pi, anso nibaoer-baoer simaratai nibolgang rap dohot 
iasiak na mata i, tabo aropkoe. Madoeng antong lo- 
bi hita saboelan na markaredjo saba i, ma nialoe- 
ngoen iba toe kopi; boti betak na doeng mandjaram- 
pak ^0 annon doehoet haba-haba di roba an." 

„Oih, na songon i ma ho, moeda pola marlagoet- 
lagoet hamoe marsisoedoe di sopo godang an mang- 
gap-anggap, nada anggo diboto ho ari potang. Salang 
borngin antong oengkormoe, tor roera ningna do, 
oempe diboto ho marsak ni roha. 

„Toetoe do anggo i, moeda pola ba hoepajakkorii 
nada hoeboto be langit na di gindjang/' ning halak lahi 
i. „Giling ale lasiak i anso ^mangan hita, dosir idjoer- 
koe giot mangan boeloeng botik na nitapoesan," ning 
ia moese. 

„Inda be 'ntong sonangna be dilala ho!" niirg da- 
daboroe i laloe dipajakkon ia haroeng panoetan nia i^ 
asa diboeat ia lasiak dohot abal-abal. 

„Toektak, toektak," ning sora ni batoe panggilingaa 
mandogol-dogol lasiak i Nai Goloenggoeng^ wReng^ 
reng ningna pinggan dibasoe ia, asa disondoek ia ma 
da indahan polin i markolas-kolas toe pinggan na go- 
dang, asa boeloeng botik na marbaoer dohot toelan- 
na, taroe songon soep doma dajoekna disondoek ia 
sapinggan. 

Ro ama-ama i dipaoenggil ia tjeret bosi na godang, 
paoese kopi na kodoe toe >,arirgkoek saboen na bon- 
tar; laloe mangan halahi Aha dope songon na ma-- 
ngoepa ma pangilalaan ni halak lahi i, taroe bolon- 
bolon doma aoem nia, salakoe saoelak mamoelos ia 
djabat do ba matorgan sapartoloe pinggan na boe- 
boeng i, moese dipadorgak ia adop gindjang, laho ma--" 
ngaoemkon, songon i ma dibogoel-bogoel ia indahan 
i, asa ditjotjalkon ia lasiak i toe boeloeng botik na 
nitapoesan i. 

„Eh," ning halak lahi i terapan: „Songon on ma 
he gindjang ni ari laing so ni'da do si Galoenggoeng, 
ra do ! naron laing mamoesoer tasik ia di sopo po- 
doman nia an, nada diboto ia na ngot. Soegari nada 
hara ni rimboes-rimboes on, na doeng gindjang do 
mata ni ari." 

„01o da, hoem anak ki do hobaranmoe, anggo doehg 
da kehe ia toe Doli, inda damoel do i dilala hg." 

„1 ma dabo sada, taroe na ondian ho di sia. Aha 
de he 'ntong taroe so alva^^ do balantjam nia hoem 
godang garboes ia songon i, la halak mandok hata 
i gildian pinggol niba, anggo botFpe . . . . . " 

„Na rohamoe angkon mamoepoer he ia markaredjo. 
Anggo laing mangoloe dope aoe, nada ba- hoeloas 

anak ki markantjit, baliksa doeng toe. toroe tano i iba, 
anggo i nada be pamotoan niba i/' 

„01o ma da, nada anggo laboe songon iba on ia 
lodjana baenon; tai pinomat niaTf~1i;pem badjoer ia. 
On oempe hoem saragam sandok na hes ia," ning 
ama-ama i laho dirintakkon ia sangkarambar boeloeng 
biobio, laloe dibaloen ia tinibaho bangkal idoepon nia. 

„Moeda hoetontang hoesarihon pangalaho ni si Ga- 
loenggoeng, marsak sitoetoe rohangkoe,'' ning dada- 
boroe i, laho dioelahi ia mamanoeti baen pinggan ma- 
doeng sidoeng tarmomos ia. 

„Bia ma he baen na pola songon i; rohamoe ?*' 
„Anggo ho da, aha 'ntong na haskas di matamoe, 
saratna do boetong ho mangan, toek timbahomoe, na- 
da anggo diingot ho anakmoe/' 

„Dia moese ma baen na nidokmoe songon i, ang- 
kon bia he ia baenon?'' ning Djamanjingkadoet laho 
diomboeskon ia timoes ni pangidoepan sian pamangan 
nia, taroe marboeldak doma toe gindjang fiiarbaloen 
baloen. 

„Nada he diida ho na doeng godang pamatang nia, 
doea ari on didok halak ma ia doli-doli Angkola, 
moeda songon i taoeken maol ma i pandjalakhonon- 
kon,'" ning dadaboroe i dohot marsak ni rohana. 

„Moese bia he binaen, angke laing na giot mamili, 
moeda mapilitoe ro ma i= pili-pili toboe tartoktok na 
Toeangon/' ^.___._: 

J ina da doet ni roha di ho, nada da baen na so- 
ngon i, Natoeari haia ni marsak ni rohangkoe, kehe 
aoe toe silangge manopot ama ni Mangarop Boetong 
paligihon ia, anggo dok ni datoe i, hara ni na adong 
<lo hangalan ni si Galoenggoeng baen laing na so 
dapotan boroe, pala nipalaloe boeloes doempang do 
i na nisapaan i." 

„0, laing na porsaja do ho di datoe ni halak hita 
na hoem paoto-otohon," Soede do halak anggo ning 
datoe adong hagiotna, aoe pe da adong do hagiotkoe^ 
hepengkoe nian oelang so .bahat, anso sonang aoe di 
portibi on. —- — — — , ' ■, -.,.. 

Tar hoedok ma di ho, anggo datoe ni halak hita. 
da habahatan boengkak do hadatoeon ni i, soede na 
marnjae didoksa do i na tarsapo, deba na hona par- 
boeatan ni begoe harangan, begoe toenggoel boeta, 
begoe ni sahat-sahat Antong di aha ma toetoe i; tai 
binege do salang oegamo oempe sangkiboel na man^ 
dok njae haroroanna sian begoe; mari-ari moeda bi- 
nege djamita ni halahi na pistar-pistar; anggo haroro- 
an ni njae on do: 

1. Njae na nioban topak^ anggo i njae na maol 
oebatan ma i. Dibaen i ma da moeda iba giot mam- 
boeat boroe, angkon nipamanat sanga na torkis pa- 
matang ni anak boroe i, moese denggan antong nian 
tompana anso pomparanna pe toemboer asa djeges 
moese, dibaen moeda singkam toengkona laing sing- 
kam do toenasna. 

2. Njae na ro hara ni hasalaan niba, dibaen nada 
niantoeskon patoere parkohas ni pamatawg, panganon 
nada marimbar nipangan, saratna adong taroe goep- 
gap songon i nipolgahan, na mata djadi, na poso pe 
barang na bangkang nada marimbar. 

Salang indahan i pe, hoem mata meltak dope ma 
nipangan, mari-ari ingkajoe simarata i, hoem saoelak 
goergoer dope noemma nibangkit, asa djoehoet i pe,. 
laing angir dope madoeng nisohal songon i markolas 
kolas. 

Nian anggo na satamana, sandok ragam ni boea- 
boeahan, indangkon sai nipangan i anggo so soen la- 
moenna, indahan dohot goele angkon na masak, asa 
simarata angkon ngorngor binaen pardahanna. 

Na mangan i iba angkon lambat asa lamot nihilhil, 
oelang saratna niboroer panganon i anggo so lamot 
sitoetoe. Dalanna pe da anso dibaen Toehan ipon i 
bahatna 32 hamata, anso panganon na nibaen toe pa- 
mangan, angkon toloe poeloe doea noli nihilkil anso 
tola nibondoet. 

I ma da anggo halak Oelando, anso na djago ha- 
lahi di panganon, anggo soeada na padenggan moe- 
dar mapantjing halahi ra mangan i. On moeda nidok 
i ^H-dongan, aha he ningmoe na soeada, baen na ma-^ 

radong i ho, hatoboesan ho ihan panganonmoe; ang- 
go hami baja hoem ampapaga i pe nian dapot hami 
ma daboe roha, ning dongan do i. Tai baen na so 
nirohaan nia do, pamatang i ma di iba bonda. na go- 
dang arga asa oempe sada djolma, na malo manaksir 
sanga sadi.i arga ni parkohas ni pamatang. Boti pe 
'ntong, naua da angkon ganop mangan iba mangan 
goelaen dohot djoehoet; tai pinomat sasaoelak, oelang 
hoem lalat i sambing nirabar. 

Poelik pe adong do naoemmomo, hoem indoek ni 
manoek pe nipaoeli-oeli mar sampoeloe indoek; tai 
ringa binaen, deba nipapodom mamboeal anaknadeba 
nipangan pirana i. Hoem sabangkiang pe nipangan 
toejoeng ni manoek sadari madoeng tama, asa lobi ma 
i hasaja ni i toe pamatang; oelang ^^imarata sahada- 
ngan dohot ihan Mosa arga tonga doea beang; 

Songon na baroe on ma he na toe Padang Bolak i 
aoe, Tnangaligi horbonta na sangkamata i, taroe holo- 
san doma aoe paida-ida lomboe i, sada halak pe ha- 
lahi oempe ra mandadisa. 

Ah, soegari ma didadi halahi lomboe i,^ denggan ni 
aha do i, soegari songon na maringkajoe poga, boe- 
tong boltok mate panjahit, dibaen anggo hoem sa- 
tamana do niporo dadina i padenggankon do i toe 
anakna, harana nada be i anakna i mangintjop dadi 
na bari, moese pe iba boetonp mangan dadi; tai ni'da 
do salang daganak na menek dadi do na pade inoe- 
monna. 

Targan so maroemoer 6 boelan daganak, taroe na 
so tola do i nimama anso oelang panjahiton. Tai ang- 
go ning pangarohai ni halak hita, baen na topak pe 
daganak toe hasiangan on, na giot mangan do, hara 
ni i ma bara-baraon dope daganak i madoeng ma- 
moeloes nimama, anggo boti pe taroe na salaan i. 

la patoloena na mambaen njae ni djolma; i ma ta- 
ringot toe haiason ni pamatang, parabiton, rodisang- 
koeliang ni bagas i nisapoe ias asa oelang adong na 
marboestak, moese djandelana bolak-bolak binaen, an- 
so momo haroear masoek oedaro toe bagasan. 

Tai da soede i/moeda nidx)k di dongan magigi do 
1 ia mangida iba. Aha de he baen na gonan aoe ho- 
hom, nada aoe ra marlagoet-lagoet maranggap-anggap 
hoem mangkobari haradjaon, hamoraon fiohot sinado- 
ngan ni halak. 

Moeda soeada haredjongkoe, gonan aoe kehe ma- 
ngetjet toe bagas ni goeroe sikolaan, angke anggo di 
si sai dapotan poda do iba, songon na hoepadjodjor i 
ma 'ntong ketjet ni goeroe i. Toetoe ma na nidok ni 
halak i: „moeda nipardongan panangko dohotiba pan- 
djenioet, nipardongan na pistar dohot iba malo/' 

„Ho da hoeida laing na songon i ma ho, taroe na 
porsajaan ho di hobar ni Oelando; tai tangkas do ni- 
'da dohot mata niha, songon indi ma na di lamboeng 
ni bagas on boroe ni Gala Hodong i. Sasadia halak 
na baroe on ro manjapaisa, nada binoto goendal sa- 
lana sirang hata boroe haroe na doeng pahot. Dcengpe 

di ligi Ama ni Mangarop Boetong anggo soerda dipa- 
ngan ia manoek na monang martoebi, denggan niha- 
tahon, haroe pe dioengkit hamoe batoe olang nada i 
laloe toe bagasna/' ning ia. Hoem doeng do nipala- 
loe i, nada pola be marbilang boeian mamoeloes mar- 
bagas ma. Na po he porsaja ho songon i?" 

„ Anggo i da, hara ni di si dope rongkapna, nada 
lakna diboto ho sagoeman hadjolmaon na songon djam- 
boe horsik do, samboha niamboengkon toe habintja- 
ran, samboha nari nirambankon toe hasoendoetan, 
moese margoelang-goelang ma da i di gindjang tano 
on. Moeda dapot di hatihana padoempang ma i bo- 
ha-boha ni djamboe i, moese mardomoe asa rapet ha- 
lahi moelak songon dia na somal. Djolma manoesia 

pe songon i ma, sada halak lahi di ipar ni laoet sibo- 
rang, sada dadaboroe di tonga tombak sitoemaloen, 
ia moeda dirongkapna i mardomoe do i sogot; angke 
songon djamboe na hoedok nangkin do, na sada do 
i niboha doea; djadi moeda na so sarongkap i, nada 
be i roemboek haroe nihahoea, adong ma i na mago- 
dangtoe -sabariba, bo, nada be ridom denggan pardo- 
moeanna i.'' 

„Oelang ho da sai giot mangintjahi asa manggolahf 
datoe, nada lakna diboto ho Ama ni Mangarop Boe- 
long na marokoean do i, salang nihobaran ia ma- 
moeloes diboto ia do/' ning dongan sabagas nia i 
dohot moeroekna. 

„Rohamoe le7 saratna hoedok di ho, anso oelang 
ho tarpaotu-oto," ning halak lahi i laho martata, 

„Anggo i ba antong, angkon na hoepalaloe do U 
baen na so dapot dope mera na mangkar sale." 

„Bo, i ma he giotna?" 

„01o, angke dompak di siboekkoe pe si Galoeng- 
goeng, songon na por do rohangkoe mangan mera.'^ 

„I dongan, na tabo i, bia he tota do iba dohot ma- 
ngansa?" ning ama-ama i marsianjang, angke madoeng 
moer siar dadaboroe i. 

„Boet6ng ho! hoem hami na doea dp na tola ma- 
ngansa; i pe angkon sapanganan sapanginoeman, moe- 

,5Ah, pinomat ale hoem bobak-bobakna i, na maol 
ma iba dohot mangan pirana i. Nada da mahoea i 
palaloe ma toe si, anso oelang laing solot di rohamoe,. 
bia ma he obok-obok do, betak toeng bona," ning 
halak lahi i mangomboeni roha ni roebia nia i, baen 
ma moer siar diida ia. 

. „Antong laing pardimata ma da djolo intjogot di 
onan, betak toeng adong, bagi nada dompak hoeida. 
Sapiri moeda hoem ro mera toe onan, na marsiradoe 
do halak, marsiroboet marsidjolodjoloan manaboesi- 
sa,'' ning dadaboroe i: „Haroe bia pe da, angkon na 
niihoetkon do na nidok ni datoe," ning ia moese. 

„labo, aropkoe bahat do i intjogot ro sian Padang 
Bolak, baen na logo i ari, na he hoemon na doea ari 
on dope na nonat,'' ning halak lahi i: „Na oto ma 
^ntong dadaboroe, taroe oempe masoek na nidok hoem 
hata nia do na binege nia, ia nialo na dr roha nia i, 
lobas ia do i maroengal-oengal sadari on, bia dope 
binaen i, gonan ma nipadiar songon i,'' ning roha nia, 
tai nada ra ia paloeaSsa, mabiar ia ampot oedjoengna 
gabe toe bada. ^ 

^Tai da oelang hoem saratna mera sadjo boeaU 
anggo habaro do, nada 'dong djaot ni i, angkon ga- 
ring do, i pe angkon na mangkar sale, boti angkon 
marpira. Oelang boeat ba anggo hoem na parnera- 
mera ibana; salakoe angkon ihan sajoer, ^ 

„Pos ma rohamoe, nada pola so dapot i intjogot, 
hoem soen aoe soembajang soeboeh mamoeloes hoe- 
adang pe toe poken an!'' 

„Tamaan ma tehe songon i, anggo songon aoe, ra 
do gindjang ari intjogot anso tarbaen iba toe onan,'' 
ning dadaboroe i dohot ria ni rohana, laho ditiktiksa 
boerangir sangkababa: „Tjekep-tjekep!'' ningna ia mar- 
napoeran: „Idangkon be ho roentja, aoe pe mandja- 
lahisa intjogot, anggo adong do ro nada pola moelak 
aoe di arga," ning halak lahi i padaboe roha ni do- 
ngan saripe nia i. 

„Antong, anso daboe roha moeda hoem dapot in- 
tjogot, manigor potang ari ma binaen boti malom 
Djoemahat moese, tama ni aha do i. Hoem ompoeng 
nia i pe tapio tambanta anso 'dong mangkaiahonsa." 

„Bo he sapola nipio hoem Malim Mamoengka anso 
adong mandoahon/' 

„Aoe pe tehe, niboenoe manoekta i sangkiboel an- 
so adong tambana. Anggo doeng da tarpabagas iba 
daganak niba, ma sae nilala oetang niba, daboe roha. 
Boti pe toengkot doma he na painteon, laing so 
marparoemaen iba. Nada he holosan iba songon i?'" 

„01o ma da, ia aoe he inda hoedok do di ho so- 
ngon i na sanoli; tai laing dao de he rasoki i, bia 
ma binaen?" 

„Inda he i ma so binaen oesahona, moeda na so 
mardjaot, bia dope binaen, nipaoeso doma da, i toe 
na balok/V 

„Aoe pe da, anggo ning rohangkoe tamaan ma ni- 
djalahan boroe na asing, boti pe dabd anggo boroe 
na nisosoan laing na hoerang ma tamana, harana i\h 
songon i djotdjot toe hasegaan oedjoengna. 

Na so marsihaholongan ma he bia ma patoemboek 
ni i? Oelang moese nian so songon miak dohot aek,. 
anggo i taroe manjoempogol ma i nilala/' 

wAnggo i da, salang hoem parkataan na sirang-si- 
rang top on pe, inadoeng marsak nilala pabadjoer- 
badjoersa, moersa pe songon na nidok mi; tai bi^ de 
he binaen, angke Hoem—na- sada i ma ia impol ni 
mata ni si Qaloenggoeng. 

Anggo boti pe na doeng malo do ia nian na ma- 
moeldit i; baen i ma anso laing tapalaloe ma djolo 
hata ni datoe i; anggo sahonokna on laing na toetoe 
<lope soede na nidok ni Ama ni Mangarop Boetong; 
poia ma he sai na bingkas sala moeda toe iba." 

Hoem doeng do mangkoeling basiang-basese, tioer 
panailian ni langit, torang parnidaan ni tano, doe- 
marasdas torang sidoemadang ari, langka ma Dja 
Manjingkadoet na mandjalahi mera na mangkar sale 
i. Oentoeng paroentoengan, manigor djerkot do nian 
dapot i; salakoe toemboek doma songon na nidohan, 
argana pe nada sai na poran maolna, angke binoto 
ma 'ntong sinaloan ni Dja Manjingkadoet mangkatai, 
taroe na nileket-leket nia do sipardjagai i, 

Di na moeli i ia sian onan, laing djingdjing ma di- 
baen ia ihan na nirangke i laloe toe bagas, didapot 
ia dompak mamasoe ping^an ma dadaboroe i panga- 
nan manjogot ir „Toeana ma da i, manigor adong do 
lakna dapot ho?'' ning dadaboroe i dohot moga ni 
rohana. 

„01o, songon na tarkaliloe do hoelala on; angke 
laroe sangkiboel on sambing do anggo na mangkar 
sale. Tai argana pe da 'ntong taroe saboli ni boroe 
do/' ning ama-ama i laho djoegoek, asa dipajakkon 
ia ihah i toe parapi. 

„Aha he anggo toehorna i saratna dapot; salang 
mangoetang na baenon ma moeda na palaloe hagiot, 
mari-ari songon on hangalan moese/' ning dadaboroe 
i: „Mangan ho toe si so hoeompot santongkin toe 
onan anso manigor hoehoeras/' 

„Pade ma da i nipatoere tiboe, mabiar iba ampot 
nioer manggoem annon." 

„Bia do diida ho, inda toetoe ma na hoedok {,. 
angke anggo ning d^atoe i natoeari sada, moeda na 

peto ning ia i hangalan ni si Galoenggoeng, taoekem 
tiboe do dapot mera i. 

On diida ho, salolotna on mafkali-hali bosi iba 
oempe dapot mera, on songon na markali-hali toebis 
do hcelala ma mamoeloes doempang. Ibo irohana sai 
toeloes nian na di rohanta i, anso doemaboe doma 
Toha." 

Doeng potang sidoemadang ari, dipatoeloes halahi 
ma toetoe hangalan i, di na laho mangan^i djoegoek 
ma si Galoenggoeng markombang sila di lamboeng^ 
ni inangna. Parlaslas i pe nitibal ma di gindjang ping- 
gan na godang, asa ngiro inoemon nipaoese sasima- 
ning be di djolo ni halahi; moese adong dope sapo- 
til nari sandar di soehi-soehi. Doeng madoeng nita-- 
ting simpan panganon i, asa ma longkop soede, mang- 
koeling ma ompoe ni Galoenggoeng: „Bo, i ma da 
hata ni boerangir nami i di hamoe inang, bope 'ntong 
di pahompoe. 

Ia boti toetoe, na salolotna on songon na sala da 
hami, dibaen nada nangkinani tarpalaloe iba hagiot 
ni paroemaen dohot pahompoe. la on pe, baen di 
na saborngin on ma sigoraha ari na denggan, ari na 
toepa, ari natama patoeloes hagiot-i^ioenoe, hagiot ni 
tondi dohot badan moenoe. I pe da, na mandok ma 
aoe di hamoe, anso moesengani marsipaihoet-ihoetan, 
marsiolo-oloan, marsitiop-tiopan tondi moenoe, oelang 
moesangani pasili-sili, songon parkonjam ni hadjaran, 
hagiot ni tondi dohot badan. Antong sai moeba ma 
nian rasbki toe na tama, sai doempangan parsaoelian 
ho antong nian ompoeng, baen diboto ho ma anggo 
aoe, angke na di ho doma gogo, na ho^m mangara- 
toe-ratoei doma aoe. 

Ia on pe da, oelang be da 'ntong so martanda ha~ 
redjo na tabaen on, anso oelang doma sai oemmolat 
ho ompoeng sian halak, boti pe songon na nidok i do, 
pandalian dope on, moeda nangkinani adong rasokinta, 
salakoe na pagodangon do on, hoeoepa do nangkina- 
ni tondi dohot badanmoe, asa moeda laing :dilehen 
Toehanta, ivada. i pola so terieJje^-MmUdi— ho-panga-^ 
non na doemai, na toemabo oelang on. [a on -^e, sai 

didjagit tondi dohot badanmoenoe ma, hatangki dohot 
bas:a-baga i." 
Doeng sidoeng hata ni ompoe i, ditambai Dja Ma- 
njingkadoet antong nian saotik^ moese mandoa ma 
Malim Mamoengka taroe doring doma sora iiia, hoe- 
hoel songon na moengoet-oengoet, taroe ibo roha 
mambege doa i, poelik baen na matoemona malim on 
ia, nada podo malo ia mangirahon heroetna.. 

Doeng soen na mandoa i, dipangan halahi ma par- 
laslas i, asa djoemolo ma sangkimpal disoelangkon i- 
nang nia di Si Galoenggoeng, doeng i anso sapanga- 
natr sapanginoeman halahi. Doeng pe boetong halahi 
na doea boetong sitaranang-anang, boetong sitaroning- 
oning, didjama tot didjama oeloe piran doma boetoe- 
ha, pado oeloe, anso mangan halahi na di bagas i. 

VIII. 

I BONDONG HOEBE-HOEBE. 

Hoem doeng torang sigat sidoemadang ari doeng 
nipalaloe hangalan i, nada be diparantap-oelangkon 
Nai Galoenggoeng, mamoeloes ma ia kehe manopot 
inang ni borbe i: „0, eda di si- do haitioe 'le?" ning 
Nai Galoenggoeng pio-pio sian toroe. 

■ „Di son, manaek hamoe da eda!" aloes ni Nai Ba- 

jani sian bagas. 

„Rek," ning pintoe i dioengkap Nai Galoenggoeng 
laloe masoek ia. 

„Bo, ro hamoe eda, djoegoek hamoe da! Indon djoe- 
goehan." 

„Di son pe aoe da! angkon songon dia he djoe- 
I ^oehan?" 

„Bagi rojialak aiinon, nadsTtoepa idaon, toe lage i 
I hamoe Me." 

-„Nada pola da mahoea i; tai doeng sai na giot toe 
I lage on, indi 4)0!" ning Nai Galoenggoeng laho dipa- 

I ^dernat ia djoegoek: „Samboet hamoe eda .boerangir- 

I :kon!" ning la moese. 

„Olo da eda/'ning Nai Bajani laho mandjagit boe-^ 
rangir i, asa disoerdoehon ia moese tampa parboera- 
ngiran toe djolo ni Nai Qaloenggoeng, ^Indon napoe- 
ran, marsimanat hamoe/' 

Laho maniktik boerangir i Nai Galoenggoeng mang 
koelrng ma ia: ,^Na denggan antong boerangir moenoe 
on, taroe marangkip gajo doma. Bo, piningna pe pi-^ 
hing koemango moese." 

„01o, tai natoeari 'ntong poken, hoem i ma ia da 
na hoepokenkon i." 

„Aoe diida hamoe toeloes so dapotan do, andap 
oefeng adong boerangir sangkabona indoe di koboen 
balian an, bolkas'do iba markampil bibjr sapoken on^ 
toeana do boerangir na sangkabona i mangaboen; tai 
songsn on ma rata-rata,~oempe dai aha." 

„Amben songon i, gindjang ari lakna hamoe anso 
toe onan?" 

^,Mahoea de he, boti hoem dolnat do aoe di onan 
mamoeloes moeli ma. Salang i pena hoerogos-rogos- 
doma narian baen na masak aoe; angke marpio malim 
hami napotangin. Na hantjit ma da eda na so marsi- 
^angkoep i!" 
^„Hamoe ma tarbaen hamoe, bia ma hami, laing so 
habolasan do baen sompit ni haredjo, boti manam- 
boesan abatna. 

Eme nami pe da nian laing naatiiard<)pediaopa 
an nada tarpaoese toe talobat i. Ia he djomoer-djo^ 
moer ma ementa i pinomat hoem samoentjit, anso ta- 
pio hoem saoerang malim," ningkoe mandok paroema- 
en moenoe Sitti Bajani; didia do i dipinggol ia na 
nidok i. Doet roha da mangida dakdanak i. ■' 

„Hai pe da anggo eme i na so ni'dai dope, hoem 
hara ni marsak ni roha do7 naxta^ennarimbar djarka- 
an, salang heris antong mago nidjalahan do parimba- 
hoan. 

On pe hoem hara ni dok ni datoe do baen na pa- 
la hoeroboetkon napotangin; anggo boti pe na soen^ 
ma hoelalo marsakna sangontjap on, soede so tama 
hoelala." 

„Amben ma pola songon i, soen ni marsak ni roha 
moenoe?" 

„Tai i ma da eda, baen na pola ro aoe manopot 
hamoe toe bagas on." 

„Bo, anggo songon i, hape na martopoton do ha- 
moe, dok hamoe ma da, eda!" 

„Songon on ma da eda! la boti na doeng adong 
ma nian paisoeroeonkoe ro toe son, boti pe baJQ 
moenoe na doeng ro ma toe bagas on, tai baen laing 
nada hoeboto oendjoer bohang ni parkobaran i, sa- 
pola ba aoe doma kehe toe si, ning rohangkoe, I ma 
da eda baen na ro aoe, salakoe na manangkasi hata 
i ma." 

„Bia ma he roha moenoe eda, rohangkoe dope na 
botingna, angke sosahan dope roha niba, baen hamoe 
na mamorom batoe do, iba na mamorom pisang. Tai 
bia he~l)inaen, nada songon roha niba on roha ni 
daganak. On pe dia do ning moenoe tahinta anso da- 
Ian roemboek, mangihoet do aoe." 

„Na rohangkoe nian eda, soengkoti hamoe ma d]o- 
lo paroemaenki sanga na dia giotna, baen hoeida da- 
ganak i anggo pola sai nipalaloe hagiotna, sai olo do 
i mangihoetkon na nidok.'' 

„Ah, na doeng hoebaen ma songon i, nada 'dong 
mangolo, hoem mandok hagiot nia pe nada ia ra. 
Mangasana da boto hamoe por ni rohangkoe na giot 
mafkooem 1~dohot h^^ 

kon roeai on, ning rohangk^ie^o manombo; tai am- 
pot nada roemboek songort i,^ 

>>Anggo songon i do eda, moeda na tama dilala ha- 
moe, aropkoe gonan ma hoesoeroe babere moenoe i 
ro toe son, hoepatama donganna, patama hamoe do- 
ngan ni paroemaenki, anso halahi mangkobar baen 
lodJaTiTTaTTMnoe ning^rnoe^n^^ mangelek-eleksa.'' 

„Na rohangkoe pe, pade do songon i,soeroe hamoe 
na tar toemobang^dongan ni halahi anso halahi ma- 
nganoengnoengsa, betak toetoe ra hondoer songon i.'^ 

„01o eda tamaan ma songon i; boti pe da 'ntong 
laing- na maol do i djlala, boroe^^^ mangolohon hatan- 
ta; anggo laing na rap roemboek he rohanta, toe 

dia he oengkor ni i, sai na oehoemon ni daganak he 
iba." 

Di ari patoloena doeng na mangkobar i halahi, di 
na hoem loesoet mata ni ari, asa madoeng matoemona 
rambon soede; tai haroe pe songon i nada podo tama 
panahit lampoe, djolma pe laing nitandaan dope ang- 
go hoem doea poeloeng holak antafana, asa imboeloe 
ni tangan laing tarida dope; tarbege ma di Sitti Bajani 
sora ni riak dohot tata, djabat tarsonggot ia mambe- 
gesa, laloe djongdjong ia manoengkirsa, sanga di dia 
halak na matoekakkak i. 

Opat halak boedjing-boedjing na niarbasaen kom- 
pong na aloes, boeatan ni halak Pakalongan maimoloes 
di alam^n i. Djaroe ro pe rimboes mardongan haba- 
haba mambaen tondik ni ari, nada djabaf^manjegahon 
toe tompa ni boedjing na opat i; malai laing denggan 
do nida halahi na opat songon dia oente djaoe na 
mongkol mata. Sada halak pe halahi nada 'dong na 
mangida Sitti Bajani, na manoengkiri sian djandela 
paranginan i. 

Dompak di hatiha i, nada moese piga halak na ma- 
moloes, hara ni i ma nada djabat sadia ila ni roha-ni 
boedjing-boedjing i, margondjak-gondjak mamoloes di 
tongan dalan i. Na so niambang-ambang mangeheni 
sada doli-doli na taboer longaon sian poedi; tai ehem 
nia i nada dipordigilkon boediing-boedj i, salakoe 
laing martata halahi, asa marsitodak-toelahan, marsi- 
roboet marsidjolo-djoloan laho manaek di iangga i. 

„Na djoengkat ma boedjing-boedjing on, oempe be 
ra halahi manaili,'' ning roha ni bajo doli-doli i, laho 
diboeat ia lampak ni oente na pajak di tongan dalan 
1, laloe ditopohon ia toe boedjing-boedjing i, singit 
doma so bona pat ni boedjing na menekna i. 

„Eh, ise do na mangaramban i? "ning roha ni boe- 
djing i, laho dipaoendoek Ja mamboeat lampak ni oen- 
te i, giot mamaloskonsa ia. Hoem marbalik dope ia, 
madoeng moengkap djandela ni bagas i, asa segar ni 
bajo i pisik toe tano, hara ni na bona ramban dohot 
Jaboean nj djegang. 

Na mangaramban *i nada 'dong simbalikkon ni Nai 

Man^oegoe Porang, harana tangkas do. diida ia baja 
na rrianopo i; djadi ia giot patidahon, baso dadaborue 
pe na ra do mangoeroepi donganna, moeda nianjohan. 

Halak na hona ramban i, nada ba anggo rimas ia^ 
angke diboio ia do na marsianjang, tai martopap do- 
pe ia mandok:,, Saoelak nari^Me!" Nada dope taldoes 
hata i tard k ia, madoeng ro ramban-ramban opat 
toesia sian boedjing na djongdjong di tangga i, doeng 
diramban halahi marlodjong halahi Ipe bagas. 

„He, taoipak-tampak lomboe hamoe!'' ning bajo do- 
li-doli i, laho ditoeloes ia toe tangga i; tai pintoe ma- 
doeng nibingkolang. 

Anggo Nai Mandoegoe Porang nada dope somboe 
roha nia, dirambankon ia dope sada nari taboean ni 
djegang; tai tarsonggot ia, anggo bajo i lakna nada 
hona baen madoeng onding; tai topet ramban-ramban 
nia i toe igoeng ni hoepas na mam^loes laloe manga- 
poes-apoes, hoem hara ni na tar dao doma ba baen 
na so martere 

Anggo milas ni roha ni hoepas i nada be na boti- 
boti: „Ise ma i na djoengkat i?" ning roha nia: 
^Iba na mandalankon haredjo ni Gomponi diramban 
halak iba. Sanga na ise pe i, asa bang na bia pe 
si'namoraan ni i,' angkon na nioehoem do i, salangtoe 
politic ra ia mambaen na songon on, moer ma toe 
halak na leban," ning roha nia, laho dipaingot-^ingot 
ia, sanga oendang dia dohot ponggol piga na tama 
pangoehoem ni na marsala i. 

Anggo Nai Mandoegoe Porang nada be moeldop ia; 
tai madoeng djoegoek ia rap dohot dongon nia boe- 
djing-boedjing na ro i, asa martata, 

la bajo doli-doli na taboer longaon i, dipaoela-oela 
so diboto ia do pangalaho i, kehe ia mardalan asok- 
' asok toe djoeloe; moese hoepas i pe tangkas do di- 
boto ia, bajo doli-doli i nada marsala, angke di poe- 
di nia do bajo i asa ramban-ramban rona sian djolo 
do. 

Dohot milas asa sogo ni roha ni hoepas i, dipa- 
boediar-boediar ia mata nia manaili toe ambirang toe 
amoen, mandjalahi sipangaramban i. Bo, manaili ia 

toe djandela i, hape na doeng nipartataan ni boedjing- 
boedjing ma ia asa leham doma ia kehe: „Ah, halahi 
ma da i marsianjang," ning roha nia: „Anggo djabat 
do songon i djeges ni boedjingna, padiar toe si toloe 
oelak nari iba dirambansa. Soegari djabat pe iba ma- 
noengkajap ditoelingkonsa, saratna dais djari-djarina 
na limpoer i toe iba, laing djop do i roha niba/' 
ning roha ni hoepas na poso roha i. 

Nada piga dan ari pe moer golap ma, panahit lam- 
poe ma boedjing-boedjing na lima halak i, asa djoe- 
goek ma halahi markaliang mangetjet marria-ria, rarat 
hobar ni halahi na toe djae na toe djoeloe, djana 
marsianjang-sianjang laloe toe hobar na poso-poso. 

„He, anggo Nai Mandoegoe Porang da dongan, na 
hoem raprap do hita sannari, tai inda oedoer, angke 
dao-dao do hoeida roha nia hita na mangetjet on; 
hoeboto do sannari adong na di roha nia, na deng- 
ganan toptopan ni bajo i,'* ning Nai Poelo Koemarang 
laho mengkel-engkel. 

„01o, aoe pe madoeng hoeida i!'' ning Naso Tar- 
dago: „Na lele sangolit bajo i," ning ia moese ma- 
ngarsak Naj Mandoegoe Porang. 

Dihehe Nai Mandoegoe Porang abara nia, laloe mang- 
koeling ia: „Na-gakgak ma hamoe kele, di dia ma 
diida hamoe? Haramtola oempe saoelak dope hoepang- 
koelingkon naposo-poso/' 

„Tai apala aoe mangidasa!'' ning Naso Tardago la- 
loe matoerikrik ia martata, baen na marsak i Nai Man- 
doegoe Porang, asa martopap dope ia laloe marende- 
ende: „0, oealang balaoe, na mantak malang di aoel 
sai ning ia, dilogoe-logoehon ia laing-laing sora nia, 
baen ia ma dabo halahi na gartipna poelik na garoak- 
na. 

„Toeldoek ma indon! tanda ni na so toetoe na ni- 
dok ni halahi i,'' ning boedjing na sada nari, laho di- 
padonok ia sitoemoedoe nia toe Nai Mandoegoe Po- 

„Datdati hamoe toe si saratna oelang toetoe. Na 
roha moenoe marsak ma aoe baenon ni i,'* ning Nai 
Mandoegoe Porang Fahodipabarnoel i nia. 

„Bia do diida hamoe, i ma da djangkana natoetoe,r 
manoeldoeksar pe nada poeloek ia. Habang ambaro- 
ba, dao dope noemma diboto roha!" ning Naso Tar- 
dago. 

„Paoek-paoek menong, martata ma i annon!'' ning 
ia moese asa djaridjari nia dibaen ia mangkilap-kilap 
toe Nai Mandoegoe Porang na bantjoet i. 

„Moeda na boesoek ale, laing moeap do i diangg; 
lanok!'' ning Nan Djaoe Milong-Uong baen ia pe giot 
dohot ma mangarsak Nai Mandoegoe Porang. 

Markoesip Nan Djaoe Poelo Koemarang: „Ligi ha-^ 
moe da dipaoeia so dibege ia ma na tapardokkon i; 
tai natoeari laho toe aek, apala hoepanotnoti disirik 
ia bajo na mamoloes i. Soegari da boto hamoe, di- 
boto bajo i ia na nipanotnotan ni Nai Mandoegoe Po- 
rang; taoeken. dipaoerdot ia do i ^angalangkar i, moe- 
se pangambe i pe diajoenkon ia ma. i pangambe tigang 
bola. Tai bia binaen manigor onding de he natoeari 
dibaen padati na maroban kopi, bo nada be tajida ali- 
mos ni bap i. Tolpoek hoeida djabat roha ni do- 
ngan!'' 

„Baen na so hoetanda do bajo i, baen na hoepa- 
notnoti, anggo boti pe nada anggo bagi na bia ro- 
hangkoe/' ning Nai Mandoegoe Porang dohot sora 
na marsak. 

„Kakak!'' ning halahi soemongkoer-songkoer marta- 
ta, laho djongdjong Naso Tardago mamboeat aer ma- 
nika laloe ditarik ia logoe manari; laloe martopap ha- 
lahi qiarolop-olop: „Sajoer matoea boeloeng ho 'le 
bajo na so binoto goar!" ning Nan Djaoe Poelo Koe- 
marang, na koemarang laoet Moka. 

Mangkoeling boedjing na-sada nari: „Soegari, diida 
Nai Mandoegoe Porang dope dompak di gindjang koe- 
do bajo i, ra aropkoe nada diboto ia parabit nia. Ang- 
• ke dompak ro %ian aek milas aoe na baroe on, hoe- 
ida i markoedo taroe mariortor doma koedona i man- 
doeo'doeo asa moerdot-oerdot ia di gindjnng. Na 
djeges ma ba 'ntong idaon." 

„Ah djabat giot ma he halak di iba, na sai djorboet 
:tba. Boti pe soegari haoeangkoedo marhoeta sada/' 

„Boeat hamoe djaoeng i anso hoepal djolo^sanga 
lajak roemboek do^ halahi marsipaihoet-ihoetan, nioese 
sanga piga pomparanna doeng rap halahi," ning Nan 
Djaoe Milong-Ilong. 

„Lod]ana be hamoe baenon ni i, so na manaili ba- 
jo. Na asing gonan laketjet," ning Nai Mandoegoe 
Porang baen madoeng moer marsak ia, boti doet ro- 
ha nia baen malona dongan-dongan nia i mangarsak-- 
arsak ia. 

„Hem, taintehon ma annon sanga toetoe ma na ni-- 
dok nia i, nada ia ra marhoeta sada!'' ning Naso 
Tardago laho martata ia marsanggoem-sanggoem toe 
pantar roear i, laloe kehe ia toe dapoer. 

„Paoeli hamoe pardjoegoek moenoe, oelang hoem 
marsoernatan hamoe songon jna-ina na doersoenT^ 
ning Naso Tardago moelak laloe dipajakkon ia mang- 
koek panginoeman di djolo ni boedjing-boedjing i: 
„Angkon mangan do hita ning inang toeanta/' ning^ 
ia moese. 

„01o da anggi, ho ma mangoloi homi, angke di ho 
doma da gogo/' ning Nai Mandoegoe Porang. 

„labo, anso ripe teken hamoe, tai pabahat hamoe 
annon di aoe tjatjak i," ning Naso Tardago manga- 
loes, laloe martata. 

Doeng taratak pinggan panganan dohot mangkoek 
panginoeman, partomboean dohot pargoelean pe ma- 
doeng pajak: „Mare ',le na mangan mangere on!'^ 
ning Naso Tardago laho djoegoek, moese rap mangan 
ma halahi na lima; taroe netnet doma halahi na ma-- 
ngan i, oempe sada na goemandjing-gandjing, boti di 
na mangan i, laing marpoepoe do halahi mangetjet- 
etjet, marriak-riak martata, 

Hoem doeng do sidoeng halahi na marpanjogon i, 
asa pinggan pe noemma simpan tarmonios, jiRek'"" 
ning pintoe i dioengkap bajo, laloe oeldop oeloena.- 

„D]ago, ro ma indi neneng!" ning Naso Tardago 
laloe markoesor ia sina pintoe pangoentjandaran nia, 

Manaili halahi toe pintoe i, hape na doeng oeldop 
bajo manoengkir toe bagasan: „Ho de he i angkan^ 
Dja Kodail?" ning boedjing-boedjLng i: „Ammang, lo- 

kot djas ni angkanta borngin on. Ise he aoe nimmoe/' 
oelang dokon goarkr! ningmoe da angkang Dja Ko- 
dair/' ning halai moese. 

„L^ing hoem aoe do patjia-tjiaon moenoe, ' angkon / 
hoegadis ho sada-sada to£ Toba Sirara an," ning Dja 
Kodair. , ^ 

„Toeana ma da i angkang, anggo pola he ho mang- 
gadissa, na po he moga iba," rap ning halahi: „la he 
arihon ma hrjmi, oelang laing patoenggar doma totna 
paida-idaonmoe. Na po he sobal ho paligi-ligi hami 
tia hoem hoemaretek-karetek i ?" 

„Ro hamoe Me toe roear on, sompit hoeida djoe- 
goehan moenoe di biiik i," ning Dja Kodair. . 

„Aoe pe tehe beka toe roear i," rap ning halahi la- 
loe oedoer halahi na lima kehe toe pantar bolak i. 

Homang ni Nai Mandoegbe Porang nada boti, ma- 
Tigida na doeng marhembangan amak djoegoehan di 
roear i songon dia na giot marhordja: „aha do na 
masa na moeba baen na songon on?" ning roha nia. 
Tai haroe pe songon i nada arggo dipatidahon iaha- 
homangan ni roha nia i,'salakoe disipkori ia do di ba- 
gas^n roha nia asa dioeloehon ia dongan-dongan m'a 
i djoegoek toe amak na iiembang i. 

„Manaek ma da hamoe!'' ning Dja Kodair toe pin- 
loe i, mamoeloes manaek doea doli-doli na rap sikap 
be pakeanna asa rap maneleng segar di oeloena, moe-^ ~ 
se lasam na aloes rap doser dihadang halahi. 

Dompak di na pio-pio- i Dja Kodair, anggo ning 
arop ni roha ni Nai Mandoegoe Porang, nada be i 
ampang markoti taoeken bajo na nihaloengoenkon nia 
i do na nipio i. „Betak na doeng mangido oeroep do 
.ia di Dja Kodair, anso ro ia martandang toe son, sa- 
piri na saoelak halahi do na mangetjet di tongan da- 
lan i/' ning roha nia. 

Hape lakna sili do na di roha nia i, sambardodo- 
li-doli na ro i. Anggo milas ni roha nia nada na boti, 
taroe manjogo doma dilala ia ate-ate i. Soegari tar- 
baen ia iba nia tongkin i gabe oelok dari, ma dipa- 
goel ia bajo na ro i anso margojor^gojor., 

Tai haroe pe sben milas ni roha nia nada anggo di 

patanda ia, laing diingot ia do pangapoedian, nada va\ 
ia manadingkon dongan nia i, anggo boti pe, soegari 
madoeng gonan ia marlodjong marlikoe-likoe sian ba- 
gas i:" Nada tama tehe songon i, boti anso oelang 
dfdok halak iba na so maradat maroehoem/' ning ro- 
ha nia. . 

Anggo doli-doli na doea on, madoeng sai mikim- 
mikim paida-ida boedjing-boedjing na djoegoek mar- 
baris i aiigke tata be do diida halahi bohina na man- 
djagit haroro ni halahi i, dibaen i ma taroe songon 
na masoek toe Soergo Djannatoen Nain ma pangila- 
laan ni halahi, poelik manganggo miak pangoeskoesi 
ni boedjing-boedjing i, bia ma na monggoes-onggoes, 
moeap sitaralam-alam, moeap sitaroloem-oloem, mor- 
loem toe djae morloem toe djoeloe. 

Hoem djoegoek doli-doli i nianigor nia pajak sada 
pahar di djolo ni halahi, asa di gindjangna i tibal sa- 
da boengkoesan na nipaloet dohot abit na denggan. 
Pamoedoenanna i bia ma na martali-tali marrompoe- 
rompoe. Anggo nada ba na doeng somal ibana pada- 
ge-dage na songon i, na maol do dilalasa mamoeka- 
boengkoesan i; tai nada hara ni polsik ni pangolting- 
na i; hoem hara ni gair ni pamoedoenan ni abit i do,, 
songon dia na marrompas. 

Hoem pajak boengkoesan nangkinondi, mamoeloes 
markoesor ma Dja Kodair lalbe mangkoeling ia: ,J ma 
da boroe ni morangkoe, baen na ro hami toemoen- 
djoengi hamoe di ari na saborngin on, hara ni na gi- 
ot hoemoios do, mangkoloskon paroentoengan parda- 
ngolan nami, na tarpasoeroeng tarpalobi sian dongan 
na doea toloe. 

Nian anggo na satamana angkon djoemolo do hami 
marbooe-booe, anso oelang tarsonggot tarkoenta! ha- 
moe boroe ni morangkoe; dibaen salang mamoloes 
tapian nada djadi iba so marbooe. 

Tai lakna hape, moeda moer solkot moerrodopoe- 
raga, dibaen i ma anso hami poeragai mamoeloes ro toe" 
bagas ni amanta on. On pe da boroe ni morangkoe, 
na hoem patidahon bontar ni ate-ate nami do, asa 
di son hami Oban saotik, siloea dalan mangkoeling. 

tanda ni godang ni roha; dibaen nada be hamoe par- 
djamitaan, hqem roha do na adong, anggo obanon 
aha pe soeada, mari-ari namboroe moenoe inatita do- 
hot si Galoenggoeng madoeng moer matobang nada 
be lobassa mandoeda dohot moehat. Dibaen i ma da 
boroe ni morangkoe, hamoe ma ia na niparagakkon^ 
manogoe ibrna di na landit, manjoeloesa di ari na 
golap, mangoeroepi ibana di haredjo na sosak, sala- 
koe di ari na saborngin on, na pasahatkon angging- 
kon ma aoe di hamoe, panggambar moenoe madiha- 
mi, angke hami pisang ganaon do, mari-ari antong 
tambirik ni pisang moenoe hinan do. Ia on pe 'le bo- 
roe ni morangkoe, djagit hamoe ma siloea nami na 
so sorigon dia on. 

Tanda ni boerangir roba, 

Rait hamoe so hoedoengdoengkon; 

Tanda ni godang ni roha, 

Djagit hamoe so hoesoerdoehon/'' 

„01o, angkang Dja Kodair! Na denggan ma da ha- 
mi bege hata mi, tola ma i 'ntong gabe tiopon ni ton- 
di. Tai aek i diida ho mardjae mardjoeloe do, asa 
salang na mangala angkon maroeloean. la on pe da 
angkang, baen djabat do hami lima halak di son, na 
mandjagit siloea, mandjagit hata moenoe i. Ise do ha- 
mi he angkang, na nitembak na nitoedoe ni namboroe 
nami i, ambaen pangoloi ni nasida?" ning Nan Djaoe 
Poelo Koemarang, 

„01o anggi, boroe engg^an na lambok marlidoeng^ 
anggo sapandjang tona sim^rtona-tona, na nitonahon 
ni inanta i, na dos do i hamoe diida ia; lai adong 
do hoebege ende moenoe na poso boeloeng: 

Nada i marimbar sira, 
Saratna sira sian Baroemoen; 
Nada i marimbar nasida, 
Saratna somboe haloelc»engoen. 

, Tai bope songon i toetoe, angkon laing nitoedoe 
do i sada anso tangkas asa sada paingot-ingoton. Ia 
on pe da anggi, baen sapandjang^acJit ni halak hita^ 

laing na djoemolo topak do na djoemolo nigoar, asa 
laing; na toe siangkaan do nipadjolo hata; hara ni i 
toe anggingkoe Nai Mandoegoe Porang ma djolo to- 
potan ni hata on, asa ibana ma na hami aropkon ga- 
be pangkolosan ni anggingkoe si Galoenggoeng on^ 
pangkolosan ni sioebeon na manjiak/' 

,,Hona ma da i angkang bajo djamhoe. la on pe 
'le siadosan, aloesi hata ni angkanta i, anso oelang, 
songon ambasang na madaboe toe loeboek,'' ning Nan 
Djaoe Poelo Koemarang adop Nai Mandoegoe Porang. 

Sandok hata pe ale, nada tarparoear boroe enggan 
na lambok na basa i; tai iloe doma na simboer ma- 
netek: „Naporan ma Me damang dainang, nada lakna 
baja disarihonsa borpena. Songon on ma pambaenan 
ni halahi toe iba, tai na doeng hoeloembahon djolo 
do, anggo pala di si Galoenggoeng pontjoduehoer on, 
na gonan ma aoe mago maroboer,'' ning roha ni boe- 
djing i. 

„Dia dope^ he 'ntong, aha dope he galason hata 
sian Nai Mandoegoe Porang, moeda doeng roemboefei 
tahinta asa sapandok hita soede, pola he sai na ma- 
njia ia, angke diboto ia do roemboek ni tahi i do na 
doemenggan; boti pe nada he diboto hamoe horbo 
pamedoe i do na djotdjot disoro babiat. la on pe 
anggo ning rohangkoe, nada be adong djanggalna ta- 
•djagit siloe iTi~angkanta on,'' ning Naso Tardago baen 
di'da ia nada be lajak tarbaen Nai mandoegoe Porang 
mangkoeling, madoeng lalat ditangisna, 

„Aoe pe toetoe, hona ma hoelala na nidok ni ang- 
gingkoe Naso Tardago Mahdailing i," ning Dja Ko- 
dair. 

„Iabo, moeda na songon i, mare ma toetoe taboe- 
ka siloea ni angkanta on, baen songon na nidok i, 
^haroe pe na saotik moeda rim tahi na doeng bahat 
ma i, asa y^aroe pe na so fa bo, na doeng J^bo ma i 
moeda iia siloea ni angka niba,'' ning Nai ^iielp Koe- 
marang./ fl 

„labo, ho ma ftiamoekasa da angkang!'' ning Naso 
Tardago mandok dongan siadosanna boedjing na sa- 
da nari. 

Ro boedjing na sada narK i, nianioeloes diela ia 
boengkoesan i asa diharkari ia, tarida ma isina: boe- 
rangir sirara poesoek, na bontar marpamalos, sataon 
so ra boesoek, saboelan so ra malos, longkbp di son- 
tang, soda dohot pining, dohot timbaho akoen mar- 
akoen na nidjingdjing satail, mangihoet satail sabola, 
rasipon ni boroe Dairi, djomoeron ni boro€ Angkola; 
na pasoendat-soendat panili, na paoelak-oelak hosa, 
asa adong moese dope sahopolan, hoebe-hoebe ni 
bargot dohot gala-gala na markahomboe, hagiot ni 
boedjing na sampe roedang. 

Dibalik sambalik nari tarrda moese ma sada poen- 
djoet-poendjoetan na marisi barang 9 ragam, i ma: 
1 badjoe lakan goedang, 1 pandjang doea poeloe, 
1 abit tjoeloep morong, 1 detar saro Padang, 1 ho- 
hos sende djantan, 1 saraor kain pandjang, 1 tintin 
bola rotati, 1 abit tonoenan Patani dohot sada rentjong 
na marpaloet perak., 

,,Dia nangkat ni on, aha oeltopna; dia hata ni on, 
aha na nidokna? angkang Dja Kodair, parroha na 
doear dair!'' ning Nan Djaoe Milong Hong, ilong- 
ilong badja oloan, oloan ni halak Tapanoeh*. - 

„Bo, i he anggi na oeli basa. Anggo ning roha 
nami, aha ma tehe tohapna pagindjangon hata, baen. 
anggo na tarbaen, sasoedena haredjo gonan ma i nian, 
santampoel doea lantjimna, sandoeroek doea marobo,, 
hara ni ' ma anso manigor hami obarn~aTrso TP^aftan- 
da laho parnipian, tanda ni na doeng togoe parpada- 
nan, moeda na djoegoek anso Oelang be markosin^, 
na djongdjong oelang marbaiik." 

Moeda na songon i, angkon na mangalehen ma i 
hami bope na hoem abit san^ak, anso 'dong goJom- 
golomon moenoe djana laloe pardjamitaan di nambo-- 
roe," ning Nan Djaoe Poelo Koemarang: „Iabo, ang- 
kang Nai;;Mandoegoe Porang, boeat bo barangta i^ 
panoembas ni barang ni halahi on." 

Mangopeng oeIoeunj_ Nai Mandoegoe Porang laho 
nnngap6es iloe, nada be tarbaen iamangkoeling, ba- 
en madoeng gok pangilalaah riia marsak ni roha i„' 

boti moengkap haloeloengoen toe bajo toktohon ha-- 
joe andele, na so mahait, so matoeda. 

Tai nada dope taldoes hata ni Nan Djaoe Poelo 
Koemarang i, madoeng ro si Bistoer sian balik maro- 
ban golang na marlambak sere, laloe dipajakkon ia 
di djolo ni halahi na mangkobar i, 

Anggo milas ni roha ni Nai Mandoegoe Porang 
mangida pangalaho i, nada be na tardok, taroe ma- 
njogo doma ate-ate i dilala ia, asa pamatang i taroe 
milas mompap doma. Tai toe ise niholoskon, toe 
dia nisolsolkon, angke madoeng satoeptoep langit do- 
hot tano, hara ni i, hoem iloe doma 'le doemaretdet 
songon simata na maroeroes sian djoerean: „Angkon 
na damoel do i dilala ho inang, na so manjarihon 
boroe mon, angkon na mate manjingkot do aoe ansa 
somboe rohamof," ning roha ni boedjing-i asa mata 
nia na songon bintang sidongdong i, madoeng mar- 
sombong na sahopong. 

Doeng sidoeng halahi na niangkobar-kobar i, asa 

madoeng martimbang barang, nibagi ma boerangir 
dohot hasajana i djodjor podoman ni boedjing-boe- 
djing na di hoeta i, sangkiboel pe nada tola adong 
na lio, doeng i hoebe-hoebe dohot gala-gala na mar- 
kahomboe dohot antjimoen na martagan i pe dipangan 
boedjing-boedjing i ma asa marria-ria halahi, marriak 
martata, lopoes marindabe-indabe, laloe marsiobok- 
obokan sindir manjindir, ketjet mangetjet hasidoengan- 
na ro ma sian bagasan saltan pamorgo-morgoi. 

Haroe pe margoar santaiik i pamorgoi, anggo di Nai 
Mandoegoe Porang panjoemoet ni poesoe-poesoe do 
i, angke haroe pe riboeran tlongai| nia i na mangan- 
kon i, asa tata dohot topap ni hJahi djabat marsa- 
rindo toe djae, marsarindo toe djoeloe, anggo ia laing 
jna ngongong do asa bekok songon hoehoeran boti 
marsoeap-soeap iloena. 

wAnggo on da hona ma hoelala nada be adong sin- 
tjalon, atehe anggi Nan Djaoe Poelo Koemarang?*' 
oing Dja Kodair. 

Aloes ni Nan Djaoe Poelo Koemarang: „ Anggo i 
ba, angke 'ntong djoembenria/* 

Mangkoeling Naso Tardago: „Mangonai ma 'niong 
tondoeng ki, hoem didok Nai Mandoegoe Porang do- 
pe nangkin, nada ra ia inarkoeta sada, on manigor 
makoboel pangidoan nia i, na po he 'ntong djop ro- 
ha songon i? 

^Olo tehe djarang djaro do doempang songon on, 
taroe songon na ijiamolgak lasiak doma hoem nipol- 
gak mamoeloes manjiak/' ning boedjing na sada nari. 

„Soegari ba sai songon i donok ni pangidoan i ma- 
nigor dapot, dotoek do manigor hoehoegoet sira i ha- 
ra ni moga ni rohangkoe/' ning^Naso Tardago. 

„01o da, poepoe hamoe ma na mamanggar-manggar 
i, angkon songon na niasoman dilala ho sada-sada 
hoebaen/' ning roha ni Nai Mandoegoe Porang. 

Markoesor D]a Kodair laho manoetoeng pangidoe- 
pan laloe mangkoeling ia: „Na po he na sonang di 
hita on, pamatang torkis, boti donok iba toe kooem- 
kooem niba. „Madoeng da boto hamoe bolak tano 
na hoeboloes laing na toemabo ma di hita on," ning 
D]a Kodair, laho mangapoes sisoengoet. 

„Na he baen na nidok ni halak; haroe oedan sere 
<!i banoea ni halak oedan batoe di banoea niba laing 
gonan iba di banoea niba i," ning Naso Tardago 
Mandailing. 

„Nada baen i, soede di paradaton dohot di panga- 
laho ni haredjo laing toemama ma di hita on. Halak 
Jahi dohot dadaboroe dabo di hita on, songon na dos 
do dokdok ni haredjona, songon na marsaba i ma di- 
^da hamoe, hami mamangkoer laloe manjoean, hamoe 
marbabo, hami.manjabi hamoe mardege. Na po he 
pade paratoeran songon i?'' 

„Hoem haredjo saba da na songon i, haredjo na 
asing, taroe marapi poeroen doma haredjo ni dada- 
boroe, oempe marnadodal mantjot maldik-aldik doma 
ina-ina i,'' ning boedjing-boedjing i. 

„Toetoe do i, anggo ^aredjo na marmoehoet-moe- 
lioet oembabat ma di hamoe; tai sapola adong hare- 
djo nami palka do ba, songon na martabart-raa dja- 
irat^ marongke^^Tidora~i;- - — 

„Oelang hita 'ngkin! anggo aoe Me nada por ro- 
hangkoe marbagasr di hita on, anggo na tarbaen pa- 
ngidoan/' ning Nan Djaoe Milong llong. 

„Dia ma baen na nidokmoe songon i, sai pade di 
hiia on, sonang iba nada sadia pasari-sarion. Torang 
ari binaen haredjo niba potang ari modom iba sinok. 
la toe na rami-rami i iba bahat ma na ni'da ni mata, 
manamboes ma por ni roha," ning Dja Kodair. 

Markoesor si Bingkaroeng laloe mangkoeling ia: 
„Nada hoeboto sanga dia gonan iba tading di hoeta 
na rami sanga na loengoen, angke hoem toe Padang 
Sidimpoean dope rantongkoe, hoeida halak di si ta- 
roe sonang do soede halak lahi dadaboroe, nada so- 
ngon di hita on, ari-ari djolma i marsingkat boelet 
na mandjalahi na satakar i/' 

Mangkoeling Nan Djaoe Milong Hong: „Nada he 
lakna diboto hamoe hangoloean ni djoma on doea 
ragam do, i ma na songon hangoioean ni horbo do- 
hot hangoloean ni oenggas/' 

„Bia ma na nidok hangoloean ni horbo?" 

„Ia na nidok hangoloean ni horbo, torang ari kehe^ 
ia mandjalahi djampalon, hoehoeP laloe ia toe padang 
na lomak dipoernoek ia mandjampalsa, moeda hoem 
las ari kehe ia marsilonggom toe toroe ni hajoe na 
bolbol sanga marrondam toe loeboek na oenong, di- 
pagale-gale ia pamatang nia laho mangalngei. 

Songon i ma da deba hangoloean ni djolma i, sa- 
lakoe gadap sadja ni'da roha nia, doet roha nia na 
mangoloe i. Arian na borngin hoem goerboes ia di 
bagas nia an, soeada kehe ia toe kajema manang na 
toe saba meldoet-eldoet pardaian nia, moeda hoem 
iaioe ia toe haredjo nia i dipoehoeng ia mambaensa, 
nada ia manaili toe djae toe djoeloe. Ia moeda adong 
dapot ia sapitis dipoendjoet ia anso oelang morot 
madao. - 

Moeda adong panganon dihoenok ia dohot dongan 
sabagas nia dohot pomparan nia i,; nada 'ntong giot 
dohot-dpliotan ia diharedjo na binaen ni halak, nada 
iara mala ii]ada::.moese :ra giot raangido, nada moese 
ia tangi-tangTan d soerak dohot topap ni baiak na 

marria-ria, naba moese denggan dibege ia sora ni 
oeningToeningan. Salakoe ba halts do dilala ia ba- 
rang aha na binaen ni halak, nada Mong na di roha 
nia simbalikkon ni na mandjalahi^ pitis anibaen mo- 
moson. Parabiton nia toek ma hoem tjoloep^J, aha 
'ntong tohap ni parabiton na rata di sia, so bag! na 
baper ia toe djolma/' 

„0, boerat, na denggan i kele na nidok, mi; bia 
moese ma Me 'ngkang hangoloean ni oen^gas?" ning 
Naso Tardago. 

„Ia na nidok hangoloean ni oenggas, moeda hoem 
torang ari dioengkap ia habong nia na marlinoe-linoe 
i, habang ia mangoerano-oerano songgop mangoelete- 
oelete mangamboer ia sian dangka sada toe dangka 
sada, tes toe gindjang tes toe toroe. Di dia hajoe 
na marbatoe madoeng adorig ia di si mangaloempat- 
loempat djana marende-rende. Salakoe bolas ma ni- 
dok hentjeng ia toe djae, hentjeng toe djoeloe man- 
djodjori hajoe na mardanon, hoehoel hoem dipatoer- 
bing-toerbing ia boeneia na hoeshoes i dohot roedang 
na djeges i, pangaloempat dohot pangajat nia dipagair- 
gair ia asa diondot-ondot ia ranting ni hajoe i laha 
marende-ende. 

Songon i ma da deba djolma i, salakoe dj dia ha- 
lak na riboerna anggo ia madoeng adong di si, sanga 
dia haredjo na denggan noemma dohot ia mandjong- 
djongkon, sanga dm_parIagoetan ni halak na maroban 
toe hadengganan nada ra ia hatinggalan. Nada ma- 
biar ia di haroeroegi, nada moese mangimbang ia man- 

djama baenon, na-sa na taralo gogo nia. Nada moe- 
se ia sai na tatapan di labo, salakoe bang na dia pe 
parlagoetan na binaen ni halak didohoti ia, dibaoer- 
baoerkon ia pamatang nia toe si. Nada ra ia 'ntong 
songon parogoeng ni Pamain. Moeda marboloeng 
ogoengkoe i, moeda doper sahat di hamoe i 'ngkang 
inda pala ro di aoe i!" 

„Anggo ade tamaan ma tehe, na songon hangoloe- 
an ni oenggas i angke sonang ia di hagairon, asa hor- 
bo i, sohang'otQ ia idaon,^ ning^ Naso Tardago. 

„Ning rohangkoe pe doemenggan do hasonangan nf 
oenggas, angke anggo nietong annon tangkas-tangkas^ 
taringot toe pangalaho i, nada i sai na oembahat he- 
peng ni djolma na songon dja ihorbo i, boti pe aha 
he anggo pitis on, na rap marhepeng do halak soede 
bope na saotik he/' ning Nan Djaoe Poelo Koema- 
rang. 

„Lakna dabo, soede, do binatang-binatangtartoedos-- 

kon toe djolma manoesia/' ning Dja Kodair. 
„Dia ma?" ning boedjing-boedjing i. 

„Ligi hamoe ma itik i, laing tong halahi maroedoer- 
oedoer, rap toe djae rap toe djoeloe, salakoe marsi- 
paihoet-ihoetan. Mqeda mardalan oedoer halahi deng- 
gan mareotan, moeda maradian pardjolo i, manigor 
maradian ma soede laloe toe poedi. Ampot pe ro 
moesoe songon andjing, manigor haboer ma halahi 
marsihabangkon habangna, marsilodjongkon lodjongna; 
tai santongkin nari mangkoelingi ma halahi, marsipio 
donganna, lopoes moelak mardomoe. Haroe pe itik 
na sahoelanan marsoeo dohot itik na asing, nada ha- 
lahi marsirangga-ranggaan, salakoe manigor mardomoe 
do halahi." 

Mangkoeling Nan Djaoe iMilong ilong: „Porkis i do-'_ 
pe boto hamoe, haroe pe halahi binatang na menek- 
menek, na lobi denggan parangena^^maradopkon do- ~ 
nganna. Sanga dia haredjo na manigor satoepto'ep 
satahi do halahi mambaeifsa, di baen i ma haroe pe 
binatang na marpoeloe noli goemodang oelang porkis, 
bolas do dioban h^ahi toe loebangna anso sonang^ 
halahi mangankon."\ 

„Toetoe do na nidok moenoe i!" ning Naso Tarda- 
go: „Hape lakna oempistar do itik dohot porkis oe- 
lang djolma. Soegari diihoetkon halak ma parange ni 
binatang na doea ragam i sadia denggan do i. Arop- 
koe sanga ise na markaha maranggi dohot na mar- 
kooem, mangihoetkon parange ni binatang na doea i, 
nada hoti taoeken toemonggi aek inoemonna." 

„Manoek i he kele bia do i?" ning Nan Djaoe Poe- 
lo Koemarang adop Nan Djaoe Milong Ilong. 

„Anggoida ampilalas do i, aropkoe songon i ,nia na 
nidok: antjal-antjal dolok i, siloempat handang djoe- 
ngoer i, sidege-dege djomoer i, na toengging so ni 
harpean, na nipagandJTt^g ni poeltakna, na nipabontar 
ni panona/' 

„Bia ma baen na nidokmoe songon i?'' 
„Nada he diida ho, anggo ning roha ni manoek i^ 
laing na ia ma na radjana, salang samo halahi nada 
marroemboek, salakoe hoem padoempang mamoeloes 
marsilodingan, manigor marsipatidahon haranggaanna 
be, dos djantan bo boroe-boroe. ^. 

Tangihon ma manoek djarongar i, lobas ia martak- 
tahoeak sadari on, padjalak-djalahi alo, moeda hoem 
adong na mamalos taktahoeak nia i, na mamoeloes 
balang-boling ma i mata nia mandjalahi na djoehgkat 
i anso dialo ia martoebi. 

Niligi moese manoek boroe-boroe, moeda pola kc^ 
tek-kotek ia, ingoran halak sahoeta raja, tai toemboek 
do hape arga sagodang na nipirahon nia, anggo sofa 
on nada be na tartangihon, boti nada na so nilajo nia 
laloe toe bagas, toe taroema, santak ro toe parapi 
mandjalahi inganan parpiraan.'' 

„Pontjodoehoer da manoek i, oelang nian adong 
djolma mamboeat toedosan toe si,'' ning Naso Tar- 
dago. 

„Binatang dia ma na lambok roha, na tama toem- 
pol toedosan?" ning Nan Djaoe Poelo Koemarang, 

„Anggo i na momo do i, laing taric|a do di mata 
niba ganop ari/' ning Nan Djaoe Milong Ilong. 

„Dia ma?'' 

„Biri-biri i he diida ho, na po he na lambok roha 
ni i, boti na denggan parangena. Salang anak nia 
nilodjongkon, hoem toeloet do i mata nia, anggo ma- 
ngalo taroe so ra do ia. Toetoe adong do idaon tar 
oto ia, tai denggan rohana." 

„Torang ma ari kehe ma hami djolo, bagi andigan 
taoelahi," ning Dja Kodair, parroha na doear-dair. 

,^Torkis. hamoe, horas hami," ning Nan Djaoe Poe- 
lo Koemarang, na koemarang laoet Moka. 

IX 

TOEKTOEK SO BALOSON, HATA SO 
DJOEANQON. 

Dompak di na hoemara hos, djolma mamoloes pe 
soeada, baen tongkon di ari onan; mamolngit ma di 
bagas na di sirpang toloe an, dibaen nada adong ha- 
lak di si, simbalikkon 'ni Sdda boedjing-boedjing na 
mandjait abit, taroe manoroes ma dilalasa haloeloe- 
ngoen boti marbaoer dohot marsak ni' roha, dibaen 
laing marmonok-monok do di rohana, arian, na bor- 
ngin sogot na potang, pambaenan ni inangna na toea 
boeloeng, na mandjagit hobar toe na so toemboek ni 
roha ni boedjing i: ,,Na poran ma'ntong damang, da- 
inang, angkon pala dioloi halahi ma, hata ni na ma- 
oeso pamatang badan on, anso dalan markantjit iba," 
ning roha ni boedjing i laloe manetek iloe sipareon 
doemaret-det mansadi loepoek doma abit djaiton nia i. 

Na so niambang-ambang djoembol ma sada bajo 
doli-doli di pintoe ni biUk i, laloc masoek ibana toe 
bagasan. 

„Eh, amben ro ho toe bagas on? Morot ho pati- 
boe, oelang hoeoemban ho annon !" ning boedjing i 
manjaraka asa giot mariodjong. 

„Doega ma djolo kehe, hoem meser pe ho satapak 
sian djoegoehanmi, anso hoepanalbang ho dohot ga- 
lewang Attje on/' ning doli-doli i, laho disintak ia 
goloek, bia ma na lanlan baen rantosna, poelik mata 
nia rara songon ppga pinoetik. 

,,Na so maradat maroehoem do hoeida ho. Bia^i ro 
ho toe son nada na hoepaloas?'' ning boedjing i, asa 
pamatang nia matoedotdot, baen singit doma so di- 
oloskon bajo i toe talonan nia, goloek na doeng ni- 
rantjap. 

„Oelang bahat hobarmoe, moeda na holong dope 
rohamoe di ho^amoe. Nada lakna diboto ho, simara- 
kal maoetmoe aoe sannari?" ning bajo i dohot sora 
na ho'emitir hara ni moeroekna, laloe djoegoek ibana 
di gindjang poti-poti. 

Anggo biar ni boedjing i paida-ida bajo i nada na 
boti-boti. Na djoegoek i ia songon dia ma pangila- 
laan nia na di djolo ni babiat na maboegang dibaen 
poting. „Na doeng rintik do aropkoe bajo on!'' ning 
roha nia asa diranga ia parlodjongan, tai lakna pintoe 
madoeng nigoroek. 

„Nada be da tarbaen ho maloea sian on, nangke 
hosamoe madoeng hoegolom sannari. 1 pe dok ma di 
aoe tangkas, sanga na poepoeonmoe dope songon i?" 

Nada be diboto boedjing i aloesna salakoe hohom 
sadjo ia, pamangan nia nada tarpangangang ia hara ni 
biarna. 

„ Dok tangkas oelang hoem sip sadjo pamanganmoe, 
sanga hoeporo ho annon magopoe songon sorboek," 
ning bajo i laho ditoelakkon ia oeloe ni boedjing i. 

„Inang d^inang, mate ma aoe!" ning boedjng i ma- 
nganggoek. * <■ 

„Aha, padoea oelak djolo manganggoek anso hoe- 
pamoeloeskon toe ho goloek na niasapan on," ning 
bajo i laloe ^idaiskon ia goloek i toe tangkoehoek ni 
boedjing i. 

„Gonan doma nihombar bajo on, bagi na doeng 
lalaen do on," ning roha nia, laloe mangkoeling ia;" 
Aha lakna salangkoe?" 

„Aha lakna salangkoe, ningmoe, anggo na rohamoe 
tarbojom ho ma aoe; anggo nada toe ho hoepatidahon 
sinadjantanankoe nada somboe rohangkoe," ning ia 
laho dipoefor ia tendj^oe^^T^a^^^ — l-pe-^ns^ diboto- ho 
angkon na hoepasang toe ho goeroe-goeroean i, anso 
marende-ende ho Vnangamang, manginang, mangarar 
gindjang." 

Mangarohai boedjing i: „Dok ni haiak hoebege; 
anggo laing lambok hata niba, haroe bia pe dibaen 
halak pangadjiina, nada i angkan na oloet iba. 

On pe gonan ma hoepalambok hobarkoe, betak na 
mangalapi hobar na risi do bajo on," ning roha nia 
laho mangkoeling ia: „Satoetoena do da na hoedok 
i, nada 'nggo hoebolo salangkoe di ho. On pe dok 
ma anso hoeboto paoebahon!" 

„Na rohamoe lakna, na so hoeida so hoeboto do 

parangemoe na djorboet i? Angkamoe ma da aoe, tar 
hoedok ma di ho, nada anggo tarsanggopi ho matang- 
koe dohot boeloeng ni baroengge, botoan, bisoehan 
aoe oelang ho!" 

„01o ma da anggo i, aha ma he akal dohot bisoek 
ni dadaboroe, angke na ranan do i pondok, toek ma 
hoem sagindjang ni oboek bisoek nami, tai anggo 
hamoe halak lahi nada mahoea manggaja tor bisoek- 
na, tarlobi-lobi ho, baen sinapistaranmoe marsitampar 
lanok di laoet siborang, diboto ho do djantan borue- 
boroe," ning boedjing i marnjoengoet-njoengoet. 

„Aha ningmoe?" hoem marnjoengoet-njoengoet ho 
hoeida, angkon hoepadaihon he toe ho toedjoe go'lang- 
golang i anso ma'rgojor-gojor ho annon," ning bajo i 
dohot sora na horas. 

^ „Aha ma he goenana laing gaor ho, moeda denggan 
he didok ho djanami bia ma!'' 

„Djanami! ningmoe, ma hoeboto ho boroe na mora, 
na soengkot ro di langit, boeloe tolang di holboeng, 
na so haliap halimpoerpoeran." 

„Ah, nangkon djabat 'le palaloe toe na tobang, moe- 
da na pamatang on do na marsala, pamatang on baen 
mananggoeng, bope na gatgat lamot nada i pola aoe 
manjia, angke baja _na so marliak margogo ma he, toe 
dia ma oengkorkoe; taij moeda na sala ma aoe ning- 
moe gonM ma niah dok salangkoe anso hpeboto pa- 
oebahon,'' ning boedjing i lambok-lambok laf anggo 
di bagasan ba: „Pontjodoehoer da indon, soeak-soe- 
ahon ni babiat on/' ning roha nia do. 

„Antong moeda na toetoe ma denggan rohamoe ra 
ho paoebahon ningmoe. Ra ma ho mangihoetkon na 
hoedok?'' ning doli-doli i, dibaen ma songon na 
momboen roha nia. 

„Ra ma 'ntong, moeda hona hoelala." 

„Ha mangalit moese dope hatamoe. Toetoe ma ho 
na mandjalahi parbadaan sadjo, angkon modar he ho 
hoebaen?' 

„ Moese he diaha ma i tama manigor dibomba ho 
iba, angke di tolonan dope gondjong, di pinggol an- 
ling-anting, di tangan dope sikandet." 

„Anggo na rohamoe da tarpakia-kia Mo nia aoe, 
-angke na soede do ho hoeririt, sanlangka ho marda- 
lan angkon hoeboto/' 

„Bope da na songon i, dok ma sanga dia salang- 
koe/' ning boedjing i mangellem b^ i oelang moe- 
lak siar, 

„Nada he hoeida ho di malom Komis di na samon 
i?" 

„Gadobak'gadoboer!" ning taroktok ni boedjing i: 
„Allah, nia sambang di son, bolkas ma lakna moeng- 
kap na nibojom. Lakna na doeng songon manoek na 
mangintehon djomoer do bajo on di iba, gonan doma 
on nilanggam-langgam," ning roha nia laho mangkoe- 
ling ia: „Oelang be hoeni di malom Komis, ganop ari 
do i aoe diida ho, hoehoel djabat tojoe noli sadari." 

„I ma da, sai na giot sanggopanmoe dp matangkoe. 
Tai hoeida ho mangetjet dohot bajo. I pe da padjot- 
djot ma songon i, anso hami oemban bajo i tapor. 
Nada lakna diboto ho, haroe na bia pe sinamoraan 
dohot sinagabeanna, nada tola i martandang di hoeta 
on, anggo soeada na nioban ni anak ni Pane sanga 
anak ni Hoeta Soehoet. 

„Bo, i do hape baen na djabat gara dilala ho, ang- 
go» i do na manjapai bagas ni Ompoe Soemoeroeng 
do i sanga didia, baen giot adong dohonon nia. Ning 
rohamoe he adong halak na mangkoelingkon iba, oe- 
Jang nialoesan? Mbeda laing songon i parrohamoe 
laloe toe poedi on didok halak ma i Ijio radja pangi- 
boeroe," %ing boqdjirig i mangagohon indege nia. 

Mambege hata i, ila saotik roha ni doli-doli i laloe 
mangkoeling ia: „Oelang ma aoe ba gaboesi, angke 
hoeboto do: songon dia lomboe markasajahon tan- 
doekna, songon i ma dadaboroe markasajahon ga- 
boesna. 

I pe oelang padoea oelak songon i mangkoeling- 
kon halak hoeta balian, sanga margaja poring; bajo i 
hami baen. Oelang ning rohamoe, baen na maradong 
ia, saratna to^i^a haredjo nia di hoeta on. Tar hoe- 
dok ma di ho, na maradat maroehoem do da di ba- 
.noea on.'' 

„Haroe pe niligi soerat toembaga Koling paniseart 
adat dohot oehoem, nada i lajak adong tarida, na 
manjintjal manggolak halak; anggo hoem na marsi- 
pangkoelingan df tongan dalan." 

„Nada be da aoe pardjamitaanmoe, na hoeboto ma 
simaoeng halalangb. Hoeintehon parroha ni bajo i,. 
na songon amporik na songgop di sanggar do i, moeli- 
moeli toe erne an do i oedjoengna, Tai bolkas do 
ho 'le anak boroe, mago di alang-olong, manggilo ho 
di pakean, anggo boti pe bajo i na songon anak koe- 
niidi do i; anggo ning ia, ia ma radja di Antah Ba- 
rantah, asa pakean on pe marlindak-Hndak ma, tintin 
i markilap-kilap markillo-hillo; tai ba na hoem sadoe- 
ran do, boti nada toetoe ia anak na mora, na sipalak- 
pak do ia hape. 

I pe songon i do Me na niangan gadji, na bahatan 
hoem ketjet do i dopoer-dopoer; tai lambang do i tja- 
koe ni badjoe. Salang na mangan gadji toe Gouver- 
nement, manamboes do i na songon i, moer ma he na 
mangan gadji na marbisolot bibir on,'' ning doli-doli 
i dohot sora na. lambok mangalantjap boedjing i. 

„Aoe pe da, na lolot hoeboto ma i; tai anggo bajo 
na nidok mi nada hoeboto sanga aha djorba ni i, sa- 
nga halak hoeta dia pe, sanga ise goarna nada hoe- 
boto," ning boedjing i. Tai anggo di bagasan roha 
nia: „Anggo pado di ho ba^damolan, na gonan ma 
aoe iTiarajak bajo i, bagia pe na-nigadis nia pama- 
tang on, saotik pe nada aoe manjolsol/' 

„Antong na mandok ma aoe di ho, anggo bajoi 
karani ningna hoebege; tai da karani ni Tjino do. 
Moeda hoem adong sala ni i saotik, „hoes" ning in- 
doek somangna i, na mamoeloes mangapoes bibir do- 
ma i, angke aha ma he sinadongan ni i, simbahkkor^ 
ni abit na lokot .di pamatangna i. 

„Anggo sinadongon he na he na nitjari do i? moe-- 
se hasaja ni sinadongan palaloe roha dohot hagiot,. 
moeda adong de he sinadongan anggo laing songon 
na nisiahan ate-ate i sasadari, aha ma tohap ni i?" 

„Eh,-ma songon na lambok begeon, hobar ni bo- 
roe enggan on, aropkoe na doeng mangankon ma toe 

son, sipitoendoek dohot dorma sipalit gilo i; ning ro- 
ha nia laho mangkoeling ia: „Anggo i da nian, pa- 
laloe roha do hasaja ni sinadongan; tai bo de he sa- 
dolok Siboeal-boeali an, goegoen sinadongan i, ang- 
go laing ari-ari nitorganan, na he soede i, moer-sa 
pe on na mangan gadji do, pola ma he sadia gadji 
ni i, anggo parabiton on taroe marlapa-lopi doma, 
ganop midjoer manggpnti abit. Pola ma he so ma- 
ngan takar i saoelak on, moeda laing songon i gandjor 
ni i. Soegari diboeat ia ho, bolkas digadis ia ho toe 
soridadoe i." ' 

„Aha he dibaen na ditilakoi ho halak na sip so, 
salang manaili ia soeada toe son. Apala dia ma he 
tatap djolingon nia toe Sipirok on, songon on ma 
miskin ni nagori!" 

„Inda he i ma baen na hoedok di ho, laing na go- 
nan ma iba da di samo iba, anggo on sai diarsak ho 
do roha ni ama inanta na di bagas on, tamaan ma 
da taoloi hata ni halahi J. Boti pe soegari ro halak 
maoeso ho sian loeat na asing, moeda dioloi ho, naz 
da djadi soeada, taoeken manjolsol ho moese,'' ning 
doli-doli i palaloe djaroem nia, 

Mambege hata i, taroe magigi sitoetoe boedjing i 
asa hohom ia mangoentam, bohi nia barnoet hara ni 
milas ni roha nia; tai bia binaen nada tarbaen so ni- 
lambok-lambok niabiar ia dipaniham bajo i: „Anggo 
pala di ho ba bajo na boendong, mapantjing aoe, 
soegari dais ho toe aoe 1ibesamal< do,~i ndegemoe^h^e-^ 
basoe,'' ning roha ni boedjing i. 

„Moeda laing na nipatoeloes ni Toehanta, nada da 
pola lodja ho i hoebaen markaredjo/' ning si Ga- 
loenggoeng niangoedoet hata nia i, 

Moer milas ma da roha ni boedjing i mambege ha- 
ta i, bohi nia songon timpal doma asa nada tarorpm 
ia so mangkoeling: „Bagia na magoelang oeloe sian 
abara!" 

Nada dope soen ia mangkoeling, mamoeloes mang- 
aloes ma doli-doli i: „Aha nimmoe? Taroe na so ma- 
soek do lakna di ho sanga na dia na nidok. On pe 
laonkon ma, .anso hoepadalan toe ho alemoe sipoe- 

toes hosa i, nada lakna diboto ho, bajo on ma na 
marmarga Pane Ardom, na nipagatal ni rintopna!" 

Tartondo tarkohom l)oed]rng i, baen madoeng moe- 
lak mabiar ia, angke noemma mangilkil ngadol bajp 
i, taroe matoengarip doma, poelik tanganna dipoe- 
tor-poetorsa songon dia oelok dari na manggeldok-- 
geldok. 

Tai haroe pe songon i anggo di bagasan roha ni 
Nai Mandoegoe Porang, na pir .sitoetoe do, songon 
dia batoe loting nada hatir-tiran: „Aoe peda, Siregar 
salak ma da anak boroe on, na nihandang ni doeri- 
na," ning roha nia di bagasan, mamalos hobar ni si 
Galoenggoeng i. 

„Laing na djat i ma lakna giotmoe, anggo pade. 
nidok di ho nada diampirkon ho; i pe patogoe ma 
pangirmoe pandingdingi ni adjrpatoelidi i!'' ning ba- 
jo doli-doli i dorang-dorang sora nia asa mamornges- 
mornges, laloe dioenggalkon ia boedjing i manoeng- 
kajap toe pantar i. Dompak giot mangambelengkonsa 
ia, diompot boedjing i djongdjong, asa mangamboer 
ia sian djahdela i; tai di na dompak mangaloempat i 
ia, djoemolo do diboersikkon ia aek ni boerangir toe 
bajo i, taroe maroebar-oebar doma badjoe lenen i, 
hara ni i maila ia djongdjong mangajak boedjing i 
toe idjandela i, asa kehe doma ia margobak-gobak sian 
bagas i songon dia tangko manoek, anggo milas ni 
roha nia ^nada na hoti: .,Ah. hoeagan na doeng pade 



roha nia, hoeloas ia nangkin djongdjong mamboeat 
boerangir, hape na laho mamboeka goroek-goroek do 
ia, nada hoeboto!" ning roha nia manjolsol. 



PADAN DJANDJl NA TOGOE. 

Doeng do na marbondong i tamba ari tamba han- 
tjit ma pangilalacin ni boedjing Nai Mandoegoe Po- 
rang, dia pe dibaen ia pasonang roha nia, nada be 
na hadaonan, mari-ari moeda diingot ia pambaenan 
ni inangna dohot pangalaho ni bajo toenangan na so- 

toemboek ni roha i, dibaen i ma nada be hatahBiiart 
ia roha nia, asa di na samon mata ni ari, dompak 
mamoloes karani i nada be tarorom so mangkoeling: 
„Angkang na lambok marlidoeng!'' ning Nai Mandoe- 
goe Porang: „Anggo aoe da, bolkas ma aoe mago 
maroboer di na maposo boeloeng: on/' ning ia laho 
mangapoes iloena. 

Anggo songg6tna dilala karani i mambege hata i 
nada be na boti, djabat langan ia membegesa asa 
mangkoeling ia: ,,Anggi na denggan basa, dia do sol- 
sol ni rohamoe, aha do i marsak ni rohamoe baen na 
pola songon i hobarmoe?'' ning karani i dohot sora 
na maribo-ibo, baen nada be tartangihon ia andoeng 
ni haholongan_ni_roha nia i. 

„NinY roh^ngkoe Me angkang,, moeda na s.atoetoena 
do ho na maribo ni roha di pamatanej badan on, na- 
ron moeda di na sampinodom, ro ho djolo marsoeo 
hita anso hoedok di ho hata^hapoetoesan ni rohang- 
koe," niiig Sitti Bajani, baen saotik pe nada be ia 
maila. '■ ' 

„Tama ma da i anggi na djop basa, aoe pe 'ntong 
anso matigkobar hita tangkas-tangkas, oelang moer 
mago di alang-olong rohanta na "^idanna on,'' ning 
karani i, baen toe sia pe na doeng tarpistik ma hata 
na marbondong i, asa madoeng tangkas dib(»to ia na 
Dja Kodair ma djara-djoeroe ni hata i. 

Doeng i kehe .ma karani i moelak toe pasar, asa di- 
dapot ia madoeng~mardjoegoehan agent-agent i asa Dja 
Kodair pe adong ma di si dohot marnonang-nonang. 

„Ro hamoe Me Dja Kodair toe son!'' ning karani i 
laho dioban ia toe bilik podoman nia i, 

„labo!'' ning Dja Kodair laho djongdjong laloe ma- 
soek ia toe bagasan. 

„Ning rohangkoe na sasiboek sapamatang do hita 
Me sada ina!'' ning si Lilian Lolosan: „Dibaen i .ma 
anggo pos ni rohangkae di sada inr. i, nada anggo nat 
tardok.'' 

„ Bo aoe pe da, laing songon na di rohanta i do, 
tai homang do aoe sanga dia baen na tadok songon 
i, sorigon na adong hoelala hasalaankoe, nian anggo 

tla hoeboto nada lajak adong; tai binoto i, ampot 
adong asoeng-asoeng ni halak toe hita/' 

,,Nada nian, ise pe soeada na mandok hata asoeng- 
asoengan; tai ning rohangkoe baen hamoe pe oen- 
djoeng do naposo-poso, dibaen i ma nada be hampe 
pardjamitaan parroha ni na poso boeloeng/' 

^Anggoi ba, na djolo sian i ma 'ntong so na mato- 
bang on, salang sannari haroe pe hoeroem na giot 
markeFoet ma, anggo roha i laing poso do di baga- 
san, hoem hara ni na mabiar do tba ampot didok ha- 
lak iba oenggolam na maila matobang, baen na ni- 
parkaja-hajaan haredjo na matobang on/' 

„Anggo songon i do, patoet do hoelala diboto ha- 
moe, na adong na di rohangkoe^ 

„Ah, anggo i tame so hoeboto do i, moeda adong 
na di rohanta nada angkon taboeniban, indatigkon sai 
maronding-onding hita di sitoemoedoe, markolip-kolip 
di sitoealang, nada mahoea taparoeap, anggo boe- 
djing-boedjing na di hoeta on, soede tardok do i na 
toendoek toe aoe, moeda i ningkoe na manigor olo 
do i, nada i poeloek mandjoea hatangkoe." 

„Antong moeda na songon i ma, naron di na sam- 
pinodom, giot langka aoe martandang mangalanggar 
sapandjang adat, toe boedjing na di sirpang martoloe 
an. Baen hoebege adong do sannari toenangan ni i, 
i ma da na giot pangido tolongonkoe di hamoe, anso 
oelang aoe nian dapotan parmaraan," ning karani i 
laho'diiaboe ia ringgit lima^oe tjakoe ni Dja Kodarr- 

Tarkohom saotik Dja Kodair, baen ^ongon na 
soengkot ngal pangilalaan nia: „Madoeng^ ro di on 
songon na mangan pining sisoengkot ^o!a, ia nipa- 
ngan mate ama, ia so nipangan mate ina. On indoek 
somang, adoe kahanggi, dia do on hoeboloes?'' ning 
roha nia: „Toetoe nian kahanggi hamatean; tai anggo 
poejoet do iba, nada i nangkan diidasa iba na adong. 
Pateret ni kahanggi, gonan ma karani on niboeat ro- 
ha,'' ning roha nia moese asa madoeng dokdok dilala 
ia tjakoe nia. 

Nada mahoea kehe hita, anggo bajo toenanganna t 
hoedjago pe i annon, baen moeda songo on Tairig; 

ha" ro do i toe bagas mangkobar-kobar, hoehoel djabat 
do i tonga borngin laing di bagas mangetjet-etj^t 
mangkobar pangalaho ni buroe i. 

Moeda nada ia naron di bagas, hoetopotkon pe toe 
sopo podoman nia an, anso hoelalat-ialati mangetjet-'' 
etjet, oelang ban ia rangok-rangok di dalan godang i." 

„Antong pos ma rohangkoe di hamoe," ning karani 
i laho di soerdoehon ia tangan nia masidjalangan. 

„01o, tai keiie ma aoe sannari, anso hoedjalahi ia 
oelang moer nada hoeida ia naron," ning Dja Kodair 
laho. midjoer ia toe toroe. Di tongan dalan i boelia- 
bahe ma roha ni Dja Kodair: „Bia do loeani, ampot 
toeng tarboto pangalaho on di si Galoenggoeng taoe- 
ken nada be tarligi dongan di banoea on," ning roha 
nia. „Tai 'ntong djaroe bolkas pe boroe i di si Ga- 
loenggoeng aha ma labona di aoe, angke hoeboto do 
parroha hi kahanggi dompak adong hagiot nia diingot 
ia iba, anggo poejoet do iba, teretmoe ale taoeken 
ning ia do i. 

On, indi hoem songon on dope madoeng dorang 
ringgit di tjakoe niba, boti moer holong ma i moese 
roha ni karani i di aoe. Ah, gonan ma Me karani i 
hoeboeat roha, anso adong hangoloean ni daganak 
ki," ning roha ni Dja Kodair marbalik-balik. 

Nada sadia dan laloe ma ia toe sopo podoman i^ 
didapot ia di si do si -Qaloehggoehg dohot si Bing- 
- — karoeng -asa-dialoJa m a ngetje t-dopoer.— ..—i- 



Panading ni Dja Kodair i, margoelang-goelang ma 
karani i di podoman nia i painte-inte sampinodom: 

„Taoeken di na saborngin on ma iba lakna doem- 
pangan parmaraan dohol hahaila, songon na nidok ni 
Dja Kodair na sanoli," ning roha nia. Moeda diingot 
ia i songon-songon na moelak roha nia; tai moeda 
nada dilangkahon ia saborngin i taoeken sirang ma 
parale-alean, baen nada be i angkan porsaja boedjing 
i di sia. 

„Moeda nada hoelangkahon, gaboek so didok Hat 
Mandoegoe Porang ma i na hoem silimboeakkoe do i 
na ra sahamatean sahangoloean i," ning roha nia. 

Dompak ria mangaroha i karani i songon i, madaboe 
ma oedan na gogo boti marbaoei: haba-haba. „Tama!" 
ning roha ni karani i. „Moeda loemamot oedan on, 
di si ma aoe naron kehe. Ise dope he i mangida.aoe 
di golap goelita i!'' ning roha nia. 

Teng, teng! ning djom na dibagas i sabolas noli, 
djongdjong ma ia da sian podoman nia i asa di lok- 
kotkonsa badjoe lakan soridadoe, disolotkon ia di ak 
nia sionom mata i,; di tangan nia sian siambirang tiop 
tinggom ni pari, na marpantang mangonai, moeda 
hoem bona sanga na aha manigor manjari^ra do toe 
poesoe-poesoe i. Anggo ning panbboesan nia i ting- 
gom ni pari na mangoloe do i, doeng niboeat ting- 
gomna i nipaloea indoekna i moelak, baen i- ma anso 
na bisa sitoetoe, hoem boetong lanok pe moedar ni 
na nitiham i, tola ma i 'maroban mate. 

Doeng singkop parabiton dohot pangalo midjoer ma 
ia da asok-asok sian djandela ni lopo i. Hoem laloe ia 
toe dalan godang i, oedan rimboes-rimboes na mar- 
baoer haba-haba taroe matoeboes-boes, songon i ma 
ia mardalan di na ngali i mansadi markeroet doma 
hoeiing-koeling i, marbaoer moese dohot na mabiar, 
boti golap goelita dihoeatkon tangan nada tarida, hoe- 
hoel madaboe ia toe bondar i maroemoer-oemoer/' 
Allah toeen! dia do on dalan on?" ning roha nia baen 
abit nia pe madoeng marboestak-boestak: „Inda pala 
teret ni i, mate iba baenon ni i. Nada iba jnate ^di- 
oemban halak, mate targompang ma iba lakna naron/' 
ning roha nia; angke taroe na dos do di sia sannari 
na bolnang mata dohot na pitpit hara ni golapna, 
haba-haba taroe dohoek toe pinggol nia mansadi so- 
ngon na maingol ia; santongkin-santongkinrsn/adoeng 
targompang karani i, poelik toktok moese oeloe nia 
toe dingding ni bagas ni halak dibaon nada diida ia. 
Hoehoel madoeng toeboe di roha nia giot moelak di 
dalan: „Tai songon na so' halak lahi iba 'ntong, boti 
pe moeda moelak aae taoeken maloea ma na golom 
di tangan/' ning roha nia, poelik pe laing gogoan di- 
lala ia pangeli ni roha i anso marsoeo halahi. „Pa- 
diar ma mate targompang artggo na nibaen ni roha/' 



91 

ning roha nia asa laing dipoepoe ia m^ da.difarkaja- 
hajai ia-mardalan«di na golap i, songon ciia ia na pir 
toeng boti na maingol. Nada be sadia lolot nari ia 
na mangangi-anginhosa i, bolkas ma;ia toe- sirpang 
na martoloe i. ,r Hoem donok ia toe djandela parangi- 
nan i ro moese ma biar nia boti isana; nia matoetak- 
tak, salakoe songon dia na laho Joe baba ni tanoman 
doma pangilalaan nia. 

Haroe- pe songon i, laing dipoeragahon ia do roha 
nia, Jaloe ditektek ia djancjela i. Aha.lakna hape 
boedjing na lambok na basa i pe, laing na hQernala- 
sa-halasa do ia di bilik i, djongdjong djoegoek ma- 
nangihon sanga adong na mardotek, sanga sian soe- 
hisoehi dia ro sora na piopio., hoehoel ma diboeka ia 
djandela i mangaligisa; tai aha pe soeada na tarida, 
simbalikkon ni aek na mamontar di alaman i, dibaen 
msdoeng lonong soede sap laloe toelaroema. 

Hoem doeng do tarbege di Nai Mandoegoe Porang 
adong na niamio, taroe goemadekdek doma parigila- 
laan nia poesoepoesoe i hara ni djop ni rohana; so- 
ngon dia na dapotan sere saoeioe ni hadjaran; diba- 
en anggo ia saotik pe nada be mabiar, hara ni ma- 
doeng toek pangilalaan nia marsak ni roha i. 

Manaek ma da ho angkang na lambok marlidoeng!- 
ning boedjing i, laho diboeka ia pintoe.- - 

Manigor manaek sada dplbdoli toe bagasan, vpara- 
bitonna maroemoer-oemoer, bohina markeroet-asa par 
matangna hoemotar-kotar, songon dia na raion. Giot 
dipintoehon boedjing i ma moelak, dibaen nada be 
di tanda ia bajo^ na ro i, anggo ning roha niavnada 
ibana i bajo na nihaloengoenkon nia i; tai daetig di-» 
patangkas ia nada lipang nada pipot, taoekeni ma 
ibana dongan sagoar nia iy mamoeloes madaboe ma 
pangilalaan nia ate-ate i, hara ni ibo ni rohana mangi- 
da bajo na djongdjong U dibaen nada be tardjoe-r 
goekkonsa parabiton na maretek-etek i 

„Gonti djolo 'le angkang radja ni anggimoe para^ 
bitonmoe na maraek i,!' ning boejljii^ NaiiAlandoe- 
goe Porang laloe disoerdoehon ia abit sasalin, na ni- 
Jeheh ni karani i nardfolq ani&aerf parnipi^ 7 

Tedak ma tangan ni bajo doli-doli i mandjagit par-y 
abiton i, laloe marsaltn ia asa djoegoek marhomban^ 
sila. 

„Angkang na lambok marlidoeng, dalanna pe anso 
hoedok ho fotoe bagas on, na mandok ma aoe d^ 
ho, oelang be paingot-ingot b^dan simanare na mar- 
dangol ni andoeng on," ning Vboedjing i dohot sora^ 
na lambok maribo-ibo asa iloe pe manetek. 

„Dia do i anggi na djop basa gpendal salana, ba- 
en na margotos ho, adong he i aoe diida ho, sala^^^j^ 
pangalangka, sala marsipistak marsitidjoer. Ise mam^ 
boto i ampot adong halak na mandok hata asoeng- 
asoengan toe ho, dibaen habahatan ni djolma na 
hoem maroban goenting do, nada i, piga na mar- 
Oban djaroem." 

„Nada 'le angkang di ho salanap tai sala di ama 
inanta i do, na so manjarihon boroena. Ia on pe an- 
so daboe roha ni halahi, gonan doma aoe manggan- 
toeng tali sioedoron." 

„Ah, oelang ma ba anggi rohahon spngon i, baen= 
aoe pe patoeari on doma na tama dohonon, dompak 
moeiak ao^ sian on toe lombang an, hoedapot hape 
na doeng maroenggoen-oenggoen ma inanta mang- 
kobar dohot toelangta na di Angkola Djae. Anggosa- 
pandjang dok ni inanta, angkon na nialap ma ning ia 
paroemaen nia i; tai saotik pe nada hoeolohon, ang- 
ke hoeboto do parroha ni halahi, dompak di na siak 
panomoean i iba na baroe on, haroe .^poes iba di 
mata ni halahi oempe halahi adong na manaili. San- 
nari baen doemirgat ma saotik, ra ma halahi marko- 
oem iba. Ia on pe Me loemba-loemba magodang, ho 
ma ia da na hoearopkon panjahatan ni pamatang ba- 
dan on dohot panjahatan ni tondi." 

„Bo, madoeng songon i hape, bia ma i hoeboto 
hoebaen panontang ni inanta, sinaloan soeada tompa 
soeada do patidahononkon, boti anggo ama inanta na 
di son i, na gonan do di halahi mago maroboer iba."^ 

„Oelang pola sak rohamoe hara ni i, angke na ma- 
ngihoet do i di aoe, moeda i ningkoe i do diihoetkon 
Ta; botl laboe bia he 'ntong ning ia, baen madoeng; 

godang diida ia pamatang niba, anggo boti pe ise 
toemboek ni rohangkoe, gaboek so i moese do i 
toemboek ni roha nia, Boti pe dabo gonan do roha 
iiiba niparroha," ning karani i. 

„Bia ma he hoeboto binaen, songon on pangalaho- 
na; angke Tia gonan doma hoelala na mate i." 

„Na pondok ma hira-hiramoe, aha ma sak ni ro- 
hamoe di si, gilo hita sian on, dia he hata-hata na 
rso sidoeng, salang siboenoe djolma laing sidoeng ho- 
baranna, moer-sa pe on!" ning karani i laho mamo- 
ioek tjakoena, bo tardjama ia ditjakoe bagasan adong 
dope sangkiboeng nari roko manila na so litak: „Pa- 
<le ma on oebat ni na ngalian," ning roha nia. 

„Anggo soegari da denggan roha ni inanta na di 
iombang an, hoepardoea s;atonga dope pangarohai, 
on bagi na so roemboek do roha nia, toe dia ma 
aoe hoeboto na gor, da ro ma iba Me mantoel-antoel 
:songon sandoeng di ampang/' 

„Pos ma rohamoe! nada i songon i, boti pe moeda 
na so roemboek roha nia, langka hita landjar barang 
€ia toe ipar ni laoet siborang. Anggo pola da rap hi- 
ia, nada be - adong hoeilalana^manggaldi portibi on,''> 
iiing karani i, laho ditoetoeng ia roko i toe lampoe 
na gara i. 

„Tapoetoeskon ma sannari, sanga andigan hita ke- 
iie sian on,'' ning karani i laho diomboeskon ia ti- 
moes ni roko i siaft parnangan nia: ,^Bagi moeap an- 
mon roko on toe roear,'* ning ia moese. 

„Nada i!'' ning boedjing i, laho dihilapkon ia ta- 
ingan nia toe timoes i, anso tiboe mondap oeapna i. 

Mangkoeling Nai Mandoegoe Porang: „Nada hoe- 
boto be sanga dia dohononkoe, salakoe marsoehat di 
ho doma; tai anggo pamatang on na so marliak mar- 
gogo do, ampot ma da manjolsol ho toe poedi on/' 

„Ah, oelang ma dok songon i, porsaja ma ho di 
tia hoedok. salakoe songon dia holong ni rohangkoe 
<li pamatangkoe, angkon songon i hoebaen holong ni 
rohangkoe di ho. On pe haroe songon dia hata irang- 
irang ni halak, oelang taampirkon, bagia na songon 

dia pe solkotna, angke nada diaadoiig halak na hoe- 
molorig rohana diiba/ simbalikkon ni iba sandiri.'/ 

„Angga4oetoe da nian songon-i, tai anggo rofta ni 
djolma on hoeida na nioeba-oeba do." ^^'^^ 

„Moeda na hoerang porsajamoe, rtrare ma hita mar- 
boelan, sapiri nada moeba hotong niv rohangkoe di 
ho.'^- ■ - ' ■ 

Mangarohai boedjing i: „Anggo ning halak dabo 
hoebege, na maloan halak lahi paoto-otohon, ra asing 
do i di roear asing di bagasan, songon dia ambasang 
limoes di roear mardjaboet di bagasan. Boti moese 
halak lahi na bahatan paringkajoe djelek do i, parro- 
ha na pitoeng geldok, nada songon dadaboroe, pa- 
ringkajoe goendoer, , parroha na sangoendjoer,, Tai 
moeda nada hoeoloi hata nia on, toedia: dope^ aoe 
hoeboto, da laloe ma i aoe toe soeak-soeahon ni moe- 
soena i," ning roha nia laho mangkoelirig ia: „rndang- 
kon be hita marboelan, baen hoebege didok halak, 
sanga ise na marsoempa soti nada mandjadi pansa- 
motanna. On pe Me angkang, bajo angin haba-haba^ 
na pasahatkon ma aoe di ho pamatang dohot tanding- 
koe, tai anso diboto ho halak na so marama marina, 
na so markooem biak doma aoe sannari/' ning boe- 
djing i laho tangis marsiloeloeton laloe pangoentjom- 
bopon. 

„Oelang be da pamarsak rohamoe, salakoe papir 
ma ate-atemoe anso oelang gabe njae/' ning doli-doli 
i: „Moeda mandjadi moe se nanisoean simboer na ni-^ 
pahan, kajo rajo moese iba nian, soede do i kooem^ 
kooem mangelek toe iba, salang na so kooem niba 
hinan i ra do i pasolkot-solkotkon. Nada he dibege 
ho toetoer masa djaoeng ningna, nada hoti da i na 
nidok ni oempama i. 

„Andigah ma lakna na giot soeroeon ni halahi i 
ho?'' 

„Anggo hobar ni halahi^ di boelan na bintjar di 
Angeara Sampoeloe!'' 

;Antong di Soema ni Mangadop i boeat hita sian. 
on, boti malom Djoemahat nftoese." 

„Betak nada pade. di si ari!'' 

„Aha he anggo ari, moeda torang ari, na doeng 
pade." 

„Inda soede ma ari na denggan. Nada oendjoeng 
hoebege didok halak songon i". 

„Anggo aoe da na so porsaja do aoe di ari, soegari 
ma he na toetoe i, inda he na doeng mamora ma i 
toekang ari i, on hoeida ditaonkonsa do manjapoe- 
koet songon iba on. Halak Oelando dohot halak T]i- 
no nada halahi sai na paligihon ari, laing halahi do 
na maradongna poelik na pintarna". 

„Nada hoeboto '!e dok ni halak hoebege angkon 
na nipaligihon do ari, apala di boehoe ni ari i ma 
ningna na so tola langkahononkon." 

„lndangkon ho porsaja di ari, salakoe di malom 
bjoemahat i ma hita kehe sian on, marsiap hinan ma 
ho." 

Doeng dibege boedjing i hata i, soersar ma tarok- 
tokna, asa moer ibo ma roha nia, djabat tanda toe 
bohi nia. 

* „Sannari nada be adong hobaronta, simbalikkon ni 
na painte poltak ni boelan''. 

„Toetoe do i, i doma na painteon, anggo nada la- 
jak hadjalahan be dalan na asing." 

„Rap mangido ma hita toe Toehanta na toemompa ta^ 
no dohot langit anso oelang hitamarsarak padao-dao, 
paasing-asing djalangan, salakoe gabe inganan niarsi- 
riaon nian portibi on, oelang on gabe inganan marsi- 
loeloelon7~^Tbaen ara^t toeng^Tnatang-paroentoenganT- 
marsarak do hita na doea, nada i tartontang aoe ho 
gabe parsondoek ni halak na asing. 

Moeda simpata simpataoe songon i, dilaboe tom- 
bom ma na maloengoen, nada be i angkon na boloe- 
son toe tano roera ni Sipirok, napa-napa ni siboeal- 
boeali on." 

„Oelang ho pola mabiar, nada i djabat so diondi- 
ngi Toehan hita sian parmaraan na dokdok i. Nada 
i so dipatoeloes ia hagiot ni halak na mambaen ha- 
dengganan, boti pe gonan do ia i mangida halak na 
marsiolo-oloan, na marsipaihoet-ihoetan, oelang na 
pasili-sili songon parkojam ni hadjaran." 

„Toetoe do i anggi na nidok mi/' hing karani i la- 
ho djoegoek ia sian bantal pangoentjandaran nia: „Tai 
di portibi on dabo hoeida, na dodasan do halak 
doempangan hamarsahan, oelangjiasonangan, Marha- 
giot iba di na tonggi ro do i na paet, por roha di 
na ngali ro na milas, rindok roha giot mangan panga- 
non na tabo boti na hoeskoes, ro do i panganon na 
paet sira boti na moeap hangar. Doeng soeada da- 
pot sinadongan dohot hasangapan, pinomat nian har 
torkisan ni pamatang, ning roha niba, h^pe ro dope 
toe iba aroen na mardondon, boti poeltak dohot ra- 
bak bangkit, nada be da 'ntong, taroe songon i ma 
_gakkoe, na nidok ni halak, ditambai toengkik nengel. 
- Ah, anggi boroe enggan! moeda hoeingot i manjo- 
gar tangkoehoekkoe, matoedotdot holi-hohngkoe, diba- 
en sai bahatan do hoeida na niparkagiotan i sambar 
harorona, moeda toeng ro songon i bia ma aoe hoe- 
boto. Oih, mabiar aoe moeda hoeingot i7""oentoeng ni 
badan ma lakna nangkan rarat, angke noemma ro par- 
djinangkaiia: „Na nihabiarkon i ma na djot-djot ro 
toe iba." 

„Nada pipir be songon na nidok mi pangalaho di 
tano on; tai loepa do ho lakna, sanga dia na nipar- 
kagiotan asa dohot sitoetoena iba m.andjalahi, nada 
djadi soeada angkon toeloes. 

Ise halak na markagiot di sinadongan moeda dohot 
sitoetoe ni rohana, dipatoenggom ia ate-ate nia man- 
djalahi pitis i, nada i pola maol so dapot ia hakajoan i. 
Songon i moese halak na mandjalahi sinaloan dohot 
hasangapon, moeda dohot sitoetoe ni rohana asa na- 
da manjirpang roha nia toe djae toe djoeloe, solo ia- 
ing dapot ia do i hapintaran dohot hasangapan na ni- 
parkagiotan nia i. 

Antong hape, roha i do pokona, di iba do poetona 
bang na dia nangkan baenon i/' 

Toetoe do i da ale na mamasa! na nidok ni boe- 
djing i, dibaen aha i toean Edison ma sada halak na 
tarmaoek tarbonggal sinaloan dohot hapandeanna mam- 
baeii hahomangan ni djolma manoesia, salakoe dia 
na so moengkin di akal, laing tarbaen ia, nada adong 

di sia haredjo na maol, haredjo na so tarbaen ni 
djolma. 

Gramophon, tali kaot, gambar idoep dohot angka 
na leban i, na haroear sian oetok-oetok nia ma da i, sa- 
iakoe oempe maringa dilala ia sanga na dia pikiron- 
kon, taii dia do parkohas nia baen na toeloes ia i, na- 
da 'dong simbalikkon ni: „Giot aoe." 

Tai bo pe songon i, tatangihon ma djolo balos ni 
doli-doli i toe boedjing haholongan ni mhaha i. 

„Nada mandjoea aoe di na nidok mi, mangondok- 
kon do roengkoengkoe; tai haroe pe songon i laing 
lomos do aoe asa gamang sitoetoe do aoe, dibaen so- 
ngon dia hoelala sannari na mangite di hajoe na hi- 
boel, taii sangidaspe soeada ambaen parsitiopan. Boti 
pe rap taboto do sanggoeling oboek hamagoan. 

On pe da, loemba-loemba nra godang, ampot toeng 
ro do i oedan na so hasaongan, haba-haba na so ha- 
ding-dingan, nada he nangkan mananggoeng ma i pa- 
matang on, asa mago ma i goarkoe sian gintjat porti- 
bi on, dibaen nada i djabat sangombas tartaonkon aoe 
pananggoengan na dokdok i/' 

Manibege hata i, hoem bekok sadjo boedjing i ha- 
rani ibo ni rohana, asa mangkoeling ia: „Oelang pola 
inarsak rohamoe, nada pola marsarak hita di tano on. 

Moeda na mate, nada i hoepadjolo ho, angkon na aoe 
do i djoemolo toe toroe ni tano i." 

„Antong pos ma rohangkoe di sic Bp, madoeng 
poekoel opat!'' ning Si Lilian Lolosan laho diligi ia 
aerlodji nia: -yAropkoe tama ma hita marsarak!" 

„Moeda marsarak hita sannari, andigan ni ari ma 
hita moelak mardomoe?" ning sapa ni boedjing i do- 
hot sora na maribo-ibo. 

,,Pala na nipatoeloes ni Toehan, mamoengka sian 
boelan na binfjar doeng bolkas ^ hita toe bagas ni inan- 
ta na toea boeloeng. 

Santongkin nari, madoeng djongdjong na posoboe- 
loeng na doea simandjoedjoeng i, di toroe ni oente 
kasoembo na di parik ni bagas i markoesip-koesip: 

„Horas na tading!" ning na sada: „Torkis na kehe!" 
ning na sada nari, afsa tanganna laing tiop marsidjalangane 

Sora na markoesip-koesip nada be tarbege, sada 
doli-doli na marpakean na iomlom madoeng kehe sian 
toroe ni oente i, hoem santongkin do madoeng boe- 
loes limpot. 

Haroe pe ari na giot torang ma, anggo si Lilian 
Lolosan laing djoegoek do di bilik podoman nia i, 
mata nia nada ra noiTo, salibon i madoeng djogal, 
roha nia nada talgang sian boedjing i: „Inda be 'ntong 
otona be aoe nangkin, soegari gonan hape laiiig bor- 
ngin on ia hoegilohon," ning roha nia manjolsol. 

Tai doeng diingot ia padan ni halahi i na doeng to- 
goe, moelak ma roha nia: „Gonan ma aoe modom!'' 
ning roha nia laloe manaek ia toe parate i. 

Di gindjang ni podoman i pe, laing margoelembas 
do ia boti hoemolos-holos, angke laing nada l^lgang 
sian roha nia lambok ni pangkoeling ni haholongan 
ni roha nia i. 

Bia ma pamboeat nia di boroe toenangan ni halak 
i? i ma da na oemboting mangarsak roha nia. 

Di taroema ni bagas i madoeng tarbege mar takta- 
hoeak pangoeloe manoek, anggo doli-doli on laing 
na marmoehe-moehe do di roha nia. ,,Songon dia ma 
laning hoebaen anso haholongan ni rohangki, oelang 
gabe halak poena?'' Santongkin nari toeboe moese ma 
di roha nia: „Hoegilohon do roeai toe Doli? Gonan 
do loeai hoeoban toe hami an? Dia do roeai na doe- 
inenggan?" ning roha nia maroelak-oelak. 
- Sannari madoengmabiar sitoetoe ia am pol magotap 
do holong ni roha nia i, betak na so toeloes do dapot 
ia anak boroe na denggan toptopan i. 

Madoeng lobi satonga djom ia na mangarohai i, 
laing marragam-ragam do ro toe ate-ate nia, hoehoel 
ro marsak ni roha hoehoel mabiar, hoehoel djop roha 
nia, sonang pangilalaan songon dia na modom-inodom 
di sopo haoema, manalap-naiap toe soean-soeanan na 
marlojok-lojok boeloengna, diomboes alogo simarangin 
angrn. 

Tai sangkinidop do ro roha na sonang i, manigor 
(narsingkat do dohot hamarsahan, djabat pamatang nia 
songon na nididi, boti mangoeas hara ni holasna. San- 

tongkin i madoeng moelak ia djoegoek, asa diapoes 
ia hodok na doemaretdet i, mata nia rango-rango ma- 
naili di bilik i. 

Sannari nada be ia giot modom, djilam ni lampoe 
na nipamedep nia nangkin madoeng moelak gorgor, 
mata nia sor manotnoti karotas na pajak di gindjang 
medja na menek i: „Gonan ma indangkon. be aoe moe- 
lak toe lombang an, anso kehe hami landjar toe ipar 
ni laoet siborang/' hing roha nia laho diboeat ia tang- 
ke pena giot mambaen soerat tongosan. 

„Nada, inda ra aoe manggilohon toenangan ni halak, 
baen haredjo na so pade do i," ning roha nia moese 
laloe dirambankon ia tan^ke pena i. Songon i ma 
marsorin-sorin roha nia na djat dohot na denggan, 
haroe-haroe moeba roha nia: „Ah, moeda hoeihoetkon 
hagiot ni sibolis, nada hoem goarkoe na sega; tai do- 
hot ma i dainang na toeaboeloeng ditins;gang hamar- 
sahan/' ning roha nia asa hosa nia toempol-toempol, 
santongkin nari ari pe torang ma, mata ni ari pe tarida 
ma di habintjaran marnjanga-njanga. 

XI 
MAROEKEN-OEKEN. 

„Toedia ia?" 

„Na hoeboto, toe djoeloe do kehena nangkin.'" 

„Aha dioban ia?" 

„Manjalandang do ia aropkoe na toeaek do i." 

„M3doeng lolot?" 

„Noemma, ro ma ia indoe bo!'' ning si Bistoer laho 
ditoedoe ia. 

„Bo, ro ho Nan Djaoe Poelo Koemarang, aropkoe 
na doeng lolot ma ho painte aoe, angke marleleng- 
leleng aoe nangkin di pantjoer an.'' 

„Tongkin on dope aoe ro, baen na loengben Ibe- 
ngoenan do hoelala di bagas an." 

„Beka toe bilik i djoegoek. Bo, maranjar soede dja- 
iton, djoegoek ho da!" 

„Na djeges ma kele abit mon, sadiadoon ditoboesi 
ho? Bonangna pe bo taroe doser doma." 

„Hoerang satali ma i pitoe, aropkoe na nipaoto-ota 
ni pardjagal i do »ba." 

„Anggo pola da' songon on denggan ni abit, nadk 
be i sai na m.agopo roha mamboeatsa, haroe na sa i 
pe argana/' ning Nan Djaoe Poelo Koemarang laha 
dipamanat ia tompa ni Nai Mandoegoe Porahg: „Na 
sapoken on langan ho niida songon dia na sampoeorij, 
adong he lakna njaemoe?" 

„Olo siadosan!" ning Nai A'landoegoe P(>rang dohbt 
sora na asok: ,,Toetoe do hoerang torkis hoelala pa- 
matangkoe." 

„Biasi nada oendjoeng dihobarkon ho?" 

„Nada lajak markasaja." 

„Diamoe ma na hantjit?" 

„Nada margogo aoe mangan, djotdjbt tok oeloeng- 
koe, nada moese aoe haroe tarpodbm, tarsoeng pe tar- 
podom nada haroe sinok, angke na djorboet-djorboetan: 
nipingkoe.'' 

„Soegari tiboe didok ho, inda ma hoepaboa di inanta 
:^nso nitopot datoe," 



„Nan2[kon sai paboa, angke na gojakan rohangkoe 
minoem oebat/' 

„Anggo nada maroebat di aha ma maloem njae. On 
donok doma arina ansa boroe ho, anggo laing mar- 
njae ho bia ma patoeloes ni i?" 

„Ah, siadosan!" ning Nai Mandoegoe Porang laho 
dipabarnoet ia bohi nia: „Gonan dope aoe laing boen-^ 
tang marnjae oempado mafbagas toe djaja tonan i/' 

Mambege hata i taroe homang sitoetoe roha ni Nan 
Djaoe Poelo Koemarang asa dipanot-noti ia siadosan 
nia na mangkobar i laloe mangkoeling ia: „1 da kele, 
nada tama begeon ni halak na nidok mi, boti pe nada 
pade diboenihon ho di aoe na dirohamoe." 

„Inda aoe na marsiboeni na roengkas ma da na 
hoedok i.'' 

,,Biasi songon i ho?'' 

„Bia he aoe diida ho?'- 

„Laing soelak didok ho balos ni hatangkoe/' 

„Anggo i ba, angke na'da hona hoelala na nidok mi/' 

Sip santongkin Nan Djaoe Poeio Koemarang, doe- 
ngi mangkoeling ia: „Nada he lakna por rohamoe 
doeng marbagas dapotan hasonangan- boti denggan 
marsiolo-oloan'^" 

„Sian dia ma he doempang hasonangan, anggo toe 
bajo na so toemboek ni roha do iba bolkasna?" 

Tarkohom moelak Nan Djaoe Poelo Koemarang ma- 
nangihon hobar i, laloe mangarohai ia: „Toetoe do 
nian na nidok nia i,' anggo toe na so toemboek ni 
roha do parbagasan niba nada dapoTTsoltoekna,"ning 
roha nia laho mangkoeling ia: _^nggo hara ni na so 
toemboek rohamoe inda i tarsalahon aoe; na doeng 
tama do i parbagasan mi, harana bajo i na gair do 
tompana, na pistar iiloese do, boli anak ni na ma- 
radong." 

„Bope ia na anak ni Debata; angke hoeboto hinan 
do nada lajak tarpasonang ia rohangkoe." 

,, Anggo songon i do biasi laing sip ho?" 
\,Adbng he lakna oendjoeng dibege ho, mandok na 
ra aoe?" 

„Soma! ni boroe na nisapaan, moeda sip na doeng 



do;' 

„Tai dibege ho do, moeda hoem di hobar pe i di 
lamboengkoe na manigor manjogo ma hoelala," ning 
Nai Mandoegoe Porang laho dibernong ia siadosan 
nia i: Ligi da ho angkon sapot be indahan i bondoe- 
ton/' 

- „Bia he pangalo ni halak na bahat, laing laloean 
ma da na di halahi i.'\ 

„Nada he diboto ho, horbo sabara momo do i par- 
mahanon; tai sada pe djolma nada i tarkandangkon/^ 

,,Olo toetoe do i na nidok mi; tai laing na laloe do 
na laloe, inda gonan ma iba mangihoetkon, anso oe- 
lang iba hataon ni halak/' 

j^An^o hata ni halak i de he, angke hoeboto do 
aoe laing na sihobaron hinan, boti pe bia he panjabar 
ni aek so pahae/' 

„Oelang ale hadoea nolian; tai rap niida do do- 
nganta na marbagas na baroe on. Targan so bolkas 
ia, anggo hata nia taroe mandok na so giot,Tiape doeng 
laloe oempe be diegot ia dongan. Di dia do ia diida ho 
oendjoeng moembol toe son, hoem moergap ia ninna 
sian bagas t na soeada. Salang na mardomoe i ma hita 
na baroeon toe Padang Sidentjet an, laing ria do bohi 
nia, haroe na bia pe da, angkon nipatanda ma he toe 
dongan. Tama do 'ntpng hoelala na niselet ni dongan 
i di na mangandoeng i. _ 

Nada hoti da taroe toetoe do na nidok ni ende i: 
Ditampoel ma sandoedoek, 
Binoto moembang ma gotana; 
Moeda doeng pahoedoek-hoedoek, 
Binoto moeba ma rohana. 

On pe laing songon i do i ho, indangkon pola aoe 
sai gaham, na hoeboto do; anggo doeng bolkas ho 
toe si, loepa do ho di dongan. Nada be he hoemsa- 
oelak doea oelak iba mangintehon parroha ni dongan, 
dompak raprap iba songon on rosoe; tai anggo pola 
do doeng bitiaen na di iba loepa ma iba, salang di 
ama dohot ina loepa, mari-ari nian toek djamaon/' 

„Na rohamoe lakna momo moeba rohangkoe? Nada 
songon Nan Dori Oloan aoe, oeloe do na raplomlom 



roha paasing-asing/' ning Nai Mandoegoe Poranglaho 
diopengkon ia oeloe nia, patidahon ia sada halak na 
so ra moengkir sian hatana. 

„Satongkin on da!'' ning aloes ni Nan Djaoe Poelo 
Koemarang: Tai anggo doeng diboloes ho toe haso- 
nangan, asa noemma moeap dianggo ho roedang na 
hoeskoes i, di si dope i anso moeba rohamoe nadjo- 
gal i, di si dope i anso manjolsol ho di na nipardok mi/' 

„Manjolsol aoe?'' ning sapa ni boedjing i. 

„Anggo songon i nada dope diboto ho pir ni ro- 
hangkoe. Intehon ma, satapak nada meser aoe sian 
hatang ki/' 

„Na pir ma i hata mi!'' 

„Anggo i ba; tai diboto ho hinan do nada na moe- 
lak-oelak di aoe parrohaon." 

„Nada he na takoboer ho i?" 

„Inda!" 

„Ingot ho da, gonan do sangkoeat toe djolo, doe- 
angkoeat toe poedi." 

„Hoeboto hinan do i!" 

„Ligi ma ro ma inanta indoe, taroe sorat doma ia 
mardjangki mardjoedjoeng na sian poken i. Nada he 
ibo rohamoe songon i, digagai ho ma hata nia?" 

„Bia binaen, angke ma bagian songon i." 

,,Adong de he dohonon nia di ho annon?'' 

,,Gaboek i!" 

„Aha ma? Manjapai do ia di ho, sanga mardjamita?" 

„Na po diboto ho lakna?" 

„lnda!" 

„Aha diida ho ria pajak di gindjang poti an?" 

,, Anggo songon i ma hoeboto, disapai ia ho annon 
sanga toemboek do rohamoe di abit i." 

,,01o, tai angkon di aoe do na toloe i nada be to- 
la paoelahon toe onan." 

„Nada pola so dilehen ia i, saratna dioloi ho hata nia." 

„Madoeng laloe ia toe dapoer, mana so hoeligi bagi 
maroban adong-adong do ia. Djoegoek ho djolo dison!" 

Di na djoegoek i Nan Djaoe Poelo Koemarang, di- 
ranga ia bilik i, tarida ma gambaran na marpalitan di 
dinding, moese di gindjang margantoengan hatang-ha- 



tang ambaen pasonang parnidaan, sian djae pajak pa- 
rate hajoe di gindjangna i tibal sada hasoer dagang 
na nipaloet dohot abit na bontar, di lamboeng djan- 
dela i pajak roda mandjait. Poti hajoe na marpinggol 
toembaga adong moese asa di gindjangna pajak abit 
na nisorpi. 

Moeda n'patangkas sitoetoe asa niparate-'atehon pa- 
ngisi ni bilik i djop do roha mangidasa, niari-ari ma- 
ngida ias dohot panibal ni barang-barang i taroe mar- 
bandjar doma. Tai sada barang na sagodang ni indoek 
ni tartgan, gindjangna samboehoe djari, tonipana rara 
lonilom pajak di soehi-soehi, i ma na gogo mangela 
mata ni Nan Djaoe Poelo Koemarang. 

Haroe pe dipadao-dao ia mata nia manaili toe na 
asing, laing nada tarorom ia so dipatangkas ia barang 
na moeba i: „Aha do indoe?'' ning roha nia, laho 
meser ia sian djoegoehan nia i parnanat barang na 
tibal i: „Sannari ma hoeboto, madoeng moengkap si- 
boenian ni dongan, i pe angkon na hoeboto do i sa- 
nga na bia pangalahona. Toetoe ma na nidok nia 
nangkin, anggo na rohangkoe na hoem silimboeak nia 
do i, hape lakna na satoetoena. Ah, ahlbolkas ma 
lakna markoti,'' ning roha nia. . 

„Mare 'le tapangan na nioban ni inanta on!" ning 
Nai Mandoegoe Porang ro sian dapoer, laho dipajak- 
kon ia saparindahanan: djambak, ramboetan, djonti- 
han, djailan, sihim dohot hosoer. 
— Di na man garikan—i,- nada. -be _ Jiar_oe_ jmangkoeling 
Nan Djaoe Poelo Koemarang, baen madoeng sai solot 
di roha nia pangalaho i, madoeng sai giot tiboe ia 
mamboto; tai laing nada dope dibolo ia sanga bia 
akal bisoekna anso dalan diboio ia siboenian ni sia- 
dosan nia i: „Toetoe ma na di rohangkoe na salolot- 
na on, nada be i pipir," ning roha nia laho mangkoe- 
ling ia: „Ligi ma saboen na di dolok Siboeal-boeali 
an!" ning ia laho ditoedoe ia. 

Ditoelngom Nai Mandoegoe Porang sian djandela 
parangin-anginan i, tarida ma harangan i rara poso, 
angke haroe pe madoeng hoemara hos mata ni ari, 
di si dope anso tarida sinondangna padenggan tompa 

ni harangan, asa^saboen na manjorop di na tonga bor- 
ngin i nada podo manjigat, namboer pe nada matartar. 
Sannari saboen na manjorop di dolok-dolok i, ma- 
doeng mamoengka hona sinondang ni mata ni ari, 
dibaen i ma anso tarida omboen marlagoet-lagoet, 
adong na songon gambaran ni djolma manoesia, adong 
na songon daganak na hipas-hipas di alaman, songon 
roemang ni hajoe-hajoe dohot binatang-binatang pe 
adong moese. Santongkin nari mago ma i soede, moese 
marsorin dohot omboen na marroepahon songon do- 
li-doli, na dompak djoegoekjondo martoengkol isang. 

„Anggo adoe taoeken marnanidok ma i, atehe Nai 
Mandoegoe Porang?'' ning Nan Djaoe Poelo Koemarang. 

„Aha ma hoeboto na nidok ni i, soegari adong ra- 
dja na giot hoemolip, paromboenan do i tarida, on 
saboen di dolokTdolok do, laing na so holang do i 
tarida songon i, mari-ari songon on ngali ni ari.'' 

„Bia he lakna na nidok paromboenan?'' 

,, Laing saboen i do i tarida, songon anak boroe na 
tobang, oboekna mardjoenggarean; tai ingananna indoe 
di hasoendoetan an, sanga dihabintjaran an, nada so- 
ngon on di dolok-dolok. Anggo i moeda pola tarida 
songon i, nada be i sadia lolot binege ma i sora ni 
na mangandoeng di bagas sio rantjang magodang, 
djongdjong homboeng dohot rapotan, markilap-hilap 
mandera siararabe di alaman silangse oetang, toertar 
sitenggaron, doboer-doboer sora ni lelo, hara-heroe 
sitoean na torop madjadji, marsidjama na toepa di ta- 
nganna." 

„Amma kele! manigor dapot do di ho na nihobar- 
kon ni E)ja Kodair naonian i/' 

„Angke djop rohangkoe mambege na nipardok nia, 
laing hoeengen-engen lopoes sannari/' 

,,Aropkoe dompak na poso-poso Dja Kodair, na 
masoehan i martandang, baen malo nia mangkobar- 
kobar. Salang hoem hita na baroe on, madoeng djop 
roha pabege-bege hata nia dohot pangopeng-openg 
ni oeloe nia, moersa pe dompak na poso-poso ia na 
djolo, aropkoe sai djop do roha ni boedjing-boedjing 
pamasoek ia martandang." 



„Nada hoem ketjet nia na tabo begeon, boti na ma- 
lo moese ia maroeti-oetian. Nada he diegot ho na ni- 
dok nia na baroe on, moeda pola diomboes ia sordam 
siangin laloe i taroe mariot-iot doma, taoeken do ning 
ia moelak boroe toe amana, moeda dibegesa sora ni 
sordam i; mari-ari dope ning ia manangihon sora ni 
arbap, moeda pola dibaen ia eor-eorni Padang Bolak, 
nada 'dong ning ia djolma na so marois-ois mam- 
begesa/' 

„Ra toetoe do da na nidok nia i, salang sannari ma 
niida, toesi ia kehe laing na markahak-kahak ma ha- 
lak martata mambege ketjet nia] angke na maloan ia 
mandok hata panggidik ni roha.'' 

„Soegari laing na poso-poso ia sannari, aropkoe ra 
do ho pamasoek ia martandang atehe?" 

„Na'nggo iaboe angkon aoe partandangan nia, ha- 
oeangkoe do marpartandang." 

„Toetoe ma he nada oendjoeng ho marpartandang?'' 

„01o, toetoe!'' 

„Oelangsaoe 'le gaboesi, diagan ho ma bagi tarpa- 
oto-oto ho aoe/' 

„Di dia ma dilda ho? Na maloan ho mangarsak/' 

Nada ba hoeida dohot mata; tai hoeida dohot roha, 
angke sioran do parnidaan ni roha, oelang parnidaan 
ni mata. 

„Anggo mata hoem di balik ni dingding pe nada 
be dilda ia; tai haroe pe pitoe tor, pitoe roera, laing 
tangkas do diida roha." 

,jHaroe bia pe nimmoe nanggo oendjoeng halak ro 
toe son." 

„Biasi do dipaambal-ambal ho ketjet i nangkin?'' 

„Bia he ningkoe dibege ho?" 

,,Ningkoe saboen na tarida nangkin taoeken do mar- 
na- nidok." 

„Aha he pola na nidok ni i?" 

,,So!o nangkan adong doli-doli, na giot soen mar- 
sak ni rohana di hoeta on." 

„Aha ma he pola marsak ni roha ni na poso boe- 
loeng, so 'dong dope na mangaskasi, soede dalan hor- 
nop do pangilalaan ni i, nada adong na dolgi; mari- 



^10 

ari halak lahi nada diboto na barnit, so 'dong di 
halahi bondoel mangkalang. Nada songon hita dada- 
boroe soede salana, sala^ di pardjoegoek, pardalan 
dohot panaili. Salang donganta na sada i nia he, hoem 
doea oelak dope ia minibar podoman, ma didok halak 
partiang latong, songon i ma da momona hobaron 
dadaboroe/' 

„Sada doli-doli na doeng martoenangan bo dilo- 
djongkon halak boroe i. Nada he hamarsahon godang i?" 

Tarkohom Nai Mandoegoe Porang mambege hata i 
asa mangantor toe poesoe-poesoe nia: „Na bisoek ma 
anak boroe on, bagi na doeng binoto nia do na di 
rohang ki, ra na mangompani aoe do on,'' ning roha 
nia laho mangkoeling ia: ,,Toetoe do i na nidok mi, 
na hantjitan pangilalaan ni doli-doli songon i, lobi do 
songon hantjit ni na mabaloe, angke na songon i ma 
na nidok ni halak, dilangkai montji baba ni hoeting.'' 

„Inda i ma he na hoeida i/' 

,,Dia ma na niida mi?'' 

,,Antong hoedok ma, moeda toetoe annon olohon!" 

,,Olo!'' ning boedjing i dohot sora na mabiar. " 

,,Adong sannari oealangmoe, bajo i na gairnadeng- 
gan toptopanna, nada halak hita on. Aropkoe na deng- 
gan roha ni bajo i hoem di moekona pe niida, ma- 
doeng binoto nada ia na parmoeroek. " 

,,Nada 'le"! ning boedjing i dohot sora na so haroe 
loeas. 

,,lndangkon pola boenihon di aoe soede do i hoe- 
boto, boti moeda diboenihon ho di aoe hoenjaknjakkon 
do i toe roear," 

„Biasi he ditoehas ho aoe?" 

,,Toehei ma di rohamoe na hoedok i!" 

„Anggo na hoeingot nada oendjoeng masoek doli- 
doli toe podoman on. Boti sadia ari ma pola tarbaen 
aoe pamasoekkon, diboto ho do parmoeroek ni 
amanta." 

„Gonan ma ba dok di aoe, nada da pola ho hoeago, 
anggo toe Tia tarna doraoe pe nada sai magogo ro- 
hangkoe manjoeroe ho toe na doeng tahobar-kobar i; 
anggo sitoetoena do nada roemboek rohamoe." 

Sip Nai Mandoegoe Porang, hoem honiang sadjo ia 
mambege hobar ni siadosan nia i: „Moeda hoebege 
hata nia, songon na doeng binot(» nia do siboenian ki. 
Songon i ma boenina laing adong do djolma hape 
oembotosa. Sian dia ma laning diboto ia i? Sian nipi 
roeai? Bagi na marokoean do anak boroe on; tai nada 
oendjoeng hoebege adong hadatoean nia, oempe hoem 
daon ni na nidoit ni antjitjongot nada 'dong diboto 
ia," ning roha nia laho mangkoeling ia: ,, Songon na 
manihai do ho hoelala, dok ma di aoe sanga sian dia 
diboto ho i?" 

„Oendjoeng ia ro toe bagas on," i ma paboa na 
tangkas hoeboto, ning Nan Djaoe Poelo Koemarang. 

„Songon dia ari?" ning Nai Mandoegoe Porang do- 
hot sora na tarsonggot. 

„Borngin!" „Tai oelang pola tarsonggot ho." 

Nai Mandoegoe Porang nada mangaloes, hoem ho- 
hom ia, abara nia diabin ia toe gindjang, siloemam- 
pis bibir nia dipabontjoet ia saotik. 

,,Hoepad]odior ma di ho siadosan soede pangala- 
hona?" ning Nai Mandoegoe Porang nioese, 

„Pade; tai oelang be ho marsiboeni.": 

„Soede roengkas hoepaboa di ho, sandok pe nang- 
kon adong na tading." 

„Lomos do aoe, ampot bagi na nililoehon ni bajo 
i ho, bagi na.so toetoe do roha nia markolong ni 
roha di ho." 

,,Ah; ah! oelang ma kele dok songon i!" ning Nai 
Mandoegoe Porang, patidahonsa ia, na toetoe do ha- 
lahi marsihaholongan: „Nada hoem tompa nia na hoe- 
ida; tai soede dohot toe bagasan madoeng hoetandai, 
na denggan rohana boti na boerdjoe, salakoe tola do 
ba parkalinoean." 

Porsaja sitoetoe do aoe, holong ni roha nia di aoe, 
songon holong ni roha nia di sia, aoe pe songon i 
moese ma holong ni rohangkoe di sia: 

Haroe pe padao-dao hami sannari, anggo tondi ^na- 
m i m atk) eng ma r s i o 1 o- o 1 o^n ,^sa^pa n4o kT s a h^a tar- mar* 
sipaihoet-ihoetan." 

„Betak tompa panjamoenan do, lagang laho mate." 

,,Inda, tai ma hoedok di ho, na rohangkoe nada 
be adojpg djolnia na doemenggan rohana oelang i," 

„Gondjakmoe do i!" 

„Nada, inda aoe marsianjang!" 

„Togoe ma ho marsitiop di si?'' 

„Nada be meser, bajo i ma panjahatan ni pama^ 
tangkoe, mate aoe ia mananom, mangoloe aoe ia 
maflabo, marnjae aoe ia mangoebati, targompang aoe 
ia manogoe." 

„Hata ni sibolis do na nidok mi." 

„Aha do antoesan ni najnidok mi?" 

„Nada he na doeng diboto ho, patmoe na doeng 
nidjorat, mate ngoloemoe noemma nipasahat di Si 
Galoenggoeng?" 

Mambege goar i, hoemotar pamatang ni boedjing i, 
tangan nia ngali, pat nia mangampir. 

„Ale siadosan!" ning ia dohot sora na maribo-ibo: 
^Sannari hoedok hinan ma di ho, nada angkan na la- 
loe aoe toe na nidok mi; ampot pe ro haba-haba na 
so hadingdingan, oedan na so hasaongan, angkon la- 
ing-^^-boloesonkoe toe si, nada djagiton ni halahi aoe 
laing markosa; tai bangkengkoe doma djoergang laloe 
toe bagas ni halahi an.'' 

„Nada hoeboto be moeda songon i, djago ma ho, 
oelang tarboto pangalaho na binaenmon/' 

„Pos ma rohamoe siadosan; malo do aoe marsi- 
boeni; tai sanga lilis sian ho.'' 

„Nada pola ra aoe mangago ho. Dok pe di aoe 
sanga di dia ma bajo na gair i djoegoek na boroe on," 
ning boedjing i marsianjang. 

Naoa dialoesi Nai Mandoesjoe Porang hata i, hoem 
margorak-gorak bibir nia, moese moeba tompa nia, 
hara ni na maila. 

^Mangidoep roko bajoi,atehe? hoeskoes ma 'ntong; 
ra aropkoe marmiak na hoeskoes moese?" ning Nan 
Djaoe Poelo Koemarang lalio raartata asa dialap ia 
mata ni siadosan nia, anso manaili toe soehi-soehi. 

„Metnong!'' dison do hamoe hape ning sada boe- 
djlng-bocdjing ro toe bilik i. Moeko ni boedjing i 
marrarahara ni nabaroe lodja mardalan, badjoena bo- 

nang baoang na bontar, abitna lasam na tar rata, di- 
oeloena dalkop basaen sabola. 

„0, simareme-eme, na doeng ro do hamoe hape?" 
ning Nan Djaoe Poelo Koemarang. 

„Na lodjaan da boto hamoe kele, soegari hoeboto 
songon i, inda teret ni' dohbt toe si/' ning boedjing 
na baroe ro i laho djoegoek ia, asa giot tofflbom ma 
iadibaen ia, patidahonsa ia di dongan nia i, halodjaan 
nia na mardalan i. 

„Djop de he roha di hoeta i?'' ning sapa ni Nai 
Mandoegoe Porang. 

,,Hoem dalan do salana, taroe manpngkok manoeat, 
boti lokot tano liat toe pat niba, djabat dokdok pat 
langkaonkon. Anggo doeng bolkas iba toe hoeta i aha 
hobaron, taroe sonang panailian niba, angke t^rtatap 
do laloe toe napa-napa ni Silindoeng Djoeloe. Salang 
aek Batang Toroe i boto hamoe, tangkas do tarida 
mangeldok-eldok, taroe bontar doma tarida marrerak. 

Pantjoer paridian pe na lobi ngali, moeda maridi 
iba taroe manahsik do toe pamatang i, angke aek na 
haroear sian harangan do.'' 

„Bahat de he halak mangan indahan toengkoes na 
nioban moenoe i?" 

„Soede halahi na sahoeta, hami pe diambangi ha- 
lahi do dohot parkoepangi. Na laho moelak i hami 
nangkin dipataroe boroe i do laloe toe Adian Rindang^ 
di si ma dongan mangandoeng mandoroe marsitoem- 
bas-toembasan, boti marsitogol marsibalos-balosan. - 

Na djopan hape roha marlaho-laho di harangan i/ 
andigan do hita kehe toe dolok an marmajam-majam?" 

„Olo tehe, toe Harinje an ma hita mamoen", ning 
Nan Djaoe Poelo KoemararigV 

„Pade, anso tatatap toe tano roera Padang Bolak, 
sian Adian Rindang pe da boto hamoe tarida do laloe 
toe laoet Siboga." 

„Ise he na giot kehe, baen na mangkobar mamoen 
hamoe?" ning Nai Mandoegoe Porang. 

,,0 aiigk^nganany dipaoela-oela^so dibatt) ia ma da; 
tai anak boroe na di djolongki ma, na giot langka di 
boelan na bintjar," ning Naso Tardago Mandaih'ng la- 



loe mangehem ia. 

„Tama do da kehe hita sadari toe dolok an, bagi 
na marsarak-sarak ne ma hita, anso adong paingot- 
ingoton," ning Nan Djaoe Poelo Koemarang. 

XII 

LANGKA LALING. 

Doeng do sian borngin ni parsoeoan ni na poso- 
boeioeng na doea simandjoedjoeng, marragam ina 
angan-angan di loha ni Sitti Bajani: „Bia ma loeai 
oedjoengna aoe, betak na rarat do pamatang on," ning 
roha nia. 

Hoehoel moeda dirohai ia, songon na so toetoe do 

^pangilalaan nia na giot langka: „Betak na nipingkoe do 

na marsoeo i hami, na marpadan djandji na togoe i," 

ning roha nia,laing songon i ma ari-ari di roha ni 

boedjing i; tai -laing dipoepoe ia do manjoeroe 

anggi nia si Bistoer mangido hepeng di inangna pana- 

boesi parabiton dohot barang toemboek ni roha nia. 

An'ggo ning pangarohai ni inang nia, taoeken na 
doeng olo do boroe nia i mangihoetkon hata na toe 
si Galoenggoeng, dibaen i ma nada ia makikit manga- 
lehen hepeng, nada moese ia ra mangantahi hagiot ni 
boroe nia i. 

Doea ari nari doma anso doempang ari parpadanan, 
moer ro ma marsak ni roha ni boedjing i asa moeda 
manaili ia toe djandela parangin-anginan, moer maibo 
ma roha nia laloe manetek iloe sipareon, maloea an- 
doeng oengoet-oengoet: „Tinggal ma ho djolo Me 
djandela paranginan, dibaen madoeng maoedja sima- 
nare ni damang dainang, toemoelakkon boroena toe 
sio parpidoan ni na oeli boeioeng; tai dibaen nada 
martoroes ni pangarohai, simanare ni na mansadaboe- 
loeng aoe, manontang simanare ni na oeli boeioeng i, 
gonan doma na madangol ni andoeng on, patantan 
simandjodjak pagajoeng alang si mangido toe tonga 
tombak sitoemaloen, dibaen gonan doma simanareng 
koe mago marpboer, diparpanjogonkon simarinte di 

dolok. 

Oih, baeii na so maoedja i ma he loeaning sima- 
narengkoe, tarandoengkon ni sitipahon dohot sipistoe-- 
hon, baen na maoedja damang dainang toemoelakkon 
boroena sian parpidoan on? 

Oih, dangolna i da dilala sinoean bojoemoe. O, da- 
mang, dainang! Ihit djo siadosan na opat simandjoe- 
djoeng, oelang ^ haloepohon da simanarengkoe, moeda 
patantan simandjodjak hamoe siadosan, marloemba 
marsidjolo-djoloan, marsiriaon toe pantjoer paridianta i. 

Oih, moeda di torang ni sitoemondang boelan, mar- 
siriaon ma i hamoe siadosan di silandapon ni parpido- 
an ni ama inanta i; anggo simanarengkoe da siadosan, 
soeangkon simarpangpang di dapoer ma i, malap-alap 
made-ade simanjolong, nianontang simanare ni na doea 
toloe di tonga ni hasaja ni na haloat marlindoeng. 

Oih, da siadosan! madoeng da soeangkon simang- 
goerak na matartar di ak ni siloemimpang dalan na 
mansadaboeloeng aoe. Bolkas do 'le siadosan, hoe- 
paandoengkon siloemampis bibir, anso mago maroboer 
simanarengkoe i, anso mardaboe ni pangarohai ama, 
inanta i. 

Moeda tarandoeng panjogon siraparon simanare moe- 
noe i da siadosan dohot donganta maposoboeloeng, 
sai marlidoeng ma hamoe siadosan di donganta i 
nadoeng mago maroboer na mansadaboeloeng aoe. 

Oih, djo damang dainang, na gonan de he loeai 
simanare moenoe di omas sigoemorsing, oelang di si- 
noean bojoena, baen naso bolas maroelang djolo na 
mansada boeloengaoe, di lidoeng ni damang dainang, 
na toemoelakkon boroena, toe parpidoan ni na oeli- 
boeloeng i. Ipe Me damang dainang, oelang i markirim 
marnok ni roha simanare moenoe, na laing marangin 
sipoerpoeron boroemoe; tai soeangkon na manoeloetkon 
toe siaginon do simanare moenoe, na manoelakkon 
simanarengkoe sian parpidoan on/' 

Indoe di bagas ni Dja Manjingkadoet dn madoeng 
s^i toeas-tais doea doli-doli paias rambang-rambang, 
dingding na marmenggong-menggong pe madoeng di- 
orgas halahi, soehi-soehi dohot loehik-loehik pe 

niadoeng nisapoe, sangkiboeng sipoe-sipoe pe nada 
'dong be na lading. 

,,Mare djolo tadoegahon sanga na doeng lama do 
on!*' ning si Galoenggoeng. 

„Iabo sangkotkon ma sian i, anso hoegantoengkon 
sian on", ning si Bingkaroeng laho manaek la toe 
tiang tonga. 

''Madoeng da rehem!'' ning si Galoenggoeng doeng 
ditatap ia tire langit-langit i. 

„0h, na denggan ma ba idaon, tatap pe da sian on 
taroe mardjenang doma*', ning si Bingkaroeng. 

Mikim si Galoenggoeng laho soemoeroet-soeroet ia 
mardalan poedi, toe lamboeng ni si Bingkaroeng. 

„Hem, moeda pola da djoegoek boroe i di soehi soehi 
an, di si dope anso mari-ari marbadjora bagas on. 
Pandonganina, di adoe ma bo nipahembang amak 
pard-^oedame djoegoehanna'', ning si Bingkaroeng 
dihoesipkon ia toe pinggoi ni si Galoenggoeng. 

„Ia he oemmasok ma ho mangkoeiing, nada he maila 
ho? Ligi ma indoe amanta djoegoek di lamboeng tataring 
an, dibege ia annon na nidok mi'', ning si Galoeng- 
goeng di hoesipkon ia toe si Bingkaroeng, laloe di- 
digoit ia moese sadaina nia i. 

,,Madoeng he ditoboesi ho timbaho i Bingkaroeng?" 
ning Dja Manjingkadoet sian tataring i. 

„Noemma!" ning si Bingkaroeng mangaioes. 

„Timbaho tonggoan de he?" 

„01o amang tobang, boti timbaho simarapolom, na 
niidoep tarpodom-podom." 

„Antolis ni on! laing na oembahat do hata-hatamoe. 
Bongkon djolo sangidoep anso hoesoebo, bagi na 
moeap ipos do!" 

„Tai ma hoekhen nangkin di inang tobang anso 
dimomos ia; tai na di parimbahoankon ma na idoep, 
sian i do on hoeoerahi nangkin saotik.'' 

„Ma pade on!" ning Dja Manjingkadoet doeng di- 
alsik ia: „Bahat de he ditaboesi ho, moeda__marroart 
dongan oelang hoerang soerdoehononkon.'- 

„Sakati! moeda na hoerang i nioelahan nialap ang- 
ke bahat dope di si, na po djabat satonga moerak na 

saharandjang i. '\ 

„Ho da! oelang hoem sihir ni etongan baen, bagi 
soede i digadis ia, aha dibaen ho gontina?" 

„Moeda diida ho da aoe amang tobang, oelang be 
ho agoan," ning si Bingkaroeng inarsianjang. 

„Bo, bo doeng!" 

„Olo da! angke ma hoepataon hinan, anggo hoem 
doea kati nada tola gadison nia." 

„Nada da pos roha di si, angke anggo sipardjagal 
on, habahatan mata labo do i, moeda pola nidok he- 
peng i na so ro di dia do halahi." » 

„Antong hoealap pe annon sakati nai." 

,, Oelang ho mardean-dean!'''^ 

,,01o, hoedipoek pe mangalapsa/' 

Songon i ma da riana di bagas i baen na giot ha- 
roan boroe i, tai na dodasan lakna ro toe djolma ma- 
noesia siriaon, hape di balikna i na doeng mondjap 
ma hamarsahon. Anggo ning roha laing na tonang 
dope iba, hape lakna nada sadia dan nari ro ma 
manimpoi iba hamarsahon na sadokdok ni langit sa- 
borat ni tano. 

Songon dia djoboena di bagas ni Dja Manjingka- 
doet i, laing songon i do gaorna di bagas ni Dja 
Matnali an, salakoe tjoeka-tjake ma ina-ina dohot 
ama-ama manaek midjoer, martahi-tahi sanga dia-dia 
do barang ni boroe i, sadia do djoedjoeran pangidoon. 

,,0n dongan, baen on dope boroe niba na goemo- 
dang, angkon na tama do na moehoet ni on/' ning 
Dja Mehel-Ehel. 

,, Anggo i ba! nada djadi so niisi soede remeng- 
remeng, loebang ni stkirik angkon nisoempol,'' ning 
Dja Latong Andoerian. 

„Toetoep oeban, hoendoelan, ranting ni boeloe, 
angkon nitingting,'' ning Dja Banggoer laho pahitir- 
hitir tot. 

,,Ho da! na so binotomoe do pangalaho, ma nidok 
nangkin na moehoet, didok ho dope loetoep oeban, 
dipardoea ho do na sada!'' ning Dja Mehel-Ehel laho 
ditoedoe ia Dja Banggoer. 

,,Nada hoeboto 'le, anggo songon i oendjoek bia do i?'' 

„Anggo i hata ma i na nidokmi, pangidoon ma i, 
Salakoe tagogo mangido oendjoek i, oelang hita olo, 
hoem harihir dilehen halahi." 

„Amma! sadia ma he 'nggia moeda harihir?'' ning 
Dja Latong Andoerian. 

„lnda i ma he, baen na ra iba sapa-sapa, asa ra 
iba mangaligi haredjo ni halak anso binoto ma da i. 
Ipe ligi ma di na mangkobar isaoelakon, anso taden- 
den, oelang hita olo anggo hoem hatang-hatang doe- 
pang-doepang, hata-hata panggarar oetang. 

la S1iti Bajani di na samon i dope madoeng mang- 
goroehi ia, aha baenon nia paoeli-oeli parabiton pa- 
simpankon toe gendongan. Moeda disorpi ia abit nia 
i, hoehoel ro ma marsak ni roha nia, hoehoel songon 
na mabiar ia, moeda songon i diantak ia ma baenon 
nia i asa* dipajakkon ia pamatang nia toe podoman, 
ilo'e nia doemaretdet; tai mata nia laing bondil nada 
ra tarpodom. Bele-bele songon i madoeng bagas bor- 
ngin asa tarbege ma di sia adong .na manektek di 
djandela i: „Kehe ma hita sannari,'' ning sora ro sian 
balian. 

Mambege hata i hoemotar ma pamatang ni boe- 
djing i, baen songon na langjca toe pamoenoean do 
pangilalaan nia; haroe songon i laing dipoeragahon 
ia do roha nia: „poeh!" ningna diintopi ia lampoe, 
laloe mangamboer ia toe^toroe asa oedoer halahi 
mardalan di na golap goelita i. 

Haroe pe manonga borngin asa nada adong na 
manggoelmit, anggo manompoe dalan baloboeng nada 
toroes amal ni halahi, mabiar halahi bagi adong djol- 
ma na ngot, bo djerkot halahi na doea tartangkoep. 
Dibaen i ma anso mamolatak halahi toe saba mar- 
tceiak bala, mansadi maroemoer-oemoer, hoehoel ma- 
doeng targompang, hoehoel madoeng tarombik, boti 
ngali ni ari nada lartaon. Songon i ma halahi mar- 
dalan mamoloes ombik dohot paja, moeda marsoeo 
toe ri na bagas, panggoe dohot ria-ria dipota halahi, 
mantjot mangkasihit pamatang i. 

„Nada tolap aoe na mardalan on, maradian hita 
djolo," ning Nai mandoegoe Porang. 

„labo mare ma djoegoek sanlongkin di bataoe na^ 
hembang on/' 

Hoem djoegoek halahi santongkin mangkoeling ma 
si Lilian Lolosan: „Hoeida pangalaho ni padang-padang 
on, nadoeng donok do on toe hoeta ni halak/' 

„Antong beka hita, betak ro halak annon/' 

„Dja do, inda toetoe ma na hoedok i, inda malaloe 
hita bo toe hoeta/' 

„Hoeta dia do on, .nada be hoeboto rare ni na 
taboloes i." 

„Painte djolo anso hoepatangkas, aoe pe nada dope 
hoeboto sanga dia on,'' ning karani i laloe dironang 
ia: ,,Ma hoeboto, Paraoe Sorat do on, indoe ma bo 
garedja i partandana." 

„Oendjoeng ho lakna toe son?" 

„Laing na hoepaboloes-boloes do on; tai di son 
adong sada hoebaen soedagar gota/' 

„0, boerat! sora ni aha do i, na marnjiot-njot i?" 
ning Sitti Bajani tarsonggot. 

„Oelang ho magaortoe, ngot halak naron, sora ni- 
oengkor do i." 

,,Na djorboet ma i oengkor ni bajo i, songon dia 
sora ni menggot." 

Doengi dipahipas halahi ma mardalan, mamoloes 
dalan toe Batoe Olang, baen anggo ning pangarohai 
ni na doea simandjoedjoeng, taoeken na doeng niam- 
bat ni halak ma halahi sabola dalan toe Sitoemba, 
hara ni i ma moer didopoek halahi mardalan marlikoe- 
likoe margoeroe di simandjodjak, baen nada be tarida 
dalan, asa liloe ma halahi na manoeat mangarobean i, 
laloe toe harangan tombak sitoemaloen, na so haroe 
niboelos ni djolma manoesia. 

Nada sadia dan moeldop ma tarida di djae an rara, 
harangan na golap nangkin pe moer malolot moer to- 
rang, asa tarida ma boloeson- Doeng i bolkas ma ha- 
lahi toe robean-robean na marbatoe na godang-godang, 
na nipaloet ni loemoet dohot sahat-sahat. 

Madoeng toek sadjom halahi na mardalan di hara- 
ngan di bahal ni binatang-harangan, laing hoerang 
-dope pos ni roha ni halaiampot toeng ro do halak 

na manoeloes sian poedi. 

Mata ni na doea simandjoedjoeng taroe oempe hoe- 
midop mangaronang harangan i, asa pinggol ni halahi 
tangi sitoetoe. Moeda hoeni adong pe na dores, ma- 
nigor dipamanat halahi ma, ampot bagi adong moesoe 
na ro. Haroe pe nada oendj(»eng halahi mamoloes ha- 
rangan, anggo di.hatiha i, madoeng halahi songon dia 
Toengga ni Hapoer Besteng na mamboto pangalaho 
ni harangan, angke mamoeloes do diboto halahi pa- 
ngalaho ni lohoek-lohoek dohot sora na tarbege di 
tombak sitoemaloen i. 

Moeda tarpaida indege ni binatang, nada be dipa- 
rantap-oelangkon halahi patangkassa, sanga na indege 
ni binatang panjoro, 'songon i ma halahi mardalan 
laloe toe na goeling mata ni ari, mansadi lambok pa- 
matang i hara ni ngoeas dohot halelena. 

Di bagasan harangan santoempoek adong ma di si 
tano na hornop asa dalan-dalan na menek pe tarida 
rna, songon dia dalan-dalan toe gasgas na tinggal sa- 
taon. 

„Angkang!" ning boedjing Nai Mandoegoe Porang: 
,,Api ni 'se do indon, betak halak na mangambat hita 
do i,'' ning ia laho ditoedoe ia soerpoe na laing mar- 
boeal-boeal. 

Hobar nia i nada dialoesi si LiHan Lolosan, salakoe 
dipatangkas-tangkas ia asa^noendoek-oendoek ia pa- 
manat pangalaho i, songon dia ia andjing parboeroe 
na magoan indege ni oersa na nitoeloesna, mangam- 
boer toe djae, miangaloempat toe djoeloe manganggoi 
indes;e ni oersa- boeroeanna. 

„Sannari ma hoeboto!'' ning si Lilian Lolosan: ,,San- 
tongkin on dope adong haiak di son maradian, lakna 
di son ma halahi mangan arian." 

„Biasi xLiboto ho?" ning boedjing i marsapa. 

„Ligi ma doehoet-doehoet on madoeng marbalik 
djoegoehan ni halahi. Bo, indoe pajak pisik-pisik ni 
indahan!'' ning ia laloe ditoedoe ia. 

„la 'le soegari adong ma lobi indahan ni halahi, 
hoem sangaoem pe anso 'dong doma daon ni tang- 
koerapar,'' ning Sitti Bajani laho dironang ia toe 

harangan-harangan i, ampot adong hoerkoer na niam- 
boengkon ni halak na mangan i. 

„Anggo halak na maradian i di son nangkin, adong 
do opat halak/' ning Nai Mandoegoe Porang. 

„Bi3si diboto ho?" 

„Tai indon bo indegena, aropkoe na godangan bajo 
i sangkiboel, angke na djarbangan indegena!" 

Dipaoendoek si Lilian Lolosan oeloe nia mangaligi 
indege i, laloe inangkoeling ia: ,,Toetoe do tehe na 
nidok mi, aropkoe indege ni Njioer Soendoeng di 
tonga laoet na nidohan i do on, soeada indege ni 
Palakpak Marrogang-Rogang^'ning ia marsianjang. 

„Ah, marsianjang dope ho 'ntong son^n on ma 
pardangolanna." _ 

^Madoeng tangkas hoeboto, anggo halak na mamo- 
loes na dispn i, nada [markoti taoeken siparboeroe/' 
ning si Lilian Lolosan. 

„Nada siparboeroe i, sak ni rohangkoe na mangam- 
bat hita do i, soeada Tjake na nidok ni halak i." 

,,Nada, ligi ma hajoe n^a~ polang on, i ma na sanda- 
ran ni sinapanglni halahi, angke indon ma bo pajahan 
ni pantat ni sinapang i, andjing parbperoe i di son 
ma modom!" ning si Lilian Lolosan laho ditoedoe ia. 

„Toetoe ma tehe i!" ning Sitti Bajani laho kehe ia 
toe lombang mandjalahi aek. 

„Mate ma aoe 'le angkang !" ning Sitti Bajani ma- 
nganggoek marlodjong sian roera, taroe matoegapar 
doma, asa didjombai ia si Lilian Lolosan, boti hoemi- 
tir hara ni biarna. 

,,Oelang ho mabiar, aha diida ho di si?" 

„Ligi ma binatang na lomlom an ro ia toe aoe, be- 
tak panjoro do i." 

Djongdjong si Lilian Lolosan mangaligi asa dipatik 
ia pestol nia adop lombang, doeng torang ma diida 
ia nada lakna binatang harangan, maagkoeling ma ia: 

„Oelang ho mabiar, andjing parboeroe do i. 1 pe pa- 
inte ma aoe di son santongkin so hoeihoetkon, anso 
taboto dalan.'' 

„Nada poeloek aoe ditadingkon ho." 

„Hoem olat ni harang an ind o e pe a oe, anso hoeta- 

tap bagi na donok dodi si parboeroe i/' 

„Oelang ho lolot ba, mabiar do aoe/' 

„Nada i, sigop pe aoe ro, tai oelang ho morot siati 
on/' ning si Lilian Loiosan laho marlodjong mangi- 
hoetkon andjing i. 

Nada sadia lolot ia na p^.ihoeMhoet panangga i, ma- 
noeat ma la toe roera, laloe toe sada batang aek. Di 
topi batang aek i niancnU^oes lakna batang ni bargot, 
bo dironang ia toe gindjang bagi adong na niagat. 

„Onak ma i!" ning roha nia, laho manaek ia di sige 
ni bargot i, angke adong do diida ia bargot na niagat, 
taroe mandodori doma aekna djabat maranggil ga- 
roengna., ~ 

Sada bajo na dompak mangalkali di bariba, tang- 
kas do mangida si Lilian Loiosan na mandangkit i, 
asa disisipi bajo i ro toe toroe ni bargot i, laloe mang- 
koeling ia: „Ho ma hape na pataroes-taroes agaton- 
kon, i pe midjoer ma ho sian i, anso hoepanalbang to- 
lonanmi/' ning ia dongar-dongar. 

Mambege sora i, tarsonggot ma si Lilian Loiosan, 
laloe manaili ia toe toroe, asa tarpaida ma di sia, sada 
bajo na togos, oeloena bolon, bitisna toemboer asa 
botohonna marbanir-banir, di tanganna tjaka lading na 
rantos sitoetoe. 

„Sambang ma iba lakna baenon ni bajo an," ning 
-roha nia, laloe mangarohai ia, sanga dia doma aloes 
toe bajo na— moeroek i: „Oelang-bo moeroek da om- 
poeng, na liloe do aoe; baen na hoeagan do on nang- 
kin dalan toe langit!'' ning ia. 

„Ah, paoto-otoonmoe ma aoe lakna, na giot bontar 
ma oboek niba. Patiboe midjoer sian i, oelang hoe- 
saratkon ho matoerdeboes toe toroe on.'' 

Moer mabiar ma da doli-doli i mangida bajo iik 
manjoeraka i, laloe midjoer ia toe toroe: „Keta hita 
maroehoem toe adopan ni radja, hape ho ma na pa- 
naroes i. Na lolot ma sai hoemolos loenggoe-loenggoe 
on, sasadia goelo dohot tanggoeli na marmagoan, ho 
ma lakna bajo pandjemoet i." 

Mangido sajang ni roha do nian si Lilian Loiosan, 
dohoi mangido djora di bajo paragat i, tai nada mar- 

djaot salakoe dioban ia do maroehoem toe adopan ni 
radja. 

Tar doea tor nari sian batang ni bargot i adong ma 
lakna sad.a h(»eta, anggo nada doeng di topi ni hoeta i 
iba, nada binoto na adong djolma di si, angke dalan 
toe^si taroc margeldok-geldok, manangkpk manoeat, 
tai bodik niata niba mangida djeges ni hoeta i. Dja- 
roe pe hoem opat bandjar do bagas di si, djop do 
roha mangidasa hara ni simpan ni pandjamana, asa 
bagas i habahatanna martaroep idjoek, mardorpi papan. 
Alamanna ias, sangkamata pe doehoet nada adong na 
martoemboer, songon i moese parikna tiris, asa ganop 
bagas adong koboenna na marhandang sirat, hoem 
roehoet pantjalongan ni lalat di hatiha tarsosak, asa 
pamboeatan ni boeloeng, ambaen panganan toe saba 
di hatiha markara. Satekoe sonang mata niba manaili 
di hoeta i, longko-longko sanga boestak-boestak pe 
nada adong di si, salang deret panganon di alaman i, 
nada pola iba magigi mangansa, dibaen sinaias ni 
alaman i. 

Mandersa na djongdjong di topi ni aek godang i^ 
bia ma na pespes, boti ias. Tola ma ba nidok, pa- 
ngisi ni hoeta i torkis, boti.toemboer siboekna, oempe 
sangkiboeng na morong-orong. Moeda nipamanat si- 
toetoe djolma na mian di hoeta i, nada adong na 
soen kajona, nada moese adong na poran dangolna,. 
salakoe dosdos songon simaroenap-oenap. 

„Nada markcti taoekcn na bisoek radja na di hoeta 
on," ning roha ni si Lilian" Lolosan mangida sinaiasan 
dohot pangatoer ni hoeta i; mari-ari doeng bolkas ia 
toe alaman ni bagas ni radja i. Haroe pe di barando 
ni bagas i, nada adong barang na godang arga, asa 
gambaran pe nada adong na marpalitan di dingding, 
tai laing djop do roha mangidasa; angke bangkoe na 
marbandjar disi nada na binaen ni bangso na leban, 
karosi hotang bope na hoem nidjalin-djalin adong do 
di bagas i, habaoenan ni halahi na di hoeta i. Di 
djolo ni bagas i, adong sada sopo-^odang^-^ijoegoek- 
djoegoehan ni na mora-mora, mangkobar adat dohot 
oegari, parmomosan ni poestaha dohot roedji, pang- 

gantoengaii.ni ogoeng dohot deal, pangatahan ni gor- 
daiig dohot gondang. 

„Targompang hanioe lakna nangkin djoeroetoclis, 
di ranto ni Loeboek Paoe an, atehe?'' ning radja ni 
hoeta i, na donipak ro sian bagasan, laloe dipadonok- 
sa toe si Lilian Lolosan. 

A4ambege hobar ni panampoek ni hoeta i, tarka- 
njongnjong ma doli-doli i: „Aha nia loeani baen na 
binoto ni radja on aoe na targompang, biasi diboto 
ia aoe dioeroetoelis, so oendjoeng hami padoempang,'' 
ning rcha nia. 

„Ale Toengkot Radja!'' ning radja i moese marli 
doeng: „Anggo doli-doli on nada marsala, asa nada 
na nioentil nia manaroes agaton mi, boti pe nada da 
bo diboto ia sapandjang adat, nada tola manaroes, 
anggo doeng hos mata ni ari. Tai dia do ia toetoe, 
baen malena do pangilalaan nia, anso pirta~ra ia ma^ 
naek bargot mi. Ho pe diboto ho do, moeda pola ma- 
njiak sioebeon, djama goepak, djama lading pe na ba- 
enon ma, saratna dapot panganon. Aha de he baen na 
so marnasobal aoe manoetoeri hamoe, anso ringgas 
mambaen. Haroe didok hamoe pe hoehoel aoe na so 
marmanoek-manoek ni ompoe toe hamoe, nada hoe- 
pardoelihon i, saratna ringgas hamoe mandaram tar- 
gan torkis.'' 

„ Toetoe do nian djanami na tadok i, tai on aniong 
dipaoto-oto. ia aoe, anggo ning roha ni bajo on, taroe 
na pipil poesot do iba,'' ning bajo paragat i. 

„Dia ma baen na nidokmoe soiigx)-n i?" 

„Nangkin taida, didok ia na niagan nia dalan toe 
langit bargotki/' 

„Bo, on dope lakna diboto ho, sasoedena hadjol- 
maon, na niaolan dilalasa mangokoe hasalaan, salakoe 
sanga songon dia bisoek, laing diloeloeisa do i paloea 
ibana sian hasalaanna i. On pe dok ma ni djolo toe 
dapoer, anso nipaoeli panganan ni doli-doli on, baen 
madoeng male ia hoeida." 

Doeng i oedoer ma bajo paragat dohot doli-doli i, 
kehe toe bagasan laloe mangan. Di na mangan i nada 
tarbondoet doli-doli i indahan i, angke sobot do pa- 



25 

ngilalaan nia di aroe-aroe i: „Mangan iba 'ntong, ba- 
gi na doeng tangkoeraparon do dongan di harangan 
an/' ning roha nia asa mamoeloes djongdjong ia, la- 
loe kehe moelak toe kantor ni bagas i. 

„Homang sitoetoe do aoe radjanami, sanga aha ba- 
en na tatooto aoe na targompang di djoeloe ni loeboek 
an," ning si Lilian Lolosan adop radja na bisoek i. 

„Anggi doli-doli!" ning radja i marlidoeng: „Hoem 
hoeida ho nangkin, manigor tarpaida di aoe adong 
lohot loemoet di badjoemoe. Hoetanda sitoetoe do 
loemoet i, na marpalitan di batoe dohot tobingni aek 
godang an, anggo aek na asing nada songon i tompa 
ni loemoetna/' 

,,Bia moese baen na taboto aoe djoeroetoelis?'' 

„Anggo i na niomo do, hoem di linipoer ni djari- 
djarimoe pe nipam anat^^jiiajnio to, n a da 'dong simba- 
Hkkon ni na manjoerat baenonmoe, boti pe ligi ma 
di oedjoeng ni djari-djari mi, apala di sitoealang i, 
laing hondal dope tinta, aropkoe momop ho napota- 
ngin manjoerat.'' 

„Ah, toetoe do lakna na nidok ni halak i, anggo 
djohna na bisoek, na soede do intehononna, asa na 
saotik pe toek nia gabe hatorangan dl ibana, moese 
na songon radja on ma lakna, na nidok ni halak na 
songon Schoilok Holmes. Soegari halak hami pe lak- 
na baja, adong do na songon halak Eropa torang ni 
oetok-oetokna," ning roha ni doli-doli i. 

„0n pe 'le doli-doli na poso roha, kehe ma ho toe 
sopo godang an, baen ari pe na potang ma, intjogot 
doma i palaloe pardalanan mi, hoesoeroe partaroe pe 
ho patidahon dalan; angke hoeboto do ho na hloe 
laloe toe banoea on, na tarajak giot manggilohon bo- 
roe," ning radja i moese. 

la taringot di Nai Mandoegoe Porang, panading ni 
si Lilian Lolosan, madoeng laing djoegoek tondo mar- 
toengkol isang, di gindjang ni batang ni hajoe na boe- 
roek, di toroe ni mali-mali, na roemboen di gindjang, 
na sae di toroe, painte haroro ni bajo pangoli i. Ang- 
go ning pangarohai nia, nada pola sangkinidop nang- 
kan moelak ma si Lilian Lolosan mangalap ia; tai aha 

Jakna hape, madoeng djabat loesoet sidoemadang ari, 
laing so moenibol do si Lilian Lolosan toe harangan i. 
Haroe pe mangarar gindjang ia pio-pid, aha soeada 
na mangaloes, salakoe mocr mamolngit do harangan 
silongon-longonan i, boti moer ma lolot nioer magolap 
asa moer mabiar ma anak boroe na poendjoeng i: „Di 
ari na saborngin on ma aoe lakna mago maroboer di 
tonga tombak sitoemaloen on!'' ningroha ni anak bo- 
roe i, laloe djongdjong ia mardalan mandjoedjoer pa- 
moloesan ni si Lilian Lolosan di na andos potang i, 
tai laing so padoempang, moer iiloe do ibana di go- 
lap ni ari, laloe dipasada ia djoegoek di balik ni ba- 
nir ni hajoe, dibaen dihoeatkon tangan nada be ni'da. 
Pio-pio pe nada poeloek ia, mabiar ia ampot tarbege 
sora nia di babiat sanga baragas na mamoloes. 

Di namarajak tonga borngin, markalisoengsoeng 
ma haba-haba asa hoemoetoek ma batang ni hajoe, 
djabat tarbege sorana songon sora ni mariam. Hajoe 
na godang-godang dohot na hintjat-hintjat' na doeng 
maroemoer marratoes taon, di hatiha i ma mangkarobo 
laloe dilaoskonsa sasadia andor na maralitan, moese 
na sada maninggangna sada, djabat songon na lipoeng 
harangan i. Santongkin nari di poedi ni i, soeksek ma 
hilap mambiar-biari sagoernan na hoemosa, harana san- 
tongkin ma dipatorang ia harangan rimbo raja i, asa 
santongkin nari ma golap. Hilap na dosik i, manigor 
djalop do diihoetkon sora ni porkas na manjoro, djabat 
hoemoetoek tano i dibaensa, asa oedan pe ro ma manda- 
hojoesongcn na nidceroeskon, boti dolok mangkagaja. 

Sasoedena binatang na godang, ha menek, babiat, 
oersa, babi, herek, bodat dohot na leban, tarbege ma 
sorana, harana sasoedena binatang 1 mabiar, halahi 
giot mandjalahi inganan na soemio. 

Nada be da diboto boedjing na madangol ni an- 
doeng i baenonna di golap ni ari i, boti parabiton 
nia madoeng loepoek, mantjot markeroet doma hoe- 
ling-koeling i, tai aha nidok angke nada be tarorotkon; 
gabe hoem toe Toehan doma dipasahat ia paroentoe- 
ngan nia i,~na tarpasoeroeng tarpalobi, na taramboe- 
ang toe harangan rimbo raja. 

„Sada kopal na margoar Dolfijn na maroban miak 
tano sian banoea Amerika laho toe poelo Hindia on. 
Patoemonaan ni na marlajar i, taroe matoetjiki dope 
hopal i songon dia oenggas na habang, laloe toe 
Manila, sian i mamolatak ma ia manodjom 1oe Poelo 
Soematara on, haroepe ro ombak marbaloen-baloen 
nada i diantoeskon ia; tai hoem donok ia toe poelon- 
ta on manigor mangkoeling ma kapiten Hansen: 
„Djimaf' ! ning ia. 

Mamoeloes marsidjama na toepa di tanganna ma 
halak hopal i, taroe nada binotosa tangkina. 

„Poelo! poelo !!'' ning sada mataros ro marlodjong- 
lodjong. 

„Stuiirman !" 

„Kapiten !" ning sada toean laho paoendoek oeloena. 
.„Pareso ma sanga toetoe adong tarida poelo," 
ning kapiien i laho manoengkol ak. 

Manaek toean stuurman i toe gindjang asa dironang 
ia toe Poerba dohot toe Pastima, laloe mangkoeling 
ia: „Poelo madoeng tarida!'' ning ia laho ditoedoe 
ia toe Pastima. 

Sadia dao nad ?" ning kapiten na djongdjong painte- 
hon i. 

„Doea dolok madoeng tarida !'' ning stuurman 
manaropong i. 

„Sadia dao nari ?" 

„Lima bolas mijl kapiten!'' 

„Jacob !" ning kapiten i pio-pio: 
Pastima !" 

„Ombak nada taralo kapiten, iaoet 
manaek !'' ^ 

„Stuurman !" ning^ kapiten i marbal^k. 

.Kapiten!" 

„Lot!" 

I750*/V\ kapiten!" 

„Sadia"?- ^__ 

„Laoet on manaek 750 M. kapiten!" 

„God ! " ning dongoes ni kapiten i. 



na 



.Pabelok toe 



on madoeng 



28 

„Piet!'' 

„Kapiten !" 

„Di dia do ho?" 

„Dison kapiten !" ning Piet dompak rhangarkari tali. 

„Patiboe paidjoer sikotji !" 

„Iabo kapiten !" ning si Piet laloe manganiboer ia 
mangarkari sikotji na gantoeng. 

„Siap soede!" ning kapiten i laho toedoe toedoe 
-tanganna. 

„Dolok kapiten !" ning stnurman ro donges-donges 
hosana. 

,Mahoea?" 

,,A1apoeltak kapiten !'' 

„Sadia dao?" 

„Hoesoehat djolo kapien !" 

,,Madoeng he?'' 

„Boer !'' ni ng sora ni tano n a marliaaerapLmadabne-.- 



toe kopal i. 

„Api!api!!" ning soerak ni halak na di kopal i, 
laho maradoe toe aloean. 

,,Pompa!" ning kapiten Hansen, 

„Nada margoena, miak tano madoeng gor!" ning 
aloes ni halak nopal i. 

. Santongkin nan poentoeng ma kapal i, i ma di na 
25 Augustus 1883. 

Nada hoem kopal na sada i na harom di tonga ni 
laoet; tai sasadia paraoe, sikolet, sikoenjar dohot pin- 
tjalang na martoengkapan asa manamboes djolma na 
malongas angin sipoerpoeron, adong na mate diting- 
gang hajoe, adong na mate didondoni tano na mator- 
gan, adong na mate mogap dibaen aek laoet, songon 
di Anjer (Residenan Bantan), nada hoerang sian na 
2400 djolma na mate mogap, hara ni aek laoet na ma- 
ngah'ndak toe darat. 

Dibaen di hatiha i ma da Goenoeng Karakatau ma- 
poeltak, doboer-doboersorana songon dia sora ni ma- 
riam sidjagoer, tarbege di salonggom ni poelo-poelo 
Hindia on. 

Mambege sora na doboer-doboer i, tarpasoeroeng 
tarpalobi dope pangilalaan ni Sitti Bajani, anggo na 

roha nia na giot marsidoengi ma Tcehan di tanoon, 
asa djongdjong djoegoek donia ia di banir ni hajoe i 
mangandoeng sip, moese toe Toehan doma dipasahat 
ia pamatang dohot hosa nia, anso dalan taroban ia 
dorna parkantjitan na so tanggoengon ni djolma ma- 
noesia i. 

Di na marajak torang i ari asa haboer-kaboer dope, 
diparkaja-hajai ia ma djongdjong sian djoegoehan nia, 
iaho mardalan ia lambat-lambat mangkaliangi dolok 
dolck i; tai hara: ni haranganna na lobi pot-pot, boti 
na bahat roemboen-roemboen, gabe seen ma dilala ia 
lodjana' na mardalan i, hoehoel maradian ma ia di gin- 
djang batang asa dipaingot-ingot ia pardangolan nia i: 
„Ia Me madoeng . mardjaja sitoetoe ace, na so mana- 
ngihon adjar poda ni damang dainang i. A|j/songon 
on ma lakna baja dibaen Toelian, oeho.eman ni halak 
na manggagai hobar nf ama. inana, salang di tano on 
songon on ma parkantjitanna moer ma moese doeng 
di padangJVlahasar. Moeda niingot antong pangoesa- 
jang ni inang niba sian menek, bo doeng magodang 
iba, oelang be paoelak mama, hoeni. hata nia nada ni- 
tangihon, patoet ma aoe ditinggang parkantjitan na 
dokdok on," ning roha nia manjolsol, asa por sitoe- 
toe ma roha nia giot marsoeo moelak dohot in-arngna- 
na toeaboeloeng, baen sannari hoem ia doma djolma 
di tonga ni tombak sitoenialoen, boti dao sian banoea 
ni halak. 

Tai haroe pe songon i mandok maoeli ate dope ia 
di Toehan na tomompa tano dohpt langit, baen tar-- 
painte ia dope torang ni ari. Anggo halelena dilala ia 
nada be na boti-boti, baen madoeng djabat sadari sa- 
borngin oempe aha na mamoloes di tolonan i; tai ha- 
roe pe songon i toeboe do di roha nia: ,, Toehan nada 
mangkaloepahon di na nidjadihonna, dibaen i nada 
pola dipatola ia aoe mate tolbok haleon di harangan 
on," ning roha nia, . 

Doeng dioelak-oelak ia mandok songon i di roha 
nia, adong ma toemogar pangilalaan nia, mardalanma 
ia range -rango, toe siambirang toe siamoeff mandjala^" 
hi ampot adong danon ni hajoe sipanganon, jaj^ha^ 

soeada na adong tarpaida di sii na lajak tama pa- 
nganon. ^..^^^^^ 

Dompak songon i tarpaida^Tma^di Sitti Bajani adong 
sada bajo moende-oende di harangan i rangok-rangok 
matana: „Bope na djolma aha adoe, mana so hoepa- 
rajak/' ningroha nia laloe dipahipas ia manopotkonsa: 

,,OIo baja! nada hape na moeda roha nia di aoe, nada 
lakna ditadingkon ia aoe ditonga ni tombak sitoema- 
loen on," ning roha nia laloe didipoek ia marajaksa, 
asa pio-pio ia sagogo nia: „Angkang radja ni anggi- 
m oe, niaj:$peo__dojie hita hape, — aftggo-na-T^^itgktre^ 



mate di roebaton on ma aoe saborngin on/' ning Sit- 
ti Bajani, laho digopa-gopa ia karani i djana tangis 
marsiloeloeton halahi nadoea. Lakna dibaen mogaasa 
godang ni roha halahi na pasoeo i, boti pamatang na- 
da be margogo, bo tarkinos ma da Sitti Bajani, pajak 
di djolo ni si Lilian Lolosan. Hoeroem i bontar songon 
piandjang doea poeloe, bibir i pe nada be marmoedar, 
poelik mata marboentjilahan songon dia na giot long- 
kis: „Anggi, na so hoeparmoeda sajang, ditadingkon 
ho ma aoe lakna di tonga tombak sitoemaloen on!'' 
ning anggoek ni si Lilian Lolosan asa dipamanat ia, 
toempol-toempol doma hosa di indora i. 

Dompak di hoeta, djutdjot do dibege ia dihobar-ko- 
bar halak, daon ni na tirtomos nibasbas dohot boe- 
loeng rata, dibaen i ma mamoeloes do nian ditalpok- 
kon ia sanranting boeloeng rata asa dilontjingkon ia 
toe patna dohot oeloena i; tai aha pe soeada mardjaot. 
Oipataing ia santongkin moer-moer so manggoelot 
be, salakoe madoeng laing boentang songon moit. 

Madoeng ro di son oentoeng na boeroek, madoeng 
lakna maroboer siadosan na larnbok na basa i. Ah, 
aha ma djaotna aoe mangoloe, angke nada be i nang- 
kan na marsonang ni pangarohai. Horoe pe manam- 
boes dadaboroe di gindjang portibi on, anggo di aoe 
na hoem silandjang oboek do goar ni i; dibaen nada 
i angkan na adong, songon denggan ni roha ni an^- 
gingkoe na lambok pangarohai on," ning roha nia laho 
manetck iloe sipareon. 

„la moeda moelak aoe toe Padang Sidimpoean, 

songon na so hantoes iba antong, boti betak ita doeng 
bino'to nl haiak do na hoegilohon ia, sannari nada be 
niida, gaboek so tartoehas ma i aoe nadoeng raamoe- 
noe djolma asa nihoeroengkon donia iba di hoeroe- 
ngan golap, poelik tarboeang toe Mangkasar. 

Antong gonan ma aoe mamoenoe diri, anso rap ma- 
go maroboer di tonga ni harangan tombak sitoemaloen 
on hami na doea," ning roha nia laho djongdjong ia 
asa diahap ia pestol nia giot niangongoinsa. 

Pestol i madoeng laing tiop di tangan siamoen, sa- 
rago mata nia sor manot jiotLtoJanan ni Sitti Bajani^ 
bagi madoeng toidoes ma hosana i: ^^Hoem soeada na- 
ron anggingkoe na djopbasa on, santongkin i ma do- 
toer sora ni pestol on, ning roha nia., Bele-bele so- 
ngon i, tarbege ma di sia sora ni na matoesasak; bo 
ditailihon ia toe roera, tiape lakna adong.disi mata 
mata ni aek na haroear sian tobing-tobing: „Onak ma 
i!" ning roha nia: „Anggo laing tarbaen dope maroe- 
saho, nada iba tola mamoeloes mandes. Salang di 
oegamo pe adong do tardok; nada tola iba manigor 
mamoenoe diri di adopan ni Toehan, anggo laing tar- 
baen dope maroesaho, boti pe sanga ise na momo 
heal asa na hoem painte panggorak ni Toehan, i ma 
na masoek toe na hoerang roha: Dibaen i ma anso ta- 
ma iba painte panggorak ni Toehan, angkon doeng pe 
iba oempamana di tonga ni laoet, hoem aek dohot la- 
ngit doma na tarida poelik ombak doboer-doboer,'V 
ning roha nia laho djongdjong ia: „Ehi bagi nada hoe- 
ida annon taldoes hosana i," ning roha nia moese la- 
loe dipadjoegoek ia. 

Moehk moese roha nia: „Padiar ba nangkon hoeida 
taldoes hosana, saratna hoebaen oesahona," ning ro- 
ha nia moiese asa dipapir ia roha nia, iaioe kehe ia^ 
toe lombang laloe ditalpok ia boeloeng goembot na 
toeboe di lamboeng mata ni aek i. 

Hoem doeng tartaho^ i^ aek i, marlodjong ma ia 
toe dolok, taroe dnnges-donges hosa nia, sasadia 
aek i na marsampak-sampak, poelik ganop tongkin 
ia sangkot di doert-doeri; tai haroe pe songon i laing 
toek dope sandorngoek nari asa ditetekkon ia ma i 

da toe bibir ni Sitti Bajani. Dipaiiite ia santongkin 
r.ari, mabaor ma aek i toe pamanganna asa songoii 
na torang ma saotik bolijna, inoe'se dioelahi ia san- 
tetek nari, moer r^ira ma bibirna botr manggoelot. 
Bo dilodjong ia moese toe roera mangalap aek i laloe 
disoeapi ia. Nada djabat sangombas doeng i tarkalak 
ma anak boroe i laloe djoegoek; ,,016^iTggr na lam- 
bok mar|idoeng!" ning karani i inangkoeiing, nada 
diboto ia dohonon nia. , * 

Manalii Sitti Bajani asa diapoes ia lioduk nia laloe 
mangk(5eling ia asok dohots.ora na marporo: „Mate 
raaaoe lakna dHiarangan on!" 

.„Papir ma rohamoc" ning karani i. 
. „Lambok hoelala pamatangkoe"; ning Sitti. Bajani 
. laho mangoensandar ia toe batang ni hajoe.na godang. 

Dompak songon i, tarbege ma di halalri sora rii 
oenggas dotjit-dotjit asa rnangamboer-amboer siaii • 
dangka sada toe dangka sada. 

„LJgJ '^^ binatang na me'nek an, laing dilehen Toelian 
do hangoloean di sia, nioer ma toe djolma inanoesia. 
Oil pe pasonang n)a rohamoe!" ning karani i laho 
dipoloek ia tjakoe nia, hara ni sompitna pangilalaan J 
nia. Bo, na so niambang-ambang tardjama ia na tar- 
dajoek sangkimpai: ,,Anggi na so hoeparmoeda sajang, 
hape lakna adong indon. taroban aoe ambaen daon 
ni tangkperc\paf^/^^ ning ia laho disoerdoehon ia tuc 
fangan ni Sitti Br.jani. — ^ 

Dipatogar anak boroe i pamatangna, laho djoec;oek 
I'baaa mandjagiti^a laloe dipangan ia, salakoe.molkoet 
donra dilala ia daina, doengi tangkas ma ditanda ia 
tiang, bohi nia pe marmoedar nia. Aha dope moga 
ni roha ni halahi na daea nada na tarpabado-bado, 
djabat rap manetek iloe ni halahi asa marsisoejoep- 
soejoepan di tonga tombak sitpemaloen i. 

„Sanriari mare ma tapota harartgan on anso laloe 
hita toe dalan na lidang", ning bajo'na posoboelocn'g i. 

„Iabo, pamatangkoe madoeng togar sitoetoe hoelala, 
mari-ari doeng oa minOem i." 

Doeng + mar4ai.an ma halahi, martor mangarobaen, 
manangkok manoeat. Di tong^a^dalan i,. dihpba,r{con 

si Lilian Lolosan ma pardalanan nia, na laloe maroe- 
h'oem toe radja na di hoeta Saba Taroetoeng i. 

,,Borngin i di dia do ho?" ning Sitti Bajani. 

,,Hoem sainon do ari, djolina., pe madoeng mgrla- 
goet toe niandersa soembajang kotoe magorit, na 
manigor hoedipoe4c ma toe ingananmoe na lioetading- 
kon i." 

„Moese!". 

„Hoedapot nada be di si ho!" 

„,Doeng i moeialc:iio toe hoeta i ?" 

„Nada; tai laing djoegoek aoe di toroe ni mali-ma- 
li, na roeniDoen* di gindjang na sae di toroe i." 

„Nacla. lakna didjalahi ho aoe?" 

„i-ioelodjong do toe- djae, hoelodjong toe djoeloe, 
mantjot sangkot pinggolkoe di doeri ni lada-'tada nada 
hoeampirkoii, laing hoerintgl^k'on songon i." 

„BiasJ nada.pio-pio ho?" 
■ „Na lolotari aoe doiik-dorik, oempe aha na manga- 
ioes. Salaj^g sora nada' 'don| na binege di harangan i, 
sjijibalikkon ni sora ni oe-o,rig-oeong." ,,^ 

„Dibege ho sora ni oeong-'oeong i ?" - 

„01o, tangka§ do l;ioebege, -songon .na donok do 
hoelala di lamboengkoe; tai mambege",i|faroe mangaros- 
rosi doma hoelala ate-ate i, manetek iloengkoe so 
hpeboto." 

„Aoe pe^Jioebijge do i. ^ropkoe nada ..sadia dao 
anggo songon i ingananta, hoem harani na moelak 1 
do ho toe hoeta na nidok mi, baen na so dapot ho aoe," 

„Nada dabo moelak ao&; tai laing di harangan i 
do ao^, saboxngin on." 

„BOt an|png dohot do ho manaonkon pardangolan 
songon na fipetajOtikon i?'' 

„Ahaimbarna, oieruQ^^samoentjit basoeroengannioe," 

„Antong, na so modprn do ho saborngin on?" 

„Oempe sam'pitpit." 

„Inda be 'ntong damoelna be i, soegari" rap hita 
na doea napotangin, inda romia do 1 roha niba. 
Aropkoe diagan ho bagi na doeng disoro rii|,^yia|e,iTioen 
aoe, atehe,?" . \d . t^ . 

„Baeri na! so morot pe aoe sian tofoe. nr mJli-fUtiH 

i, na hoem painte ari torang doma mangaligi indege 
bagi adong.'' 

„Oelang hita djolo mangkobar, bagi tarkoerintjir 
iba annon margoelang-goelang toe lombang an !" 

„Hepoet doho lakna mamoloes on T' 

„Nada he mabiar iba songon on ma lioeng ni bire, 
botkhoem batoe rosak do hoeida on toe toroe an." 

„Tiop ma tangankon sabariba, anso marsirais hita- 
Oelang ho manaili toe toroe anso oelang gamang, da!'' 

Manaili Sitti Bajani toe bariba: „Nada he tarbaen 
sJanJiLdoeJ'' ning ia laho^lt^edoeHa:'^'^ 

„Nada tarboloes i, boti na daoan i, gonan ma laing; 
bire on taparsiraisi, nada i pola da roentjoer ho 
hoebaen !" 

„Antong, djadi!" 

Doeng laloe toe na hornop i, dipaloea Sitti Bajani 
hosa nia: „Daboe rohangkoe", ning ia laho markoeih. 

„Andap oelang hara ni arsap i, nada pola songon i 
pardangolanta napdtangifi'\ ning si Lihan Lolosan: 

„Mangompot ma ia manjaraka, hoem baen bargot 
nia I. 

„Na denggan ma roha ni radja na nidok mi !" 

„Soede halahi na di bagas i, oempe sada na so 
tama." 

„Dohot nadaboroe i ?" 

„01o, tai huem ro aoe, hapoetpat ma halahi di 
dapoer i patoere panganonkoe." 

^Dioelning ho do na mangan i ?" 

„Hoem dais do hoedjama indahan i." 

„Di dia do doempang ho^ itak gaboer-gaboer i ?* 

„Di na mangan i, dipajakkon halahi sapinggan di 
djolongkoe. dompak holip mata ni halahi, hoeompot 
hoebaen toe tjakoengkoe doeangkamata, anso 'dong 
ambaen di ho daon ni tangkoerapar". 

„Toe Toehan doma ^ita pangidp iMiso laing tp/kis 
halahi/ 

„Na potang ma da hoeida ari on, lobas ho dope 
na mardalan on ?" " 

„Bia laboena, torang do boelan, boti ari pe deng- 
gan do, gonan ma tadatdati." 

„Madoeng da nian hoelandai padang-padang indoe 
tac'eken dolok ni Pargaroetan ma i." 

„Antong beka ma tadigal-digal !'' 

Laing dipoernoek halahi ma na mardalan di torang 
ni boelan, asa di na maningkos tonga borngin, bol- 
kas ma halahi toe hoeta na nitopot ni halahi: 

„Oengkap pintoe on, inang!" ning si Lilian Lolosan. 

„Horas tondimoe da amang, ma agoan aoe di ho na 
doea borngin on," ning Nai Lilian Lolosanlaho di- 
soejoehi ia sinoean (ocnas nia i. 



„Pahem^ang ma^a inang amak iTlnarhoeoban pa- 



roemaenmce." 



„Toeana ma da i amang," ning inangna i laho pa- 
hembang amak langkat: „Di dia do nangkin amang 
paroemaen ki ?" 

„lndi hoetadingkon di parik i, paima so hoealap !" 

Soede hobar-hobar ni halahi i, tangkas do dibege 
Sitti Bajani sian toroe: „01o baja, na lambok do lak- 
na namboroengki," ning roha nia, laho manaek ia 
toe bagas. 

„Torkis ho da maen, horas hami na ni dapotkon 
mon !" nine; Nai Lilian Lolosan, laho disirsirkon ia 
dahanon na gonop toe oeloe ni Sitti Bajani. 

Laing di tonga borngin i do, marroan ma na sa- 
bandjar i mangalo-alo boroe i, barang na dadaboroe 
marnapoeran, halak lahi pangidoepi: „Anggo on da, 
Dope dalan na maroetang hosa madoeng sala langka 
aoe," ning si Lilian Lolosan: „Soegari hoem pat na 
sala, pat nitiptip, tangan na sala tangan nigotap, on 
sap soede dohot imboeloe niba sala, i pe da roha 
moenoe kahanggi dohot kooem-kooem on doma da i, 
patoere-toeresa. 

„Tai i ma 'ntong djohoman ni kahanggi dohot ko- 
oem", ning halaklahi na marroan i. 

XIIL 

KOENTJAR-KANTJIR. 

Di na tarbakta radja djoegoek ma sada doli-doli 

di sopo podomanna, hoenr ditompana tarida do na 
tiboe rohana mardjeng, salakoe saotik marsak ni 
rohana inanigor manjanggolap do di ida ia tano on; 
tai moeda nipamaiiat pamakena ari-ari, manigor tangkas 
do binoto ia anak ni na maradong. Sannari bohi ni 
doli-doli on rnadoeng langan songon niare-mare na 
nipaspas, asa iiara ni i moer maiomlom ma ni'da oboek 
na djambak i. Tangan siamoen nia dipajakonsa toe 
oeloena, pamanganna bantjoet matana mangliidop- 
hidop. Santongkin nari djongdjong malfrana toe pin- 
tcjtr+ laho manatap asa lioemolos: „Nada ro ialakna!" 

Tai nada piga dan manigor adong nia na mamoeka 
pintoe i asa masoek bajo toe bagasan. 

„Bo ma ro ia!" ning rolia ni doli-doli na marsak i, 
asa djongdjong ia mangalo-alosa, moese rap djoegoek 
halahf nadoea^paadop-adop di gindjang parale hodong: 

„Na rohangkoe na doeng loepa ma ho di aoe di 
hatilia on". 

„Nada iioeboto sanga toe dia oedjoeng ni hata mi," 
ning aloes ni bajo na ro i: „Paboa ma di- aoe sanga 
bia paTigalahona." 

„Ssssili !" ning doli-doli i mangajak manoek rom- 
bajan na ro toe sopo i: „Kaokr' ning manoek i di- 
ramban ia: „Mate ho toe si dohot ho mangarsak iba;" 
ning doli-doli i. 

Bajo na baroe ro i oejnoerna nada be hoerang sian 
sambiian bolas tabn," na 'hintjat halakna, pamatangna 
hapadeanna, nada sai na mok-mok nada moese na 
njiang, di moekona i adong saotik tarlomlom hara ni 
na bona sinondang hi mata ni ari, tai nada ia na par- 
moeroek. Moeda adong na mangida ia, mari-ari na 
toemandasa, manigor por do rohana anso maraleale do- 
hot ia, hara ni bahat ni gondjakna boti na malo mang- 
kobar-kobar, na pintar' moese asa na tigor rohana.. 
Bajo doli-doli na marsak i nada be taroro4nsa so mang- 
koeling: „Na lobi lolot ma ho so ro na hoesoeroe 
pio i." 

„Biasi djabat doea no;H didok ho songon i?" ning 
bajo na ro i: ,Xakna loepa ho dihata ni soeratmoe 
na nisoeroe taroehonmoe di daganak i nangkin !" ning. 

Ja laho dipoloek ia soerat i giot niamasasa; tai ma- 
iiigor diantak doli-doli i. „Nangkon be basa, aoe do 
lakna na loepa." 

„Angg6 songon i do,-dok ma sannari aha do baen 
na pola markosa-hosa danak i disoeroe ho mangalap 
aoe? Adpng he angkon sannari nilodjongkon boroe i 
giotmoe? Nada he tarpainte ho ari potang? Dia do, 
adong he iia giot soerceonmoe aoe martendjoe, anso 
hoeparoear sipak roeham on, dok ma sannari!" 

„Oempe sangkiboel hona na nidok mi; indangkon 
be sapai aoe anggo songon i do panjapaimoe, nada 
adong hasaja ni i!" ning doli-doli i dohot sora na 
hoemitir. 

„Eh, marsapa pe nada tola, mandok pe nada raho. 

Pade ma da i, tai oelang be ho sai hoemolos/' 

nAh!" 

„Antong dok ma na di roha mi anso hocboto/' 

„Gonan ma aoe mamoenoe diri!" ning doli-doli i 
dohot sora na martorot-torot giot so loeas. 

Di na mangkoeling i doli-doli i songon i, hoem di 
sora dohot panaiii nia tangkas do tarida; dohot sitoetoe 
ni rohana na mandok hata i, asa sada ina nia i, ho- 
mang sitoetoe rohana mangida ia, asa inda sonang 
rohana mambege hata i: „Ning rohamoe bagi nadoeng 
tjotjet do aoe atehe?" ning doli-doli i moese, baen 
diida ia hoem homang sambing do sada ina nia i: 

„A ale sada ina! sili do i na di roha mi. Nada. 
aoe na botje-botje; tai sannari songon dia hoelaia na 
di topi ni tobing na lioeng aoe na di tano on, anggo 
songon i, inda gonanma aoe mate? Aha ma hasaja- 
na iba mangoloe, anggo margoar do iba boroe-boroe?'' 

Mambege hata i nada be mangkoeling sada ina nia 
i, salakoe ngangang sadjo ia asa dilipatkon ia sada 
bantal di parate i, laloe djong-djong ia mardalan-da- 
lan di sopo i oeioe nia mopeng-openg; Doli-doli i pe 
manigor diompaskon ia pamatang nia toe lage i moe- 
se gajang ia, tangan nia dipajakkon ia toe indora nia, 
mata nia bodik adop gindjang nada hoemidop. 

Santongkin i, nada be adong sora na tarbege^xii 
sopo podoman i, simbalikkon ni sora ni oedan dohot 

haba-haba na matoeboesboes. 

„Gaboek so adong i naboting sitoetoe mangarsak 
rohamoe, baen na pola songcn i hatamoe. Moeda na 
songon i bia pangantakkoe i di ho/' ning si Bingka- 
roeng laho djoegoek ia moelak: „Tai dohot goar ni 
parkahanggion, aoe angkon mamboto, aha dalanna so- 
ngon i rohamoe, dia solsol ni rohamoe, i pe dok ma 
di aoe! Dibaen anggo niing rohangkoe fiaroe pe hita 
nada na saama si^ina sitoetoe, anggo pangilalaankoe 
lobi dope songon i, baen sian menek hita laloe ma- 
godang laing na saparmajaman, dibaen i ma da nada 
be tama ho manoelakkon pahgidoan kon. 1 pe dok ma 
sannari, sanga aha na mangarsaK rohamoe, dia solsoi 
ni rohamoe'7 

„Nada margoena,'' ning aloes ni doli-doli i. „Hantjit 
ni rohang ki na lobi bpting, boti anggo ho nada pola 
mangarti ho disi, baen nada dope oendjoeng ro toe 
ho pardangolan na songon na hoetaonkon on." 

Na gandjil ma ho sada ina! ning si Bingkaroeng: 
^jHalak na so xa mandok hantjit ni rohana di dongan, 
i ma na djotdjot mambaen hahaila toe ibana/' 

„Bingkaroeng!'' ning doli-doli i laloe manaili ia do- 
hot mata na sor sitoetoe: „Hata mi songon na manje- 
Jet hoebege boti mambten mabile toe aoe/' 

„Nada aoe na manduk na so toetoe, na tigor tr.a da 
na hoedok i. Ho sandiri madoeng mamboto pangala- 
hongkoe dohot parrdhangkoe, bope na nidokmoe na- 
so tama na hoeclok i, anggo boti pe nada be hata si- 
anjang na hoedok i, asa nada gaboes. Aha ma hasa- 
jana aoe dipio ho? Sannari gonan ma hoedok di ho 
salam^^t tinggal, dibaen nada adong hasajana aoe laiag 
di son, angke hoeida parrohamoe songon di-a halak na 
soen sonangna boti nada oendjoeng manaonkon ha- 
inarsaiian, dibaen hoem songon i dope boeloes mnni- 
gor ra ma ho giot mamoenoe diri, mambaen liabibile 
toe sasoedena halaklahi." 

,,He, ning rohamoe, bile nia aoe mceda mamoenoe 
diri? iNa rohamoe nada podo he tama aoe marigo- 
m ni p e s 1 i ? Acq ko n song on„dia_dQpe-laki^-lmh^H^,- 
^:ns^» tama iba manadingkon tano on dohot hagiot niba?'' 

„Anggo hoeni hara ni boroe dope ba, nada podo 
lama niboloes dalan haniatean, na mambaen habibile 
toe JcGoem biak niba." 

,,Aha? nada gonan he iba mate, oenipado manaon- 
kon pardangolan na songon na nidok ni ende on: 
Madoeng nitampoel sibagoeri, 
Sagodang ni pargolangan; 
Madoeng tedak tangan marboeri, 
Diela halak pinggan pangananJ' 

„Eh, i do hape, tangihon ma anso hoedok di ho, 
ir*oeda diparate-atehon ho naron faoeken do i moelak" 
rohamoe. Ah, sada ina! baen na nisoeroe alapmoe aoe; 
anggo ning rohangkoe nada hoti baen na porsaja si- 
toetoe do ho di aoe; bopc aoe sada halak na so mar- 
liak margogo, taoeken na pos sitoetoe do i rohamoe. 
Tai sannari madoeg hoeboto, ho ma lakna sada djol- 
ma, na so ra mangalo marsak ni rohana. 

^Sannari, niocda toeng dipatoeloes ho do i nadiro- 
ha mi, taoeken gabe habilean ma i di ho di gindjang 
portibion laloe toe ari na parpoedi. I pe moeda nada 
dipaoeba ho roha mi, didok halak ma i ho sada ha- 
lak na sompit roha/' 

^Bingkaroeng! Bingkaroeng!!" ning doli-doli i: „Nada 
he diboto ho, sanga ise na tarantaksa hagiot ni rona- 
na, mangaloan dope i oempado celoebalang nadoeng 
oendjoeng manaloehon banoea." 

„Anggo songon i, biasi do laing dipadjerer ho ro- 
hamoe toe na djat, toe na so baenon ni halak lahi 
na marpikiran?" 

„Nada he diboto hc^ nadoeng maporantoe hahaila 
na toe aoe i?"* 

„ Biasi nada hoeboto, tai ho pe patoet do ditangi- 
hon ho na hoedok, harana dos do holong ni' rohang- 
koe di ho dohot di aoe. Hara ni boroe ra ma hogiot 
mambaen na so toepa, anggo laing adong dope ho- 
sangkoe sanga na songon dia sinadjegesna dohot si- 
namoraanna, nada pola so dapot hita i di ho. Bo, 
sannari ra ma ho giot dipaoto-oto boroe. On pe bo- 
roe dia do giotmoe?" 

Mambege hata i nada be mangkoeling doli-doli i, 

csa markoesor ia maroempe-oempe diparate i, tangan 
nia ditoengkolkon ia toe isang nia, oeloe nia gale, 
songon na so binege nia hobar ni sada ina nia i. 

„Hamarsahan ni djolma di tano on, nada adong na 
oeaiboting sian na adong gabe soeada, na mora gabe 
poejoet. Salang i pe nada tama dope mangagohon 
hosa iba, haroe pe ro na doearagam i toe iba, dibaen 
pantang ni halak lahi na mandele, salakoe bope na 
doeri laing nidjoegoehan, roemboen-roemboen nisoe- 
roek, lioeng niamboer. On, hoem hara ni boroe ma 
giot manoes hOv inda be 'ntong hodarna be i/' 

„Sada ina, nada lakna diboto ho, anggo hara ni si- 
nadongan dohot pangkat, nada aoe pardigil, bagia pe 
indangkon adong sahoelindan bonang tading sinado- 
ngan ni amanta i, saratna oelang ro toe aoe hahaila 
na songon on/' 

„Tai ma hoedok nangkin, anggo hoem songon i do 
pangalahona, lajak hapodoman dope i. Ning rohamoe 
naso hoeboto he lakna baen na nisoeroe alapmoe 
aoe? Sannari madoeng tangkas di aoe, ho ma sada 
halak lahi na parkepoet djana na pondok roha; dibaen 
nada tarpapir ho rohamoe mangalo marsak ni roha 
na ro toe ho, nada tarhaliskon ho pamatangmoe sian 
moesoe na saotik. 

Moeda ro halak lahi na djogal-djogal hoerkoer, 
hoem nitomboer manigor lambok, taoeken na so hes 
i be sanga na dia baenon, asa nada be i tarpartaoni 
halak na nidok ni i. On hoein~samoentjit dope ro toe 
ho hamarsaharrr manigor na ra ma ho mangalehen ho- 
samoe, mamoeloes toendoek ma ho. 1 pe na hoedok 
di ho, moeda laing dipatoeloes ho na d^roha mi, taga- 
mon ma ho hataon ni halak asa goarmoe moeap djo- 
bar. Oelang diambang ho gabe hasangapan asa hadeng- 
ganan haredjo songon na nidok mi.'' 

„Amma'anggia!'' ning soerak ni doli doli i laho di- 
tampar ia oeloe ni tot nia: „Na boting ma i hata mi, 
na mandok poda de he ho i di aoe, sanga na mamila- 
si aoe?'' 

,,P()eloek p.oe mcnaok hita i di ho mangihoetkon 
parkahanggionta, haroe pe go j a k r o h am oe, s_a r atjiAh o e- 

dok hata i di ho, dibaen hoeboto do anggo halak na 
asing, nada i nangkan na adong mandok hata na so- 
ngon i di ho. Sada moese baen na pola dipio ho aoe 
toe son, nada he anso hoedok na sian aoe? Boti pe_ 
angke hoeboto do, baen na pola ho gict niamoenoe 
diri; tai baen na so nipaingot-ingotmoe do na hoe- 
dok naoni. Laing di sopo on ma bo hoedok di ho, 
anggo doeng dongan nipalaloe hata i, moese taroe so 
ra ia mangolohon, aropkoe gonan ma niela soeroet, 
oelang moer rarat dibege halak ningkoe. Ro ho ang- 
kon na i ningmoe giotmoe, anggo soeada i nada ra 
iio ningmoe marbagas/' 

Taroe mamolngit dolidoli i manangihon hobar i, 
tangan hia markoetektek toe dingding i, oeloe nia di- 
pagale ia toe soehi-soehi marsisande, songon na so 
di si roha nia na mangkobar i. 

„Solo dapot i, anggo doeng dipaialoe hangalan i, 
nimmoe ma dompak i,'' ning si Bingkaroeng palaloe 
hata nia i. 

„01o, toetoe do i hoedok di ho songon i dompaki; 
tai hara ni i ma baen na giot ra aoe mamoenoe diri. 
Songon na hoedok nangkin, anggo sinadongan do nada 
hoeantoeskon i; tai bia binaen anak boroe' i ma lakna 
nangkan manaldoeskon hosangkoe. Angke, nada adong 
djohna na pade hoelala simbalikkon ni na sada i, bia 
hoebaen madoeng por sitoetoe rohangkoe. Madoeng 
disolong matangkoe anak boroe na sada i, madoeng 
inanggilo sitoetoe aoe. Soegari na tarbaen, marompak 
pe tano on saratna bolkas di aoe, tama do hoelala. 
Soegari na hoem mambaen hirim ni roha pe sannari, 
sanga adong na mandok baga-baga nangkan na dapot 
aoe, ma somboe rohangkoe. Tai dia he antoesan ni 
arop ni roha, anggo sannari nada be markasiaja. Nada 
be adong arop ni rohangkoe, dibaen i ma anso gonan 
aoe mago sian portibi on dohot hagiot ni rohangkoe." 

Dohot mata na sor sitoetoe dipanotnoti si Bingka- 
roeng sada ina nia na hoemolos i, laloe mangkneling 
i a: „ P r s i toe toe~1 akMroha rn oe ^^^^^ 

„Salang hoem mangidasa sannari por rohangkoe. 
Tai ma hoedok di ho, ra' do aoe mangalehen hosang- 



42 



koe panjorini ni anak Loroe i." 

„Bissi nada tiboc didok ho di aoe na baroe on?'' 

„I ma da anggo na mangajak na momo do i, tai ha 
pe diboto ho do. Boti anggo ning robangkoe gondjak 
nia do na so giot i/' 

„Anggo songon i do sada ina!" ning si Bingkaroeng; 
lambok-lambok: „Angkon dapot aoe i anak boroe i^ 
toe gindjang hoesigei, toe laoet hoelajari." 

„Dapot ho?" ning sapa ni doli-doli i, dohot sorana^ 
so porsaja. 

„0Io, angkon dapot!" ning si Bingkaroeng laho ma-- 
ngondokkon oeloena. 

„Polongmoe! barang na toe laoet na pangga so bi- 
noto, boroe madoeng gilo, kan diamoe dope i dapot 
ho? Toe toe ma na bahat hatang-hatang, na so mari- 
sian sira; na bahat hata-hata, na so bolkas barang toe 
dia.'^ 

„Aha he goenana bii;oto inganan ni i?" 

„Inda i ma he na hoem anggapmoe doma i, saiang 
ingananna nada binoto." 

„B^gi3 cli l^oet samoedara angkon hoelele, moer 
nada binoto ingananna, moer ma pade/' 

„Sada ina!" ning doli-doli i laho djoegoek: „Ingot 
ma ho na nidokmi, dibaen haroe songon dia pe hoe- 
dok pangalo ni hata mi, laing digogo ho mangela ro- 
hangkoe anso dalan porsaja di hata mi." 

„01o, nada pola so hoeisi na hoedok i. Nada lakna. 
diboto ho sanga na dia pe barang na di tano on, moe- 
da por sitoetoe roha niba angkon docmpang; tai ba 
anggo marate-ate na dajoek do iba asa parkepoet, na- 
da 'dong i na toeloes iba. Sannari hoedok ma di ho^. 
nada hoem dapot boroe i; tai angkon marbalik roha 
nia moelak toe ho, moedahing por sitoetoe rohamoe."* 

„Songon hobar ni na lalaen do huebege hata mi, 
didok ho nada por rohangkoe di boroe i.'' 

„lse mamboto i betak intjogot momboen rohamoe 
moelak!" 
„Nada-H>oeba^ohangkoe!" ~ 

„Anggo songon i mamoengka sian sadarion, hoe- 
djalakkon ma bisoekna, moeda pola saboelan on, bi- 

noto ma i na dapot sanga nada/' 

„Saboelan, malolottoe do i hoelala. Nada tarpainte 
aoe djandji na sai lolof 

„Ha, madoeng lakna tarhalak ho moelak, nangkin 
hoein arop ni roha ningmoe nada be adong di ho, 
on hoem saboelan malolottoe ma. Anggo di tano on 
salang na sataon i na tongkinan do i nilala; tai djot- 
djot do hoem m.arkoesor-koesor dope iba madoeng 
potang ari. Ipe pasonang ma rohamoe, ihoetkon ma 
hatangkoe." \ 

„labo, hoeihoetkon ma na nidok mi/' 

„Mamoengka sian sannari on panggambarkoe ma di 
ho, bagi dia hoedok oelang ho mandjoea/' 

„DjadJ!'' ning doli-doli i mangondok. 

„Madoeng di son hami soede!" ning sora sian ala- 
man i. 

Manaili halahi na doea toe roear, hape madoeng 
djongdjong lobi sian na sampoeloe halak doli-doli na 
hapairanna di alaman i, rap sikap be songon dia so- 
ridadoe na painte parenta ni Commandant giot ma- 
ngaroboet benteng parkolip-holipan liriTioesoena. 

„Lampang toe djae, lampang toe- djoeloe, mo^da 
dapot niropoek holi-holi i magopoe, moeda.maroetang 
tadangdangi!" ning sora sian bagasan sopo i. 

Mambege hatai poerpar ma doli-doli na djongdjong 
i marsilodjongkon lodjongna, marsiamboerkon amboer- 
na, adong na mangolat d^lan toe Lombang,.. adong na' 
mangambat dalan toe Simangambat, adong na mgi- 
noeloes toe Adian Sanggar, dibaen si Galoenggqehg 
on dabo bolas^.ctp nidok radja ni naposo-poso, hara 
ni i ma sanga' dia na nidok nia, manigor na qIo do 
doli-doli 1 m'a[ngihoetkonsav 

Markoesor moelak doli-doli i mangadopkon si Bing- 
karoeng asa mangkoeling ia: „Bia he loeai nisoerkoet 
gonan anon bagas ni Dja Matnali an, anso poentoeng 
na sabagas i, padiar toe si along soede na sahoeta on, 
nada ro di si aoe/' 

„1 hoelala na padjalak-djalahi dolok panangkohan 
do i ho, di aha ma tama nigoeloe^goelo ehon na jio- 
dar niba toe halak na ias/' 

„Angke soede doma noeaeng hosom ni rohangkoe.'" 

„Ah, toetoe ma ho na biraraon, adong he na nisoe- 
roe ni halahi gilo anak boroe i?" 
/ ^Nada nian!" 

„Bia do pangalahona nangkin baen na binoto?" 

„Na sogot doeng sidoeng halahi mangan dibagas i,, 
dipainte-inte inangna i laing so marnangot lakna bo- 
roena i, bo kehe ia mangaligisa, ,hape laing gorock 
pintoe ni bilik, digoempari ia, nada mangaloes, ba 
manganggoek-anggoek id laho mangarar gindjang.'V 

„ Doeng i?'' 

^Ro halaklahi i djongdjong ia sian djoegoehan nia i, 
dipamanat ia pintoe i toetoe ma na nigoroek sian ba- 
gasan. Bo midjoer ia toe toroe mangaligi djandela 
parangin-anginan i, hape lakna madoeng ganggang/' 

„Na bia ma loeani baen na songon i on?" ningiala-, 
ho mangamboer toe gindjang, doeng i dipatalak ia pin- 
toe ni bilik i. Niligi parabiton oempe sansibak be na 
tading di bilik i." 

^Biasi do binoto na nigilohon ni halak?" 

^Doeng marroan hombar balok i soede toe bagas i,. 
dioengkapan ma hasoer dohot lage, bo, tarida solot 
disi badjoe partading." 

„Aha badjoe partading i, sende djantan do sanga 
sende pekoet?*' 

„Sende djantan." 

^Na bceroek sanga na baroe ?" 

„Oempe dope matapor ramboe, ra aropkoe na hoem 
binoeat sian kodian dope i." 

^Sadia pandokdokna ?" 

„Ringgit sada." 

^Adong do donganna boedjing-boedjing ?" 

„lnda adong boedjing-boedjingna mago sian hocla 
on, soede na somal dongan-dongan nia i madoeng^ 
nisapaan nada adong na mamboto/' 

^Sadiharj nangkin didok halahi toe bagas?" 

„Na laho mangan dope hami manjogot i manigor 
ro na mangalap inanta, oeiang so tiboe ningna ro ia 
lo€ hoeta. Aha didapot ia ma djoboe halahi di bagas 
i maranggoehan." 

^^rioeng,. diparesb ia' haloranga,nna.;,.:liada bino'to sanga 
na toe dia limpot ni boroe i, moelak ia toe bagas 
taroe loete do rnaJa, bibir i djabat songon pangalo- 
tingan oempe tarpangkoelingkon. Alia de he baen na 
gara hoelala.'' . , 

„Amanta di dia ia?" 

. „Tai hoem dibege ia hata i, manigor patoenjanjaon 
rna ia, oempe be ditobo ia dohonon nia, salakoe i.nang- 
kajo oeloe doma.iaasa dioengkap ia taroboes nia, la- 
ho dilipatkon ia, bo lalang toe api i. Aoe pe moembang 
doma hoelala hodok i, asa nada taiiigi ape halahi na 
marsak i di bagas an, salang mangan halak madoeng 
oio aoe hara ni marsakna hoelala/' v. ,, - 

„Anggo songon i do biasi do hospm rohamoe? Ang- 
kon nisibit djolo iba, moeda hantjit nilala taoeken hantjit 
do i dilala h^ilak na asing; hara ni i^ gonan ma da toe 
bajo i nitoetoe," ,,._. 

„Bia ,nia binaen ?" uing doli-doli i laho dipabol- 
nang ia' mata nia,* ' 

„Inda i ma lie na. giot dohononkoe di ho; tai iar- 
gan so hoedok angkon djoemolo hoepareso salaho 
toe ho;" ] ^ ' . ";- .- . *■' 

„Aha nioese dope i?" 

„Nangkin ma hoedok di ho nada tola djoeaonmoe 
hatangkoe. Nada pola da hoelehen di ho na paet." 
^„Antong djadi, pardok ma toe. si," ning doii-doli i 
laho marsisand^e. ia toe "bantal -na martimpo-timpo i, 
4§]pc marngeat-ngeat ia markoesor-koesor, songon na 
so ro roha nia na jiiangkobar i." 

,,Dompak na toe Boeloe Pajoeng i hita na baroe 
no, soegari nada harani na hoepaambal-ambal ketjet i, 
nadoeng mairbada ma ho di si, angke iio n^ momoart 
sompit rohamoe. Salang i ma na margoeroe ma iba, 
djaha ,ina taina iba gilap, anggo sala-sala saotj.k do 
loe dongan sagoeroe, .angkon na sip do iba* Soegari 
)ak).e.' liamoe; rparbad^^^^^^^^ sian ia do gocroe i; tai 

diida ho do, laing na toesia do j na soemosak dia- 
djarkon "goeroe i barang na dia partaonan dqhot lang- 
ka, anggo toe iba hoem montjak baoang do dipoda- 

Tia songon i?" ning datoe i moese, laloe dihoesor- 
koesor ia mata nia, songon dia mata ni babiat bale- 
moen na moeroek. 

„1 ma da giotkoe ompoeng, anso hoedamor djolo 
bajo i/' 

^Olo, tai nada na moereng-moereng i baenon." 

„Na maol he lakna baenon?'' ° 

^Tai ma hoedok dl ho, salogoc-togoe ni partaon 
ni halak i ma nada manigor ro ia annon; tai pinomat 
maoto inada malo mangkoeling, soeada matoenjam- 
njam songon i markata-hata asa rangok-rangok nada 
binotosa loeloena, iopocs nada dibotosa talaga di3hpt 
o€loean." 

\,Ah, ompoeng! i ma da giotki, anso hoelele djolo 
bajo na djoengkat i lopoes balang-balangon/* ning si 
Oaloenggoeng laho moendoek-oendoek ia mandjalang 
bajoe datoe i, laho dip^jakkon ia sangkar?mbar oeang 
karotas toe tanganna. 

Doeng dilala bajo i adong na risi di tangan nia^ 
manigor tangkas do diboto ia labo do i, bo mang- 
koeling ma ia: ,,labo moeda na songon i ningmoe^ 
nihaoea dope pangilakkon ni i, angkon na nipatoeloes 
doma da i/' ning ia laho djongdjong ia toe bilik asa 
dipamanat ia hepeng na saparopat ratoes i: „Eh, anggo 
on ba, mangonai ma sambatkoe samanjogot on/' ning. 
roha nia laho mondok-ondok ia paligi-ligi girnas-gir- 
nas ni hepeng karotas i^ bia ma na rata marombak- 
ombak. 

Moelak ia sian bilik i, dianjarkon ia ma di gindjang^ 
ni abit na bontar poeloeng-poeloengan; disi ma na. 
songon sorboek, adung bonang manaloe, soengoe ni 
badak, gading ni gadja, sisoengoet ni babiat, pangi- 
loeloean ni oelok, singkop ma isi ni poendjoet-poen- 
djoetan i. 

„Man! man!!" ning ia laho djoegoek, mamoeloes 
mangamboer hoeting na lomlom sian pagoe, asa di- 
si mboekkon bajo datoe i ma toloeng karambar sisoe*- 
rgoct ni potje i. Si Bingkarocng pe taroe matoehar- 
poes doma ia mardigaldigal mangalap: sipilit, silin- 
djoeang, lidi toenggal dohot pining soendari. 

nPagari parsapan!'' ning datoe i laloe dimangmang^ 
ia ma mintora i, oeloe nia mopeng-openg, mata nia 
Jiaroe-haroe dipapitpit ia hoehoel dipabilak ia; 
salakoe m^^rdenden doma dibaen ia, nada 'dong be na 
so nisoroe nia, sandok begoe, djihin dohot patoelidi,. 
doengi kehe ma halahi toe sampoeran simaragap-agap, 
tondolan simarapi-api, manjoeroengi begoe na di si i. 

XIV. 
BARITA NA TOMPOE. 

Lambat-lambat laing marpoepoe do meser-eser dja- 
roem ni djom i, moese djaroem na lindjangi madoerig 
pitoe minuet lobi sian angko doea bolas, asa djaroem 
na pondok i pe nocmma lopoes saotik sian angko 
-sada. Boelan i moer malolot moer torang, oedaro i moer 
maias, omboen pe noemma manjorop^ nidjama pinggol 
madoeng manaiisik. Di hatiha i laing adong dope na 
so tarpodom, hara ni na manamboes angan-angan di 
rohana, hoehoel goemadoboek taroktokna, songon-so- 
ngon na adong marsak ni rohana na boting sitoetoe. 
Tai haroe songon i pe laing diaipoisa do matana lo- 
poes tarlajang; moese nada dope djabat ibana maN 
moenjok, madoeng martaktahoeak pangoeloe manoeky 
oenggas pe noemma marcnde-ende, koedo pe gental,. 
lomboe marmoa. 

Sian holang-kolang ni bondoel ni djandela i, masoek 
ma sinondang ni mata ni ari toe bilik na menek, na 
marisi bonda na denggan-denggan, na pade hoas ni 
fia poso boeloeng, asa dibagasan bilik i, laing modom 
<lope bajo nampoena bilik i, oempe dibotosa na doeng 
jnarsorin ma na golap i gabe arian. 

Sinondang ni mata ni ari i moer lolot moer milas,. 
<ljabat songon na manjoro toe lioeling-koelrng ni na 
modom i, laloe tarsonggot ibana songon na habo-ha- 
boon. Hoem dipabilaksa matana djana diapoessa, ma* 
naiti ibana toe djom na sangkot di dingding i, hape 
madoeng lobi 7 minoet sian poekoel 7 manjogot. 

„Ah, ma hatorangan ari aoe!'* ning roha ni na poso 
boeloeng i, laloe balang-balangon doma ibana mardi- 
gal toe parik ni bagas i, moese disompoekkonsa pa- 
-matangna toe aek nadoeng nitahoean sian soemoer batoe. 

: Nanipoeiia bagas i'madoeng lobf sian na satonga . 
tobang, tompana lomlom, pamatangna togos. pincgol-- 
na hioep, djari-djari hi patiia djarbang, ihdoekra i 
pfengkor, inatana riar asi na paralemoe na pangas^-' 
pahgason, na nianaon goedam garagadji, na so oloet ni 
bagi aha, boti datoe iia baliani-balranion, na taoe dt 
adji patoelidi, toekang tondoeng doht hatiha. ^'' 

Santongkin i madoeng djongdjong si Galoenggoeng 
dohot si Bingkaroeng di alanlan ni da^toe i,:asa] dida- 
pot halahi dompak di bagas.do bajo paralemoe i djoegec k 
di gindjang lage, parasapan pajak di djolona, dibaeiv 
nanibaroe midjoer dope halak lakna na inan6poX_datce 
i. 

,,Eli!" nlng si Bingkaroeng batoek-batoek di tar.gga 
i . - ■ ' - ■ 

,,Manaek hamoe da doli-doli, na posohoeloeng!" 
ning sora to sian bagasan. 

,,Aha do 'le na nitopot inoenoe re toe rompo-ronipo 
on?'' ning Datoe Langka Sagaioeng i adop naposo- 
poso na doea i. 

,,Adong do da saotik ompoeng!" ning doli-dc^li i 
Jaho dipaoendoeksa oeloena manjoerdoehon timbako i. 

,,Dokkon hamoe da!" ning 'bajo dat')e i dompak na' 
mamrloen pangidoepan i ia. 

,,Songo.n on ma da o;npoeng baen na ru haiiii, iia 
tnangido gogo di gadja mangido" sora d'* onggang do 
hamidi ho dmpoeng, anso oeroepi hami djolo manoentoet 
parmaioean ha sndokdok ni tano, saborat niiangit on/' 

,,Tai ima 'ntong haredjo na mangoloe i| angkon'na 
marsioeroep-oeroepan iba dohot dongan'; mari-ari so- 
ngon on na sahoeta, na sahahaila ma iba i. Sanga na 
dia na siboto-botoan niba na paroearon ma i di son/' 
ning bajo datoe i. 

„hida i ma he Ompoeng baen na ro hami/' ningsi 
Galoenggoeng asa mangarohiii ia di bagasan: „Na da- 
toe ma lakna bajo on, na p6 nidok madoeng manigor 
diboto ia na di roha niba \'\ ning ni roha nia. 

„Nada he boroe na gilo i do na giot dohonon moe- 
noe?" ■ " 

,,()lo ompoeng!'' ning Si Q.ilcenggoeng mangondok. 

•„Anggo i do oelang pola sak roha nioenoe, boias 
dope i binaen'oesahona'': 

Manaili si Galoenggoeng toe Si Bingkaroeng laho 
dihidop ia, manigor dipnjakkon si Bingkaroeng n:nii- 
hapit-hapit nia i. 

• „0n ma djalo da onipoeng panopot nami, nioeda 
tnandjadj do, barang na soingon dia djadinanada po!a 
harni mania," ning si Galoenggoeng lah(^ dipaoendoek 
ia mandelakkonsa, rnoese dipoloekkon ia sada ringgit 
toe bagasan. 

Manjirik saotik mata ni datoe-ii tai ii^^eni manjirlak 
diida ia:'„Anggo hoem hepeng na bontar do dipnjak- 
kon ho dai aha ma i, hoem manggiling iba nada toek 
baenon ni i. Anggo pinomat ma boeloeng ni hapea i 
sangkarambar/' ning roha nia laho mangkoeling ia: ,,01), 
laing tabaen ma da oesahona, tai .... " 

„Bia he lakna ompoeng, lajak macl he baenon?" 

,,Nada, sapola ning rohangkoe, oelang be gape bi- 
naen, soegari angkon na nipaloea ma nian sasoedena 
oenting-oentingan, moeda songon on pangalahona'*, 
ning bajo datoe'i laho mopeng-openg oeloena asa ha- 
roe-haroe manaili ia toe gindjang. 

„Tai i ma baen na rd hami ompoeng, na pasahat- 
konsa ma hami, sanga na dia ma ningmoe''. 

„hida he i ma, soegari angkon hapoetoesan \ ma 
nian-binaen, angke bajo i pc baen na poeloek ia n:a- 
ngalodjongkon boroe i, hara ni na togoe ma partaon nia/' 

„Pangidoan nami pe angkon songon i ma nian". 
^„Na maol da baenon, anggo soeada di panjontingr?n 
na so paloeaon^ do i". ' 

„Bia ma he pangasianna?'' 

„Anggo i salang goarna; sihosing ^^dalihan, moeda 
pola hoemangmang annon mintjrana i angkon marba- 
lik-balik ate-ate i, dapotan ro ia mangaiehenkon ibana 
moelak toe son, asa mardalan oeloe tot ia manjoniba 
toe ho," ning bajo datoe i asa di na mangkoeling i 
ia, dipahitir-kitir ia oeloe ni tot nia, laloe diapoes- 
apoes ia d|angg4.:^i-4m^m-teng_ l.__ 

^Bajo sipanggilohon i fa do bona?" 

^las i soede patoenjanjaon; aha ma lakna djolma 

hon ia.'' • 

„Na rohamoe he sai na ra aoe djolo parbasbas nia, 
anglce na rap niida do parsisiraan i." 

^Inda i ma he so hoepaingot hinan ho, oelang aa- 
non baen djorbong-djorbongmoe/' 

^Sannari dia do tabaen, anggo laing soernat hita 
di sopo on, di aha ma gor hita loeloek/' ning doh'-dolt 
laho djongdjong. 

^Tangihon ma da djolo anso hoedok, mo£da roemboek 
dilala ho anso tabaen/' 

„Ia bo padjodjor ma anso hoebege.'' 

;,Diboto ho do sannari sanga bajo na songon dia 
na manggilohon i?" 

^Nada!** 
\,Diboto ho do sanga halak dia?*' 

„Inda!" 

„Donok do hoeta sanga dao?" 

^Nada hoebolo !" 

^Na kajo do sanga na dangol ?" 

^1 pe nada hoeboto/ 

^Anggo songon i na paboahon ma aoe di ho, nada 
hoem simbarang djolma bajo i, inangna lobi do par* 
sadarian sian on, na kajo asa na pistar moese ha- 
Jakna." 

Mambege hatorangan i djabat godang-godang hosa 
nj doli*doii i asa bohi nia marboeristing, dihilkil la 
figadol nia laho mangkoeling: „Songon dia do na 
rohamoe tabaen bajo i ?" 

^Porsaja do ho di aoe ?" sapa ni si Bingkaroeng. 

„Songon dia pos ni rohangkoe di aoe, songon i 
ma pos ni rohangkoe di ho/' 

^Antong dipasahat ho ma toe aoe pangalaho on?"" 

„Olo !" 

„Aoe pe ra dc mangabaraisa mangoero^pi ho, bope 
na gabe loeloek aoe, Hosangkoe pe ra do aoe ma- 
ngalehensa.** 

„Na boerdjoe do rohamoe di aoe; tai dihaoea ho ma 
bajo i?'' 
„Angkon marmara ia hoebaen/' 

„Songon dia pambaenna?*' 

,fNiIoeIoean ma da bisoekna. Na rohangkoe angkon 
nioehoem ia pinomat sian doea toe na lima taon." 

„Ah, anggo hoem songoiij nada podo mardai i. Sa- 
da halak^ qa mangalodjong boroe toenangan, hoem 
songon i ma binaen?" 

„Nada podo toek songon i?" 

„lnda! 

,, Angkon djabat songon dia2" 

„Angkon nidengdeng pamatangna i." , 

„Oelang be sak rohamoe, soede tarbaen hita djana 
oempe sahalak mamboto simbalikkon ni hita na doea." 

..Toroes do rohamoe mamoenoe bajo i?" 

Martata si Bingkaroeng, pardjangkana hafedjo i na 
niomo do baenon. 

„Di dia ma diboenoe ho?" ning doli-doJi i. 

„Di baliari ni hocta sanga di dakin na IoengoeA;tai 
gonan itia djolo tadjalahi dalan na soemimo, naso 
haroe songon dia lodjana.^' 

„Bia nia binaen?" 

„Na baroe on na doeng kehe ma hita toe djae an, 
manggadis lomboe doea, dapot hita hepeng sian i 
onom poeloe roepia, moese singir na tatoenggoei adong 
opat poeloe roepia, gabe sannari adong hepeng i sa- 
ratoes roepia." 

„0!o, tai loepa moese do ho, nadoeng tadjagit sian 
amang boroenta lima poeloe roepia." 

„Anggo songon i adong do tonga doea ratoes sina- 
donganta, atehe?" 

„Laing hoemomosdope soedena i, nada podo hoe- 
lehen di amanta; angke na giot hasaja toe boroe on 
do i." 

„la bo beka hita!" ning si Bingkaroeng laho djong- 
djong. 

Nada sadia dao sianhajoe ara na godangan, djqng- 
djong sada bagas na martaroep idjoek mardingding 
topas, dalan toe bagas i dalan-dalan na menek do, boti 
na toeboean roepoet manis; tai haroe pe songon i 
lain g malatlat. boti malantoek do dala n I hara ni n a 
ililontja ni halak na maracr moeli ro toe bagas i.man^ 
ijadi nada hcsolatan. 

Hoeni doeng do ibana maridi, ^parabitori piinoenima 
inarsorin, manigor dopoes doma ibanB kehe, sansifoep 
kopi pe nada tarsesepsa, salakoe hoem amboris donia 
diboloessa dalan i, manigor bolkas ma ibana toe sada 
bRgas, mamoeloes manodjom toe bilik panjoeratan. 

Nada be ibana djabat paosahon, salai<oe hoem.djoe- 
goek ibana di karosi na bolas markoesor-koesor, di- 
djamasa ma haredjo na doeng martimboen, haredjo na 
lading toloe ari. .;. . 

„Anggo padati on, naenima tarmoeat, tading.hoem 
soerat dalanna doma baen na so langka/' ning Dja 
Pasangan. . 

„Ali, ale amang boroe, oeiang pola doet rolia moe- 
noe baenon ni i, nada pola tongget/' ning k^rani i 
laho matoetjiki dibaensa oedjoeng ni pena i:.„.Na bo!'' 
ning ia moese laho disoerdoehonsa soerat dalan i toe 
tangan ni Dja Pasangan. 

Hoem taldoes i ro moese ma sipardjagal gota ma- 
il oelak barangna, adong moese na mangido toehor ni 
djagalanna, salakoe matoedomdom doma 4]olma i, 
marsidok di ibana, marsipangido hagiotna, scegari ba 
nada hara ni ha.Iak na lambok roha taoeken ha so 
tpeloessa do haredjo i; tai anggo karani i laing di- 
tjaktjak ia do lopoes simpan soede, sada haiak pe 
nada 'dong na moengoet. . :, 

Mata ni ari madoeng sagang, sada bajo na marbadjoe 
na gabar, saraprna pe boti, ro toe bilik panjoeratan i. 

„ Denggan do nian sbede?'' ning ia laho diapoes ia, 
oeloe ni bajo na ngongong na di, harpsi, i. 

,,Nada 'aong nian abatna," _ 

„]nda adong menek ni roha?'' 

..i-da!" ^ , , .^.. 

,,Pade, djop do ro!ia niba. Ro do ha!ahi tot son na 
baroe on.'' ^ .....,• 

„Borngin?" ..... 

,,Hoem mardaek manoek." 

„ Anggo .ningko.e na so djabat dohotdo hija.mamboto 
hobar-kobar i." . i/.: 



„ Marritoetoet. rioemrha djabgY^niarig'^mbper manoek, 
anso morot halahi sian bagas on/' . , . 

„Na lolot ma i/ 

„Angke bahat heu^dok hata palambok roha/' 

„Torang ari laing ro do paisoeroean ni halahi toe 
hagas niangelek-elek anso inoelak; tai bagia dope bia 
binaen nada tarhoetiksa boroe i." 

„Hoeni songon i do nian?'' 

„D]abat maroehoem toe na markoeaso; tai aha 'ntong 
iiidok, angke boroe ni halahi do na so taroehoem 
haiahi.'^ 

,,Denggan do hasidoenganna?" 

,,Bia do pambaen ni^i, salang di son pe songon na 
tardege banggar do hajahi." _ 

„Inda be 'ntong!'' 

„Mahoea do he!" 

„Gabcek so manjota i dilaia ama inana i." 

„Soen ma da anggo hantjitna dilaia halahi; tai bia 
binaen madoeng songon i pambaen-bcenna/' 

„Bia ma loeai, oedjoeng ni roha ni halahi?" 
. „Hoebege, salang lagena madoeng ditanom halahi," 

„ Anggo songon i maol 60 i.saoelak on mardomoe." 

„Nian da anggo na markooem, tampoelon aek do, 
sirangon lai-lai; tai bope songon i na_ rohangkoe na 
maolan do on mardenggan, boti baen na soen sitoe- 
ioe i porting ni roha dohot hata ni halahi. Boroena i 
pe ma laing ngotngot di rohana. Anggo soeada ba 
adongrasoki. dompangan parsaoelian toe poedi on na 
maol ma i moelak mardomoe; angke anggo noeaeng 
taroe songon halihi dohot manoek doma." 

„Madoeng maol i tehe, ise do bajo ni tjakap mang- 
kobar i?^' 

,,Na marsaraor karat i?" 

,01o!" 

„B{a lakna?^' 

„Na bahat hoebege hata^hata ni i, oempama nia 
nianamboesan, boti sai dangkoel do didok ia hata i. 
Anggo i bang na toedia pe aropkoe na so mangimbang 



do 1." 



.jrQlQ^^iaing— jia-J3aQ_e_a __hata ma d a L n a b a ha tan 



mcese oelok-oelok ni boetoehana. Tai haroe dohot pe 

ia na toe son i, nada poia ompok rohangkoe; angke 
dongan do i. Di balian do i roha nia sian halahi ida- 
on, anggo di bagasan na sian iLa do. Maroentoeng do 
da dohot ia dioban halahi toe son, asa ia pandce ui 
hata J. 

Anggo di na niangkobari i, taroe na didongap-dongap 
nia do anso oelang tanda; tai anggo dibagasan asing 
do. Soegari ba nada hara ni na niambar-anibaran nia 
dongan nia i, na pasoenon ni halahi dope ro silinioen; 
tai hara ni lo nia dohot bahat ni goerindamna dibaen 
ia, gabe hoem toe moeroek doma na djadjina. Na malo ma 
ba ia mangala-alaisa, soegari ra sambang aso-aso di- 
baen halahi," 

„Antong songon doengdoeng!'' 

" „01o, songon i ma anggo diparkobaran na santoeho on. 
Laing songn i ma da pambaen-baenna baen laing^na 
tarpatoeloes haredjo i/' 

„Sannari madoeng simpan soede?'' 

,,Noemma racia dcng be marsak ni roha, nada be 
sabat haredjo/' 

„Pade, indoe ro bajo toe hita on!'' 

„Olo, topot hita ma da i. Sak ni rohangkoe adong 
na masa dohonon nia." 

„Aha ma i?" 

„Nada dope hoeboto; tai na sian parkotor na gin/djang 
an do hoeida i." 

„Bestei!er do i atehe?" 

„ Songon i ma!" 

Bajo na ro i badjoena na lomlom, di tanganna olit 
bonang mako na bontar asa mardigal-digal ia ro. 

Hoem bolkas ia di djolo ni toke i, dipoloeksa soerat 
sian hampiina laloe disoerdoehonsa. 

„Na lobi djotdjot da dosar taroktok niba mandjagit 
soerat kaot songon on/' ning toke i hoemolos laho 
mamoeka soerat i. 

„Toetoe do, tai dodas moese do mambaen sonang 
ni roha," ning karani i mangaloes. 

Toke i dotjap-dotjap, oeloena mopeng-openg rnoe-^ 
kona marrara, ngoesnges ibana, songon na margirno 
<^ck ni matana, tanda ni dangol ni rohana. 

Sotrat kaot i madaboe sian tangan ni lokc i. 
• wAnggo on da manjoeni nia!" ning toke i. 

„Bia he pangalahona?" 

„Ah, ma harom hita di darat, maboek aoe nada minoem, 
moeda songon on pangalahona, ligi ir.a indi hata ni 
kaot i/' 

Sigop didjoloi karani i asa dibasa ia „inda be 'ntong!" 
ning ia moese. ^ 

„Aropkoe da nada be so soesa sitoetoe hita.'' 

^Na doeng tangkas ma he on?" 

^Nada be da mafkoti on, ^ngke di onan na solpoe i 
nadoeng hoedjagit ma soerat nia paboahon na mar- 
njae ia/' 
J-aing biri-biri ma didok ia njae nia i?" 

„Oio, fa ''le, laing i ma lakna maroban ia toe hami- 
lean i. Ah, na sai denggan roha ni djohna, taroe ma- 
ponggol di harapotannaJnda be 'ntopg toipoek ni roha 
on, bia ma hoeboto binaen?" 

^Bia binaen madoeng songon i harorona, nada be 
da tarhahoea i; angke nadoeng sai ma pangidoan nia, 
toti nadoeng di si m^ da i tano mangido." 

„Na lobi toemboek ma i antong hatiha i!" 

^Bia lakna?" 

„Nada he toloe ari dope doeng sidoeng parkobaran 
:ia toe ho?*" 

,Olo!" 

„Ligi ma kaot on, toemboek moese No. 3!* 

„Toetoe tehe, boti poekoel toloe moese. 

„01o, boti toloe ari boelan asa sipaha toloe moese. 
Baen i moese ma baen na mamoloes porsaja aoe doeng 
hoeboeka nangkin." 

,,Toetoe ma da i!*' 

„lnda be adong rohaonkon noeaeng simbalikkon 
111 na langka." 

„lse ma kehe toe adoe?** 

„Na rohamoe ise do? Nada 'dong hoeboto na tama 
simbalikkon ni ho sanga aoe. Anggo halak na asing 
do nada pos roha; angke ra do songon na markalang 
beloe ^grTdofi bo mosok~T)elo^, 

Ho sandiri pc mamb.oto do, nada na mcereng-moe-' 

reng patoereon i toe adoe, betak r.a nu-^.rdjanipai-^djoit 
do oetang singir ditadingkon mandiang i." 

Tondo doma karani i niangarohaisa: „Ah, lui s; e- 
koet ma '!e pananggoengan on. Hoeni toloe ari dope 
na soemonaiig i roha inanioeloes ro ma hamarsaha:-, 
Anggo on da, na dueng ro nia djaja tonan toe ibri. 
Inda hoti taoeken pamalos ni pambaenan niba i do 
on; sapiri na bahat do na binotoni djolma, betak u?. 
bona parbtealanni halak do i/' „ning roha nia:" Tai 
antong soegari parboeatan ni halak, biasi toe si hona- 
na? Ah, madoeng ro songon na nidpk i: „tandGek 
nada taralo, bo pinggol nibebean," ning roha nia nice- 
se laho mangkoeh'ng ia: „Bia pambaennaso aoelangka. 
Tai tontoe hoem aoe dope i djolo Icehe toe adoe." 

„Na rohangkoe pe." 

„Andigan do aoe boeatna?'' 

„Sasigop-sigopna, angke diboto ho nia sosak ni 
naparajahon i." 

„Sadia lolot aoe di si?" 

„lnda tarkobar hita dope i sannari, angkon doeng 
diida ho doma haredjo i di adoe." 

Bia do ning roha moenoe ale na mamasa, donipak 
dihobarkon karani i di inangna na matoea boeloeng 
dohot di boroe na barre binoeatna i, baso ia na-langka 
ma patantan simandjodjak, pagajoeng alang siniangido, 
marlangit na so langitna maroniboen na so omboenna^ 
manandjoeng manalese toe tano ni na haloat marli- 
doeng; siborang di laoet na hondal-hondal di laoet ua 
holom boenga? 

Ning roha, nada hoti taoeken iloe ni na toloe si- 
mandjoedjoeng i doma i na doemaretdet pasari-sar; 
pangalaho i. Ise mamboto i, anta hoem di ari sadari 
i doma halahi nangkan marsipaidaan, djana marsibe- 
gean sora, betak ari i ma ari parsarahan sian portibi on 
laloe toe ari na parpoedi; angke dalan nangkan boloe- 
son on nad_a hoem pardalanan sadari doea ari. Banoea 
nangkan topoton i, nada anggo banoe na denggan; 
tai di soehi-soehi ni tano, pantjadian ni haloeloengoen, 
di balik ni omboen na bontar, boti tano paja-paja 
rodang-rodang, parsarangan ni rongit na soeangkon 

?liarimborbor, na sorral gabe tampang ni malaria. 

Toek ma i djolo tapadjodjor salaho toesi; angke na 
da be rongkot roha, pab©ge-bege andoeng siloeloetorK 
ni na doea simandjoedjoeng i, mantjot mangarosrosi 
loe ate- ate ni na manangihon> ?"abe dohot iba mar- 
soeap-soeap iloena, paida-ida halahi na mardangol ni 
roha i. 

Anso oelang songon na magotap pangalaho ni p?.r- 
dalanan i, ho.epararing dope djolo saotik nari. 

Mata ni ari madoeng sarende, sada bajo nianiop 
kokang 'ni koedo na djeges asa ditampar-tamparsa^ 
goeroeng-goeroeng ni koedona i. 

Toke i djong djong di tonga ni bagas i, di haliangi 
koeli-koeli songon dia djindoral na mangalehen parenta 
toe soridadoe. Karani i madoeng sai pahae-pahoeloe 
nada binotcsa djamaonna, bohina markeroet hara ni 
marsak ni rohana. 

Hasidoenganna soede noemma simpan, toke i ma- 
doeng djongdjong di alaman i, karani i pe mangam- 
boer ma toe goeroeng-goeroeng ni koedo sihoetoer 
sanggoel. 

„He karani, pasonang ma rohamoe, horas nia ho/' 
ning toke i laho mangkirpaskon sapoe tangan, moese 
sascedena djolma na morkaliang i mamiohon mandok: 
^, horas!'' 

Karani i nada be hoemoesor, angke nada be toroes 
rohana manaili toe poedi, salakoe laing toe djoioan 
doma ibana manaili, koedo i pe marandje ma, dalan 
balcboeng i manimboeal aboeanna. 

XV. 
SILOELOETON. 

Jongos!" 

„Toean!" ning sada bajo marlodjong, laho dipaoea- 
doeksa oeloena mangalehen pantoen. 

Doeng bolkas ibana toe djolo ni toean i, disoerdoe-^ 
hon toean i ma toe tanganna, batoe lei na marlompit. 

,,Tiboe taroehon on!" 

„la bo toean!" 

„Oelang ho leleng di dalan da!'' 

;;OTo,~hoedigal-riigal pe,'' ning-djongos i laho mar- 

dohoek ibana toe djae. 

Toean \ Ining djongdjong mamoteng-moteng sisoc- 
ngoetna, santongkm nari moende-oende ma ro sada 
toean na targindjang, pardalanna djongka, di tanganna 
Hop toengkot na margeldok-geldok, di poedina sada 
bajo na marsisamping abit boegis na lam(3t ragi, di 
oeloena polang seger siding manoeroen. 

Toean iva ro i mamoeka topina, boti paoendoek 
oeloena. Doeng marsitabian mangkoeiing ma toean na 
djongdjong i: „Masoek ma ho da toean Doctor!" 

,,Di dia do halahi lakna?'' 

,Jndi i ma bo!'' ning toean goeroe i laho ditoedoesa. 

,,Hara ni panganon do, sanga baen na losok,*' ning 
toean na ro i, laho rango-rango matana mangaronang 
toe soehi-soehi. 

,.Soede do ias!'' ning tonan goeroe f/ 

^,Hoepamanat ma djolo tangkas!'' 

,,Aropkoe toean i pe mamboto do pinomat [sasaotik 
pangalaho ni on, atehe?" 

„Hoeboto ma /ntong!" 

,,Ligi ma moeko ni halahi madoeng songon na 
gomboeng." 

,,1 ma da doet ni roha i." 

„Sasaborngin, taoeken na mardjonggor doma halahi/' 

„01o, hosana pe donges-dongcs." 

,.Gaboek i, angke di boetoeha do honana i djoe- 
molo." 

,, Songon i ma!" 

„Nada lakna tiboe dipaboa halahi^" 

,,Hoemolos do halahi nian. Tai ontjit daimoe, ning- 
koe. angke na lobi djogal rohana." 

„l>iotdjot do halahi mardalan-dalan?" 

,,Salang di pogoe ni ari i laing kehe do halahi." 

,,0h, nada pade i, gonan do so anggo doeng las 
ari.; tai anggo manjogot tama, I pe angkon dompak so 
matartar do namboer." 

,^Antong he ibana cia on?" 

,,So djolo, hoepatangkas.'V 
/^..Antong!'' 

,,N.Hda be da hoti on!'' ning toean doctor i: ,,Ela 
ma indon, oempe be ra moeiak/' 

,Toetoe ma tehe/' 

Opat lialak halahi na monggit-onggit i. 

,,Sak ni rohangkoe, hara ni oedaro na hoerang 
denggan/' 

,,Na rohangkoe pe, angke moeda niligi hoeta on, 

V tardok do soede koemoe, mapantjing iba majigidasa. 

Salang di dalan baloboeng i djotdjot ibi mardihgkat/*^ 

„Ehem, na bisoek ma da hamoe!'' ning sada toean 
,na tartobang, pamatangna tar oendoek^ boti bolon, 

„Oelang pola hita manjoeraka da toean, na toetoe 
ma na hoedok i." 

„Aha he na binoto moenoe/' 

„Biasi tadok songon i?'' 

^,S^l3 oedjoeng ni roha moenoe, sambar pangaro- 
pan moenoe.** 

,Jnda pipir, nada hoti na hami dok i, hita do na 
ambal." 

„Tangkas do hoeboto, torang hoeida, hasalaan moe- 
noe i giot dialitkon hamoe toe hami/' 

„hida, nada songon i." 

,,Oelang ma bahat hata moenoe, anggo songon i 
pangalah ona, marsala-sala pitpit pe na olo do aoe/' 
ning toean na toea-toea i, laho ditoedoesa indorana. 

„Nada da haoea paalo-alo, na djogo-djogo poet- 
nangon do hoeida i," ning doctor i markoesip. ,,Ang- 
go aoe, nada na padjalak-djaUhi padang tambalon aoe, 
padjalak-djalahi lioeng hadaboean, salakoe halakoii 
angkon kehe djolo maroebat ngali/' 

,,Olo ma da anggo i> toe Sipirok halahi.'' 

„Pade, adong de he di si sibontar mata?" 

„Biasi nada?'* 

„Betak na so taralo toemahi do!" 

,,Ringgas, salang bacnon nia pe na nungoeroept 
djolma do/* ning toean na toea-toea i-. ' 

„Pandita?'V 

„lbana ma da i. Ingananna pe indoe 0o di bona ni 
dolok Sipipisan an/' 
,,Gaboek so ngali disi. Anggo songon i, scerat do-^ 

'nic^ oeiang so tangkas binaeii, anso laing cijago ia di' 
p^nganon ni halak on, sanga na dia nia 'ntong pa- 
nganon na padenggan moedar dohot na paro gogo ni 
pamatang. Anggo gararna inda nietong > di poedi." 

„Ha, ha, inadoeng da soltoek toe na dirohang koii/'' 
ning na toea-toea i, laho inangondok-ondok. 

,,AmiT!ang, anggo ning roha ni bajo on da, taroe na 
boerant'ng ma sisoengoet nia, nada be adong na poe- 
loek mangantoeksa; anggo toe aoe lepe do i hoebaen, 
sisoengoet hoeta do i hoeida/' ning roha ni toean 
goeroena ngongong i, laho markoesor ia: ,, Anggo aoe 
laing martaon do hara (ni hodar ni banoea on do^ 
baen na marbanggoran halak." 

Nada he dibege ho, ganop sogot sora ni sapoe h'di; 
tai mantjot ingoran doma iba. Sannari hoedok ma di 
ho, sala ni panganon na hoerang toere." 

,,Hoerang do porsajangkoe/' 

,,Gogoi ma tambar mi; anggo daganak on soede 
angkon hoedjago doersikna. Oempe sahalak be halahi 
na tola mangan toe balian; salakoe toloe oelak sadari 
hoesoeroe taroehon panganon ni halahi toe son/' 

,,Nada mandjadi songon i!'' 

,,Hoem nimmoe da. Di aoe do poeto ni sikola on 
soede;" ' 

,,Am{riang!" 

.,B^giH dope ngoekngak ho, t-^rliahoea ho ma, angke 
na di ruhang kon do na ibana," ning toean na tobang, 
i, laho mangkehe abara. 

,.Aoe da!" 

,,Olo, paro sian i; angke torloekkoe torloek on." 

,,Toe roear i do da tardok songon i, anggo toe son^ 
songet." 

„Limoes soede." 

, Jaida be!" 

,,Panotnoti sadjo ma." 

Halahi rap marsioengkap oendang-oendangna, sanga 
ise na koeasona, tai lalocan do tjoengak ni toean na 
toea-toea i. Toetoe do ia maniop tali piroentoen, le- 
ham doma toean goeroe i. 

Mocda hoeni torang sigat sidoemadang ari, ro ma^ 

loetoe bajo na manaroehon panganon ni moerit-moe- 
rit i, salakce bia ma na mokoet daina. Manoek dohot 
ilik na nigc^reng, taroe nierdet doma miakha i, sinok- 
^inok iiioese djoehoetna i, salang holi-holina i, gaboer 
doina soera niregepnn. Arian ro moese dope taniba ni 
i soep na margirno-girno, djoehoetna i dajoek sitoe- 
loe djabat moese talgang sian holi-holina i, soera ni- 
pangan ra aropkoe tarboroer dohot parnananV. 

Oeap ni goele i taroe monggoes-onggoes doma, ihan 
markortang, bolon-bolon moese, salakoe palingna sn- 
djo, asa nioeda niela di tangkoehoek ni goelaen i, 
manigor sigat doma djoehoetna i/tama boloemo:i. 

Indahanna markolas- kolas, bontarna songon binga 
na manggoeloti. Simarata na ngorngor pe adong moe- 
se, lasiakni na nigihng, taroe songon te ni dila doma 
lamotna. 

:,,Aoe da bolkas do hoesoro panganon i; angke ta- 
roe dosir doma idjoer niba/' ning si Lahap. 

,,Oelang dongan songon i!" ning si Boerdjoe. 

„Nada da 'ntong tarpaida-ida, taroe merdet doma 
<]ohot idjoerjia hm i aoe hoem koeahna i pe hoeso- 
sop ma somboe hoelala,'' ning si Hisapan. 

9,Boetong baroetnioe, diloas dongan ma da dipolgahi 
ho toelanna i," ning si Garoak, 

„Pala tanda ma he i anggia, anggo hoem samba!- 
ging do nilodjongkon, moese nisoboer toe doeroe i/' 
ning si Songok. 

Ro si Lidang: ,,Homang do iba mangida parrcha 
moenoe. hida na gonan ma hamoe di panganon pado 
di goeroenta i? Nian da nada anggo diantak goeroe i, 
oelang tapangan i; tai ma rap taboto be pangalahona/' 

,,Toetoe do tehe na nidok mi,'' ning si Oloan. 

,,Tai adong do hoebege oempama ni halak, mate 
mate marlomark/' ning si Songok moese. 

.,, Anggo i da nian, adong do panganon songon on 
labona gonan he boetoeha niba niraparan?" ning si 
Lahap moese: „Ah, taroe ngoekngak doma tolonaii 
niba paida-ida tabo ni panganon on," iiing ia moese 
Jaho dipaiiing-iling ia gcele na hoeskoes i. 

,,lV\oeda tapangan on, oempe hoem samoentjit, ta- 

ceken songon i ma i hita na pailahon di goeroeifla i. 
Boli pe rap rim ni tahinta do natoeari mandok oelang 
tapangan, on manigor ngarngar ma aroe-aroe moenoe. 
Tai anggo na rohangkoe, na giot mambaen djaja do 
hamoe i toe hita," ning si Sangap. 

,,Inda hoepaboto-boto i, gadji niba do nangkan ma- 
iigae, moese angkon toe roear iba nimmoenoe mangan 
mamontjil-montjil. I he nada na gararon i, hepeng, 
niba so adong? Salang nangkonsongon on doea oelak 
manggarar panganon iba, soegari nada sai na manje- 
meti iba toe hoeta, ra do hiang aroe-aroe iVada di- 
boloes panganon," ning si Roeok laho djongdjong ia, 
songon na giot mandjoloi panganon i. 

„Aoe da!" ning si Tohong: „Doega ma hoeida sa- 
nga ise na poeloek mangantoek i, anso hoedamor oe- 
loe i, margaja poring. Denggan didok dongan nada 
ditangihon hamoe, salakoe hoem rodjan moenoe sadjo 
oelang so gok," ning ia laho ditendjoe ia dingding i 
doboer: ,,Ise do na tahan disi, anso marppeiang ibana 
-^xuian2^-'-Min g-ia^dongar' dongar. 



Mamohigit halahi soede, sada halak pe nada mar- 
dongoek. Panganon i laing pajak oempe hoem niantoek^ 

Adong do toloe opat ari panganon na nitaroean i, 
laing nada halahi ra mangansa, salakoe diholting ha- 
lahi tolonan i, nipadao panaili, mantjot boeroek bari 
doma panganon na tabo i,-asa niamboengan toe doe- 
roe i. Maroentoeng do ba adong tobat-tobat ni halak 
Djao sipanaroei indahan i panganiboenganna deba, 
asa goepgap doma dipoltoehi haloe nia i. Anggo pang- 
gararnr, laing getep do nian didjalo ia; tai nada pig^i 
aii songon i,' soeroet-soeroet oedang ma na markoeaso 
i (rianjoeroe taroeisa; angke haroe nihahoea pamaksana 
laing nada dipinggol halahi, bo taloe-taloe lodja do- 
in a na marsangap i. 

Nada sadia lolot doeng na marnjaean i anak sikola- 
radja i, masa ma abar, bahat halak marnjae boetocha, 
djabat ganup ari halak nitaroean, moer so moeli be 
tcembilang sian parkoeboeran. 

Anak boroe na tobang na di dalan toe Kampoeng 
Djao (sannari didok halak Kampoeng Teleng), bona 

nia abar boetoeha i, Di na manjintoiig tonga borngin 
SiTamoelosi ma boetoehana, asa mangamang manginang 
ibana hara ni hantjitna, boti na nioroes dohot mceta. 
Marlodjong do nian parocniaenna i niamio na di ban- 
djar i, tai nada poeloekhalak ro; angke njae na ma- 
ngalangkoti, boti noemnia ro parenta nada tola mar- 
sitoengkiran. 

Diboto paroemaenna i do na pade daoii ni njae 
na songon i, niporo oente hapas sangkiboel, moese 
nibaoer dohot miak kajoe poeti liman tetek asa niga- 
orkon toesi soda na sagodang ni batoe ni oente hapas 
na di bagasan i, doengi nipainoemkon. Dibaen i laing 
diramangi ia do di golap goelita i. danon ni oente 
hapas na toeboe di parik ni dongan sabandjar i, man- 
tjot mangkarabis pamatang nia, marhairan abit nia 
laing disoloin ia lopoes dapot. 

Doeng dapot ia sabangkiang, dilodjongkon ia toe 
bagas, asa dihopoe-hopoe ia mamoio dohot mamboeat 
soda; tai aha hape na so adong do miak kajoe poeti: 
__^Jj)^d[a_jra hcebclo nicha^an sisongon i, sorgon 
on ma golap ~nT~aTi7l3oti^^^^^^ 
iiing roha nia, moese hoem i doma dipainoemkon ia. 

Di na anaostorang i ro ma patihora ni na marnjae 
1, l?loe maroboer ibana, paroemaenna i mangandoeng 
:iiandorGe. Sitarapan pe ro ma mangaldceng nioit i 
laloe nioban toe parkoeboeran. 

rie dangolna i da dilala paroemaenna i, salakoesa- 
ria ia doma tading di bagas i miarsiloeioeton, djoemo« 
djori harianan, goemanopi habornginan. 

,,Aloerid!'' ning toean goeroe djoc ek-djc oek. 
,,Toean!'' rap ning halahi mangamboeri sian sikola 
i, iaioe hapoetpat tnarsidjama na toepa di tanganna. 
,, Ingot pandjaniaan sada-sada. Djaj^o oelang sambar!'' 
.,Madoeng simpan be!" ning goerue na sada nari. 
;,Bar;s!" 

,,Sada doea, sada doea!'' 
^.^ap, rap!'' ning sora ni pat: „Garcenteng, garoen- 



(cr.g!" ning sora ni djanfar rn^-^mardc gc^.- 

Djolnia i nada tarsolat, api i marnjanga-njanga, dji- 
lamna nialapat toe djae, mdapat toe djoeloe, langkot 
marsilangkot. Timbor tr.arboeldak^ rarat api sian na 
sada toe na sada, nada be na haoraan, madoeng so- 
ngon roba-roba na riipoerben nadoeng liifinggang d i 
arilas toloe boelan. 

Haroro ni anak sikola radja na siap i, nada be 
adong djaotna, djantar dohot hait-hait i nada be mar- 
kasaja, angke api i nada be moer toe medepna; tai na 
mocr toe garana do, hara ni i diparamboengkon lialai 
doma djantar dohot hait-hait i. 

Las ni ari mardoting, haba-haba markalintjoengtjoeng, 
poentoeng bagas ni Oelando, rarat toe kantoor godang, 
mangamboer-amboer api di boengkoelan. 

„Poentoeng ma 'le sikola!" ning toean goeroe. 

Soede niocrid-moerid marsianiboerkon amboerna, 
niarsiloempatkon loempatna, marsilodjongkon barangna. 

„Bagas ni goeroenta!" ning soerak ni na deba. Poer- 
__p.ar -liaLaliL mAng.a.nLbaejl_:jMngalod jongk_on_.. bpn da . si-^ . 
padjopan^dohot ragam ni pandjamaan ni goeroe i, toe 
topi ni aek Sibontar. 

„Deba mandiago dison!" ning na torang roha. 

„labo, hami ma di son, lodjong ma ni mangalap 
deba nari!" ning aloes ni na doeng molak-olak, anso 
songon na paosahon ibana. 

Mamoehoeng na marlodjong, marsiroentjoer di pa- 
nueatdn. Ina-ina maranggoehan, &cikdsTmk- marngeahan, 
sora ni bahang dongoeng-dongg^ng. Boerbar taboc, 
dopong-dopong sora'ni doal, dotoeng-dotoeiig sora 
-ni toengtoeng,' matoeperper bereng-bereng. Mamintjar 
hodok ni na manaroei barang, deba diagansa ir.a poti 
kalandan na nilodjongkonna, hape lakna poti niiak 
t'lno na niarisi asar-asar. Deba ni giot mang?lodjong- 
kon hasoer podoinr.n, tarlodjongkon ia amparan ton- 
dolan na boeroek. Di hatiha na djoboei, nada moese 
loepa panangko mangalaloehon anganna. 

Bagas madoeng mangalitim, mosok dohot tanga, si- 
kola roemaboeloe_^ madoeng gabc aboean; salakoe 
inda be na tarpadjodjor simboer ni na hagoran i, na 
I a kajo gabe poejoet, na dangol mangindoetdoet. 

Anggo hosa ni djolma, inda nian adong na mago; 
tai sasoedena marsiorongkon parkantjitanna, apala na 
doemangol di Sitti Bajani ma, harana bagas^nadoeng 

ding barang, simbalikkon ni na lokot di pamatang nia. 

Namboroe nia na lambok marlidoeng i madoeng 
huemoiip, karani i laing so binoto djamitana sanga na 
moelak do sian ipar ni laoet siborang, ama dohot ina 
nada taikori. 

Sahonokna on adong dope nian sai na pa!ehen-le- 
hen balandjo di sia; tai anggo noeaeng ise be amp ni 
roha nangkan ra mala, angke toke na tarmaoek tar- 
bonggai, na martoek ni roha i, madoeng gabe halak 
na siak panomoean. 

Nada hoem hara ni barang na margoendalo-goendalo 

na blang dibaen api i mambaen ibana tarkoroek; tai 

oemporan moese dope hara ni na niadaboe dibaen 

Jiar_ang_43axb-0-aiasa^i5--bo+i---bag^-s na tarboehar, iintoni 

sasoedena, oempe be hoem tading moendje-moendjena. 

Di bornginrni na doeng hagoran i, hoementjong- 
hentjong doma Sitti Bajani, mandjalahi panompangan- 



nia, asa maroentoeng do adong sada halak Djao na 
maribo ni roha, laioe diobansa ia toe bagasna. Doeng 
adong saboelan ia dohot halak Djao i, ro ma si Lih'an- 
Lolosan n]angalap ia, ialoe rap halahi toe Singkil asa 
di si ma halahi mardjagal-djagal. 

V 



